
NOTA TRADUCĂTORULUI 


Această traducere a fost realizată după „Das Ressen- 
timent im Aufbau der Moralen“ din volumul Vom Um- 
sturz der Werte. Abhandlungen und Aufsätze (ed. a V-a, 
Berna și München, Editura Francke, f.a.). 

Notele numerotate sunt ale autorului, iar cele însem- 
nate cu asterisc aparțin traducătorului. 

În note, Scheler face multe trimiteri la diverse lucrări. 
Am dat titlurile în original, însoţindu-le de traducerea 
lor în paranteză doar când acestea apar pentru prima dată 
în text. În referirile ulterioare am preferat să dăm aces- 
te titluri direct în traducere, pentru a evita repetițiile. 


OBSERVAŢII PRELIMINARE 


Nu este același lucru, pe de o parte, să analizăm men- 
tal starea de fapt a percepției interioare sub forma unor 
complexe pe care să le descompunem la rândul lor în 
„simple“ elemente ultime și să examinăm condițiile și 
consecinţele complexelor modificate în mod artificial 
(prin observaţie sau prin observaţie și experiment) și, pe 
de altă parte, să urmărim unităţile senzoriale și de trăiri, 
pe care să le descriem și să le înțelegem; acestea din urmă 
sunt cuprinse în însuși contextul vieţii umane, nemaifi- 
ind produse în mod artificial prin „sinteză“ și „analiză“. 
Dintre aceste două căi, prima este cea pe care o urmea- 
ză psihologia explicativă, care construiește pe baza sin- 
tezei (orientată metodic spre științele naturii), iar a doua 
este calea psihologiei descriptive, care înțelege fenome- 
nele analizându-le.! 

Unităţile psihice cu care operează primul tip de cer- 
cetare sunt produse în mod artificial. Prin urmare, nu 
este necesar ca aceste unităţi să fie cuprinse și integrate 
într-un act de trăire. Mai curând părţile unei asemenea 
unităţi artificiale pot aparţine unor acte de trăire com- 
plet diferite. Astfel, se poate întâmpla ca toate senzațiile 


1 Cf. explicaţiile, în multe privinţe juste, ale lui K. Jaspers din 
cartea sa All, gemeine Psychopatbologie (Psibopatologie generală), 
Berlin, 1913, în legătură cu deosebirea dintre contextul cauzal și 
cel al înțelegerii vieţii sufletești. 

simultane de care sunt conștient acum Să aparțină unor 
unităţi de trăiri fundamental diferite (de exemplu percep- 
ţiei hârtiei de scris, șederii pe scaunul meu, experienţei 
de a mă afla în această cameră, a faptului că scriu etc.). 
Cu toate acestea, pot să le sintetizez cum vreau sub for- 
ma unor complexe sau să analizez părţile unor astfel de 
complexe. De asemenea, aici pot fi în Joc cauze geneti- 
ce ale multor lucruri pe care nu le trăiesc deloc și le con- 
stat abia când le cercetez cauzele și compar componentele 
iniţiale și pe cele finale, modificate în mod artificial; de 
pildă, stau în echilibru, iar senzațiile care însoțesc pozi- 
ţia mea sunt condiţionate de senzațiile normale de la ni- 
velul urechii, care corespund simțului echilibrului, 
situat acolo, în sistemul statolitelor. În mod analog nu 
este preluat într-o unitate de trăiri nici ceea ce intră de 
exemplu, ca senzaţie și reproducere a acesteia, în per- 
cepţia unei cărţi aflate în fața mea. Prezenţa propriu-zisă 
a acestor elemente nu exclude ca ele să fie totuși simți- 
te în trăirea unitară a acestei percepții. Pe de altă parte, 
cele mai complexe ȘI mai compozite realităţi psihice pe 
care ni le putem imagina (în sensul celui dintâi tip de cer- 
cetare) pot fi totuși simple din punct de vedere fenome- 
nal, în măsura în care sunt prezente într-un singur act 
al trăirii. Atunci ele sunt „fenomenologic simple“. O 
prietenie pe care o simt, o dragoste, o jignire, o atitudi- 
ne generală faţă de mediul în care trăiam într-o perioa- 
dă a copilăriei mele conţin componentele cele mai 
eclectice, dacă privim lucrurile prin prisma primului tip 
de investigaţie (senzații, reprezentări, raționamente, ju- 
decăţi, acte de iubire și de ură, sentimente, dispoziţii su- 
fletești etc.); în plus, acestea se distribuie în puncte complet 
diferite ale timpului obiectiv și sunt întrerupte de trăiri 
de cu totul alt caracter și altfel reunite: somn și veghe, boală 

etc. Totuși ele alcătuiesc unităţi fenomenale de fapte trăi- 
te și chiar eu le resimt efectul ca atare (nu sub forma unor 
cauze obiective), întrucât ele determină laolaltă modul 
meu de acţiune. Desigur, pot descompune din nou fie- 
care dintre unităţile de trăiri amintite în subunități ale 
trăirii: bunăoară, în cutare sau cutare „întâmplare“, în- 
tr-o „Situaţie“ sau alta survenite în timpul acelei „prie- 
tenii“, într-o anumită privire și un anume zâmbet al 
prietenului etc. Întotdeauna însă aceste unităţi parţiale 
trebuie să fie tot unităţi de trăiri, adică să-și dobândească 
unitatea și sensul printr-un singur act al trăirii, iar nu prin- 
tr-o separare și reunire artificială. Atunci ele rămân tot 
unităţi parţiale ale trăirii, dar nu devin părţi ale unei uni- 
tăţi de trăire, obţinute pe cale conceptuală. Unitățile și 
complexele la care ajung ambele direcţii ale cercetării nu 
pot avea niciodată același conţinut și rezultatele lor nu 
se pot contopi. Ultimul lor raport filozofic nu poate fi 
pus aici în discuţie. 

În cele ce urmează va fi supus cercetării resentimen- 
tul, înțeles ca o astfel de unitate de trăiri și afecte. 

Nu folosim cuvântul „resentiment“* dintr-o prefe- 
rință aparte pentru limba franceză, ci pentru că n-am reu- 
şit să-l traducem în germană. Pe lângă aceasta, Nietzsche 
l-a impus ca pe un terminus technicus. În accepțiunea 
obișnuită a cuvântului francez găsesc două elemente: pe 
de o parte, faptul că în resentiment este vorba despre ex- 
perienţa repetată și retrăită a unei anumite replici emo- 
ţionale date cuiva, replică datorită căreia acea emoție 
capătă o profunzime sporită, coborând în centrul per- 
sonalităţii; odată cu aceasta, emoția se îndepărtează de 
zona în care se exprimă și acţionează individul. Această 


* În germană, Ressentiment. 


10 OMUL RESENTIMENTULUI 


continuă experienţă și retrăire a emoţiei este totodată 
foarte diferită de o amintire pur intelectuală a emoţiei și a 
fenomenelor cărora le „dă replica“. Este o retrăire a emo- 
ţiei înseși — o repetare a sentimentului, un re-sentiment.? 
Pe de altă parte, c cuvântul spune că avem de a face cu o 
însușire negativă a acestei emoții, deci o trăire ostilă. Poate 
cuvântul german Groll „ranchiună“ ar fi cel mai potrivit 
să acopere o componentă de bază a semnificației. „Sen- 
timentul de ranchiună“ este în orice caz o mânie ascunsă, 
care străbate obscur sufletul și este independentă de ac- 
tivitatea eului; o mânie care se formează până la urmă 
repetând experienţa intenţiilor de ură sau a altor emoţii 
ostile și nu are încă o ţintă inamică determinată, dar hră- 
nește cu sângele ei toate intenţiile dușmănoase posibile. 


2 Cf. despre specificul acestui proces cartea mea Zur Phäno- 
menologie und Theorie der Sympathiegefühle (Despre fenome- 
nologia și teoria sentimentelor de simpatie), Halle, 1913, pp. 7 ș.u. 


I. DESPRE FENOMENOLOGIA 
ȘI SOCIOLOGIA RESENTIMENTULUI 


Printre descoperirile extrem de rare care au fost fă- 
cute în vremea din urmă în legătură cu originea judecă- 
tilor de valoare morale, descoperirea lui Friedrich Nietzsche 
cu privire la resentiment ca sursă a unor astfel de jude- 
căţi de valoare este cea mai profundă, chiar dacă afirma- 
ţia sa mai neobișnuită, potrivit căreia morala creștină și 
în special iubirea creștină reprezintă cea mai aleasă floare 
a resentimentului, avea să se dovedească falsă: 

„Dar iată ce anume s-a petrecut: din trunchiul acelui 
copac al răzbunării și urii, al urii iudaice — ura cea mai 
adâncă, o ură sublimă, creatoare de idealuri și recreatoa- 
re de valori, nicicând egalată — a răsărit ceva tot fără egal, 
o iubire nouă, cea mai adâncă dintre iubiri, o iubire su- 
blimă — și oare din ce alt copac ar fi putut răsări ?... Dar 
să nu se creadă cumva că a crescut ca o negare a setei de 
răzbunare, ca opus al urii iudaice! Nu, dimpotrivă! Iu- 
birea a apărut dinură, a crescut asemenea coroanei unui 
copac, o coroană triumfătoare ce se lărgește tot mai mult 
sub belșugul celei mai curate însoriri, dar care, și în aceas- 
tă împărăție a luminii și a sublimului, urmărește ţelurile 
urii, adică biruinţa, prada, ademenirea, cu aceeași forță 
cu care rădăcinile urii pătrund tot mai temeinic și mai 
avid în tot ceea ce este adânc și rău. Acest Isus din Na- 
zaret, ca întrupare a evangheliei iubirii, acest « Mân- 
tuitor» — aducător de fericire și de biruinţă sărmanilor, 

bolnavilor, păcătoşilor — nu a fost el oare tocmai ade- 
menirea sub forma ei cea mai sinistră și mai irezistibi- 
lă, ademenirea și calea ocolită spre acele valori și înnoiri 
iudaice ale idealului ? Nu și-a atins poporul lui Israel toc- 
mai pe calea ocolită a acestui « Mântuitor », a acestui apa- 
rent dușman și destrămător al Israelului, țelul ultim al 
răzbunării sale sublime?“ (Genealogia moralei, prima 
disertaţie, capitolul 8).* 

„În morală, răscoala sclavilor începe atunci când în- 
suși resentimentul devine creator și naște valori: resen- 
timentul acelor fiinţe cărora reacţia propriu-zisă, aceea 
a faptei, le este interzisă și care rămân nevătămate nu- 
mai datorită unei răzbunări doar imaginare. În timp ce 
orice morală aristocratică se înalță dintr-o rostire 
triumfătoare a lui « da » faţă de sine însuși, morala scla- 
vilor rostește din capul locului un « nu » faţă de ceea ce 
este « exterior sieși », de ceea ce e « altfel », de ceea ce 
este « non-eul » său: şi acest « nu » este actul lor crea- 
tor. Întoarcerea aceasta a privirii ce apreciază — aceas- 
tă îndreptare necesară spre exterior, în loc de a se întoarce 
spre sine însuși — face parte din resentiment: pentru a 
se naște, morala sclavilor are întotdeauna și în primul 
rând nevoie de o lume potrivnică și exterioară, fiziolo- 
gic vorbind, are de fapt nevoie de stimuli exteriori pen- 
tru a acţiona — iar acţiunea sa este fundamental o 
reacțiune“ (prima disertaţie, capitolul 10).** 


* Traducerea citatelor din această lucrare aparţine Lianei Mi- 
cescu. Vezi Friedrich Nietzsche, Știința voioasă. Genealogia 
moralei. Amurgul idolilor, Bucureşti, Editura Humanitas, 1994, 
p. 311. 


*#Ibid, p. 313. 


Despre fenomenologia şi sociologia resentimentului 13 


„ — « Nu văd nimic, dar aud cu atât mai mult. Este 
un murmur prudent, sunt șoapte abia auzite și veninoa- 
se care pornesc din toate colţurile și ungherele. Îmi pare 
că se minte; o blândeţe dulceagă învăluie fiecare sunet. 
Prin minciună slăbiciunea trebuie să se preschimbe în 
merit, fără nici o îndoială — este așa cum aţi spus» — 

— Mai departe! 

— « și neputinţa, care nu se răzbună, devine ,„bună- 
tate“; josnicia temătoare — „umilință“, supunerea față de 
cei pe care îi urăști devine „ascultare“ (anume faţă de unul, 
despre care ei spun că poruncește această supunere — îl 
numesc Dumnezeu). Inofensivitatea celui slab, însăși la- 
șitatea în care este atât de bogat, rămânerea-în-fața-u- 
şii, obligaţia de neînlăturat de a aștepta, își capătă aici 
un renume bun ca „răbdare“, uneori și virtute; neputin- 
ţa-de-a-te-răzbuna se numește non-voinţa-de-a-te-răz- 
buna, poate chiar și iertare (,căci e; nu știu ce fac, numai 
noi știm ce fac e:!"). Se mai vorbeşte — asudând cum- 
plit — și despre iubirea faţă de dușmani »“ (prima diser- 
taţie, capitolul 14).* 

Cam acestea sunt cele mai importante pasaje în care 
Friedrich Nietzsche își dezvoltă ciudata teză. Deocam- 
dată să lăsăm de-o parte relaţia resentimentului cu va- 
lorile creștine, pentru a pătrunde mai adânc în unitatea 
de trăiri pe care o desemnează acest cuvânt. 

Să înlocuim deci definiția cuvântului cu o caracteri- 
zare sau descriere a faptelor. Resentimentul este o auto- 
intoxicare sufletească ale cărei cauze și consecințe sunt 
foarte precise. El este o atitudine psihică de durată și ia 
naștere din pricina reprimării sistematice a descărcării 
anumitor emoții și afecte care sunt normale în sine și 


* Ibid., p. 323. 


14 OMUL RESENTIMENTULUI 


aparţin fondului naturii umane; ea determină unele ati- 
tudini de durată faţă de anumite tipuri de valori iluzo- 
rii și de judecăţi de valoare corespunzătoare acestora. 
Emoţiile și afectele avute aici în vedere în primul rând 
sunt următoarele: sentimentul și impulsul răzbunării, 
ura, răutatea, invidia, pizma, perfidia. 

Cel mai important punct de plecare în constituirea 
resentimentului este impulsul răzbunării. După cum am 
spus, chiar cuvântul „resentiment“ indică faptul că în ca- 
zul emoţiilor amintite aici este vorba despre cele care se 
întemeiază pe sesizarea în prealabil a unor stări sufle- 
tești ale altora, adică despre riposte. Un asemenea im- 
puls de a riposta este însă și impulsul răzbunării, spre 
deosebire de impulsurile active și agresive, ale căror in- 
tenţii sunt fie prietenoase, fie ostile. Fiecare impuls al răz- 
bunării trebuie să fie precedat de un atac sau de o ofensă. 
Aici este însă important faptul că impulsul răzbunării 
nu coincide nicidecum cu impulsul de a contraataca sau 
de a te apăra, chiar dacă această ripostă este însoţită de 
mânie, furie sau indignare. Când, de pildă, un animal ata- 
cat îl mușcă pe agresorul său, nu poate fi vorba despre 
răzbunare. Nici contralovitura dată nemijlocit după o 
palmă nu înseamnă răzbunare. Pentru situaţiile de răz- 
bunare, esenţiale sunt mai degrabă două caracteristici apar- 
te: o înfrânare cel puţin momentană sau care durează 
un anumit timp, o ţinere sub control a impulsului de a 
riposta, ripostă ce survine în mod nemijlocit (dar și a por- 
nirilor de mânie și furie legate de acesta) și, odată cu în- 
frânarea, o amânare a acestei riposte pentru un alt 
moment și pentru o situaţie mai nimerită („așteaptă doar 
până data viitoare“ ); această înfrânare este pricinuită însă 
de o reflecţie anticipativă, conform căreia în cazul unei 

riposte imediate cel care ar da-o ar fi învins; o altă cauză 
a înfrânării este un pronunţat sentiment de „neputinţă“, 
de slăbiciune, legat de reflectia anticipativă. Așadar, chiar 
răzbunarea în sine este o trăire bazată pe un sentiment 
de neputinţă, fiind deci întotdeauna în primul rând apa- 
najul celor „slabi“ într-o privinţă oarecare. Apoi ţine de 
esenţa răzbunării ca ea să aibă permanent conștiința dic- 
tonului „faptă pentru faptă“, nereprezentând, așadar, 
niciodată doar o ripostă însoţită de afecte. 


! Când, în interesantele sale studii despre genealogia senti- 
mentului de răzbunare, Steinmetz admite o „răzbunare fără țin- 
tă“ ca stadiu preliminar al „răzbunării orientate spre ceva anume“ 
şi invocă în acest sens faptul că în stadiile primitive ale evoluţiei 
popoarelor sunt nimicite chiar și animalele (de exemplu calul, atât 
de apropiat de om) sau copacii sau lucrurile fără viață, dacă aces- 
tea au produs o rană, el nu ţine seama de esenţa intenţiei de răz- 
bunare, care este permanent îndreptată către ceva, spre deosebire 
de afectele pur circumstanţiale ca mânia, supărarea, furia etc. Chiar 
şi în stadiile civilizate există izbucniri de furie; de pildă, când ci- 
neva, de necaz, „snopeşte în bătaie tot ce prinde“. Acestea nu au 
de-a face cu răzbunarea. Dacă în acele cazuri este vorba totuşi 
despre răzbunare, există și alte posibilităţi. Obiectul distrus poate 
îndeplini față de obiectul spre care se îndreaptă răzbunarea fie 
funcţia de „apartenenţă“ reală sau presupusă (de exemplu, pro- 
prietatea ori averea), fie o funcţie simbolică; aceasta din urmă nu 
trebuie să fie neapărat una de durată, deci poate fi și momenta- 
nă („prin aceasta mi-o imaginez acum pe cealaltă“). Așadar, de 
acest fenomen ţine nu numai distrugerea tablourilor sau străpun- 
gerea fotografiilor, ci, eventual, și mototolirea unei hârtii ori a 
batistei. În fine, răzbunarea poate deveni „fără obiect“ în măsu- 
ra în care nu vizează un obiect determinat, ci cuprinde întregul 
cadru în care s-a petrecut ofensa: un ţinut, un oraș etc, ba chiar 
întreaga lume, înțeleasă în genere ca o „alteritate“. Bunăoară, un 
asemenea caz s-a petrecut chiar deunăzi: este vorba despre ma- 
sacrul comis de profesorul Wagner. Dar și aici răzbunarea era 
„orientată spre ceva“. În toate cazurile de răzbunare gentilică, 

În virtutea acestor două caracteristici, impulsul răz- 
bunării este cel mai adecvat punct de plecare pentru con- 
stituirea resentimentului. Limba noastră face distincţii 
exacte. De la sentimentul răzbunării ( Rachegefühl), tre- 
când prin ranchiună (Groll), invidie (Neid) şi pizmă 
(Scheelsucht) și ajungând la perfidie (Hämischkeit), sen- 
timentul şi impulsul se desfășoară, ca să spunem așa, pro 
gresiv, până în preajma resentimentului propriu-zis. 
cazul răzbunării și al invidiei, există încă adesea anumite 
obiecte pentru aceste modalități de negaţie ostilă. Ca să 
se manifeste, ele au nevoie de anumite motive, iar orien- 
tarea lor este legată de obiecte determinate, astfel încât 
ele dispar odată cu anularea motivelor respective. Reu- 
şita unei răzbunări anulează sentimentul de răzbunare; 


tribală sau familială (vendeta), obiectul spre care se îndreaptă răz- 
bunarea, odată constituit, nu este transferat colateral asupra nea- 
murilor ofensatorului (de pildă, anticipând durerea pricinuită 
ofensatorului de compătimirea lui față de ruda sa care joacă ro- 
lul de obiect al răzbunării): doar că familia, tribul etc. sunt con- 
cepute ca fiind însuși făptașul, față de care acel membru al 
comunităţii nu are decât funcţia unui organ (ca și cum i-aș tăia 
un picior celui care mi-a tăiat mâna). De altfel, esenţa ultimă a 
sentimentului de răzbunare nu pare a fi legată de ofensarea sau 
de diminuarea valorii proprii de către un alt individ, ci poate fi 
suscitată și de noi înșine, printr-o diminuare a propriei valori (sau 
printr-o diminuare a valorii altuia, însoțită de simpatia pe care o 
avem pentru acesta). Astfel se întâmplă în cazurile în care se spu- 
ne: „Mi-aș trage o mamă de bătaie“, „mi-aş smulge părul din cap“ 
etc. Aceste manifestări nu au încă nimic de-a face cu actul de căință 
ori cu nevoia de pocăință și de ispășire. Acestea din urmă nu sunt 
impulsuri vitale, ci acte spirituale şi tind numai spre tărâmul va- 
lorilor morale. Cf. S. R. Steinmetz, Ethnologische Studien zur er- 
sten Entwicklung der Strafe (Studii etnologice despre prima fază 
de dezvoltare a pedepsei), Leiden, 1894. Cf. apoi disertaţia mea 
„Reue und Wiedergeburt“ („Căinţă și renaștere“), în volumul 
Vom Ewigen im Menschen (Despre etemul din om). 

la fel, sancţionarea celui vizat de impulsul răzbunării, de 
pildă chiar autosancționarea, ca și adevărata iertare; și 
invidia dispare când bunul pentru care invidiez pe ci- 
neva a trecutîn posesia mea. În schimb, pizma este deja 
o atitudine care nu e legată în același sens de anumite 
obiecte; ea nu este generată de motive determinate și nici 
nu dispare odată cu acestea. Mai curând sunt urmării, 
la oameni și la lucruri, acei factori valorici și acele obiecte 
care o pot satisface. Terfelirea și doborârea-de-pe-soclu, 
la care recurge pizma, exacerbarea factorilor valorici ne- 
gativi întâlniți la oameni și la lucruri — factori care re- 
ţin atenția tocmai fiindcă apar la un loc cu puternici 
factori valorici pozitivi —, faptul că pizma zăbovește asu- 
pra acestor factori negativi, simțind totodată o intensă 
mulțumire sufletească generată de existenţa acestora, de- 
vin în cazul pizmei o formă stabilă de derulare a trăiri- 
lor, unde își pot găsi loc cele mai diverse conţinuturi. 
Tocmai în cadrul acestei forme sau structuri se consti- 
tuie experienţa concretă de viaţă a pizmașului. Abia 
structura e cea care o alege, transformând experienţa de 
viaţă doar posibilă într-una reală. Așadar, apariția piz- 
mei nu mai e un simplu efect al unei asemenea experien- 
ţe; iar experienţa se formează absolut independent de 
faptul că obiectul ei are o legătură directă sau indirectă 
cu paguba sau cu folosul, fie și numai posibile, aduse in- 
dividului respectiv ori cu favorizarea sau cu înfrânarea 
acestuia. În cazul „perfidiei“, imboldul detractiv a de- 
venit mai profund și mai interiorizat; el este oarecum 
mereu gata să se năpustească și să se trădeze printr-un 
gest necontrolat, printr-un fel de a zâmbi etc. Un drum 
analog se parcurge de la simpla „bucurie inspirată de 
necazul altuia“ la „răutatea“ care caută să genereze noi 
prilejuri de bucurie pricinuită de necazul altuia și se 

dovedește deja mai detașată de anumite obiecte decât bu- 
curia inspirată de necazul altuia. 

Însă toate acestea nu înseamnă resentiment. Acestea 
sunt doar stadii în formarea punctelor lui de plecare. Sen- 
timentul răzbunării, invidia, pizma, perfidia, bucuria 
inspirată de necazul altuia și răutatea survin în forma- 
rea resentimentului doar atunci când lipsește și o biruin- 
tă morală (de pildă, o adevărată iertare în cazul 
răzbunării), și o faptă, respectiv o expresie adecvată emo- 
ţiei, în manifestări de tipul vorbelor de ocară, al amenin- 
ţării cu pumnul etc.; iar acestea lipsesc pentru că o 
conștiință mai accentuată a neputinței stăvilește o ase- 
menea faptă sau expresie. Cel care e cuprins de răzbu- 
nare și este determinat de sentiment să acţioneze, iar 
atunci se răzbună, cel care urăște și-i aduce prejudicii ad- 
versarului sau îi spune cel puţin „părerea lui“ sau măcar 
se eliberează ocărându-l față de alţii, invidiosul care 
încearcă să dobândească prin muncă, prin troc, prin fă- 
rădelege și prin violenţă bunul pe care-l vizează invidia 
sa — toţi aceștia nu cad pradă resentimentului. Condiţii 
pentru apariţia acestuia există doar acolo unde o impe- 
tuozitate deosebită a afectelor respective își dă mâna cu 
sentimentul neputinței de a le pune în practică — iar acest 
lucru le „îndârjește“ — fie dintr-o slăbiciune de ordin 
fizic sau spiritual, fie din teama și frica de cei la care se 
raportează afectele. Așadar, resentimentul își restrânge 
teritoriul în primul rând la cei momentan servi, domi- 
naţi, care se împotrivesc zadarnic unei autorităţi. Când 
resentimentul apare la alţii ori este transmis prin molip- 
sire psihică — otrava sufletească extraordinar de conta- 
gioasă a resentimentului poate produce cu mare ușurință 
acest efect — sau când există chiar în omul respectiv un 
impuls reprimat cu violență de la care pornește formarea 
resentimentului și care se revoltă acum sub această formă 

de „cătrănire“ și de „înveninare“ a personalităţii. Dacă 
un servitor maltratat se descarcă ocărând după ce a ieșit 
din camera stăpânului, el nu cade pradă acelei „toxici- 
tăţi“ lăuntrice specifice resentimentului; cu totul altfel 
stau însă lucrurile când trebuie să continue „să facă haz 
de necaz“ (cum se spune atât de plastic) și-și ascunde 
în sine aversiunea și afectele ostile. 

Să urmărim însă mai îndeaproape diferitele puncte de 
plecare ale formării resentimentului. 

Impulsurile răzbunării conduc la formarea resenti- 
mentului cu atât mai mult cu cât sentimentul răzbunării 
devine o adevărată sete de răzbunare și cu cât impulsul 
răzbunării se deplasează spre zonele unor obiecte nede- 
terminate, care trebuie să aibă o singură trăsătură comună; 
totodată aceasta se întâmplă cu atât mai puţin cu cât se- 
tea de răzbunareîși găsește satisfacția răzbunându-se pe 
un anumit obiect. În special când conștiința „cauzei jus- 
te“, legată în genere, prin însăși natura ei, de sentimen- 
tul răzbunării (conștiință absentă, de pildă, în izbucnirile 
de furie sau de mânie), accede la ideea de „datorie“, un 
sentiment al răzbunării niciodată satisfăcut poate duce 
de-a dreptul la veștejire lăuntrică și la moarte.2 Dacă apare 
setea de răzbunare, întâmplările care pot prilejui un act 
de răzbunare motivat interior sunt căutate și ele pur și 
simplu instinctiv (nu în urma unui act de voință con- 
știent) sau, printr-o tendinţă de mistificare, se atribuie 
în mod eronat intenţii ofensatoare tuturor acţiunilor și 
manifestărilor posibile ale altora, deși acestea nu aveau 
nicidecum astfel de intenţii. Adesea o „vulnerabilitate“ 


2 În cartea sa Esquisse d'une morale sans obligation ni sanc- 
tion (Schița unei morale lipsite de obligaţii și de sancţiuni) (1885), 
J. M. Guyau citează asemenea exemple. 

deosebit de mare constituie simptomul unui caracter dor- 
nic de răzbunare. Setea de răzbunare deja existentă își ca- 
ută atunci prilejuri să izbucnească. Se trece propriu-zis 
la atac numai când se crede că e vorba de răzbunare. Dar 
setea de răzbunare conduce la formarea resentimentu- 
lui cu atât mai mult cu cât este reprimată comiterea răz- 
bunării, care generează reabilitarea sentimentului rănit 
al propriei valori ori a „onoarei“ lezate sau „satisfacția“ 
pentru repararea daunei suferite; ea este reprimată în- 
tr-o și mai mare măsură dacă este refulată expresia lăun- 
trică a fanteziei, până la urmă fiind refulat însuși impulsul 
răzbunării. Abia atunci acestei stări i se asociază tendin- 
ţa de a detracta valoarea celuilalt, tendinţă care deten- 
sionează situaţia pe o cale iluzorie. 

Condiţiile de acest tip sunt împlinite însă cu atât mai 
mult cu cât intervin următorii factori: 

Ţine de esenţa sentimentului de răzbunare — care 
oricum, din neputinţă, se bazează pe plasarea în plan se- 
cundar a primului impuls de a riposta ca el să aibă ten- 
dinţa de continuă refulare și de plasare în plan secundar. 
Acest lucru îl exprimă și proverbul german potrivit 
căruia „răzbunarea se consumă cel mai bine rece“. De 
aceea sentimentul răzbunării — ceteris paribus* — repre- 
zintă întotdeauna atitudinea părții mai slabe. În egală mă- 
sură însă ţine de esenţa lui să-i pună, într-o anumită 
măsură, pe aceeași treaptă pe cel ofensat și pe ofensator.? 


* Dacă nu intervin alți factori. 

> Uriașa explozie de resentimente împotriva nobilimii, din 
timpul Revoluţiei Franceze, şi tot ce are legătură cu resentimen- 
tul ca mod de viață, precum și cultivarea resentimentului în genere 
ar fi fost absolut de neconceput dacă însăși nobilimea respectivă 
[conform calculelor lui W. Sombart — vezi Luxus und Kapitalis- 
mus (Lux şi capitalism), München, 1912, pp. 10-24] nu s-ar fi 

Sclavul, care are o fire de sclav sau se simte el însuși sclav 
și știe acest lucru, nu are sentimentul răzbunării când este 
jignit de stăpân; nici servitorul umil când este luat la rost; 
nici copilul căruia i se dă o palmă. Dimpotrivă, preten- 
ţiile mari, tăinuite în sine, trufia grozavă, nepotrivită cu 
poziţia socială sunt deosebit de favorabile trezirii sen- 
timentului de răzbunare. Din punct de vedere sociolo- 
gic, de aici rezultă un principiu important, potrivit căruia 
cantitatea acestei dinamite sufletești va spori pe măsu- 
ră ce va crește diferența dintre situaţia juridică — fie po- 
litic-constituţională, fie corespunzătoare „bunei-cuviinţe“ 
— și importanţa publică a grupurilor, pe de o parte, și 
raporturile lor efective de forțe, pe de altă parte. Totul 
depinde nu numai de unul dintre acești factori, ci de di- 
ferenţa dintre ei. Într-o democraţie nu doar politică, ci 
și socială, care tinde spre egalitatea proprietăţii, s-ar re- 
duce măcar resentimentul social. Dar tot redus ar fi — și 
a fost redus într-adevăr —, de exemplu, într-o orânduire 
socială bazată pe caste, cum a existat în India, sau într-o 
orânduire în care clasele sunt bine conturate. Prin urma- 
re, încărcătura maximă de resentiment trebuie să existe 
în acea societate în care, așa cum se întâmplă în societatea 
noastră, aproximativ aceleași drepturi politice și de altă 
natură — respectiv egalitatea socială în drepturi, egalitate 
formală, recunoscută oficial — merg mână în mână cu 
diferenţele foarte mari de putere efectivă, de proprietate 


amestecat cu mai mult de patru cincimi din efectivul ei nominal 
cu clasa burgheză, care, cumpărând bunurile nobilimii, și-a în- 
sușit titlurile și numele posesorilor lor, și dacă nu și-ar fi distrus 
legăturile de sânge prin căsătorii din interes. Abia acest nou sen- 
timent de egalitate al revoltaţilor împotriva păturii dominante a 
înăsprit și resentimentul respectiv. 

și de dezvoltare reală; o societate în care fiecare are 
„dreptul“ să se compare cu oricine și totuși „nu se poate 
compara efectiv“. Făcând cu totul abstracţie de carac- 
terele și de trăirile individuale, există aici, fără îndoială, 
o puternică încărcătură de resentiment a societăţii, gene- 
rată chiar de structura acesteia. 

Acestui factor i se alătură un altul: sentimentul răz- 
bunării se transformă în resentiment cu atât mai mult 
cu cât sentimentul răzbunării trece în stări de durată, re- 
simţite continuu ca „ofensatoare“, care scapă controlu- 
lui voinţei ofensatului, și cu cât ofensa este resimţită ca 
o fatalitate. Cel mai pregnant caz de acest tip este cel în 
care un individ sau un grup resimt chiar existența lor și 
modul lor de a fi ca pe ceva care trebuie într-un fel răzbu- 
nat. Este cazul tuturor indivizilor care au deficienţe fi- 
zice și inaptitudini organice, în special de tipul celor care 
pot fi observate cu ușurință. Resentimentul infirmilor 
este bine cunoscut; la fel cel al neroziei sub-normale și 
al prostiei. Așa cum relevă pe bună dreptate Nietzsche, 
enormul resentiment iudaic este alimentat din două sur- 
se: din convergenţa uriașei mândrii naţionale a acestui 
popor („poporul ales“) cu un dispreţ și o umilinţă re- 
simţite vreme de secole ca o fatalitate; iar mai nou, și 
într-o măsură deosebită, din convergenţa dintre egali- 
tatea formală în drepturi, de natură constituţională, și o 
desconsiderare efectivă. Alături de diverse predispoziţii 
și de alte cauze, apetitul pentru câștig, amplificat la ma- 
ximum, al acestui popor este, neîndoielnic, o consecin- 
tă a dereglării constitutive a orgoliului iudaic; el este 
supracompensaţia pentru absenţa unei recunoașteri so- 
ciale pe măsura sentimentului naţional al propriei valori. 
Simţământul că propria existenţă de grup și constitui- 

rea ei potrivit unui destin ar fi ceva care „strigă după răz- 
bunare“ a devenit un motor puternic și al manifestări- 
lor celei de-a patra clase sociale în evoluţia acesteia. Cu 
cât este resimţită mai fatalist o presiune socială de du- 
rată, cu atât aceasta va reuși mai puţin să descătușeze for- 
tele necesare unei schimbări reale a stărilor de lucruri 
respective și cu atât mai mult îşi va vărsa focul pe toate 
câte există, practicând o critică lipsită de țeluri pozitive. 
Tipul aparte de „critică“ pe care-l putem numi „critică 
resentimentară“ constă aiciîn faptul că orice remediu al stă- 
rilor de lucruri resimţite drept critice nu provoacă sa- 
tisfacţie — așa cum se întâmplă cu fiecare critică ale cărei 
țeluri sunt pozitive —, ci, dimpotrivă, stârnește insatis- 
facţie, întrucât curmă plăcerea tot mai mare care rezidă 
în invectiva și în negația pură. Pentru mai multe dintre 
partidele noastre politice actuale este valabilă teza că ni- 
mic nu le înfurie mai tare decât fie realizarea unei părți 
din cerinţele programului lor, fie înveninarea înaltului 
lor sentiment de „opoziţie principală“ prin faptul că unii 
dintre reprezentanţii lor sunt implicaţi într-o colabora- 
re utilă vieţii statului, „Critica resentimentară“ are toc- 
mai particularitatea că nici nu „vrea“ în mod serios ceea 
ce pretinde că vrea; ea nu critică pentru îndreptarea rău- 
lui, ci folosește acest lucru ca pretext pentru a-și da în 
general cu părerea. Cine nu-i cunoaște pe unii deputaţi 
din parlamentele noastre, a căror critică este atât de ab- 
solută și de fără măsură tocmai pentru că nimic nu li se 
pare mai sigur decât faptul că nu vor ajunge niciodată 
miniștri? Abia atunci când această teamă de putere — 
în opoziţie cu voința de putere — devine constitutivă, 
resentimentul ajunge motorul criticii. În schimb este o 
practică veche să se extragă numaidecât dintele veninos 

al criticii politice a unui partid, prin implicarea acestuia 
într-o colaborare utilă statului. 

Un al doilea punct de plecare în formarea resentimen- 
tului îl constituie invidia, gelozia și spiritul de concurenţă. 
„Invidia“, în sensul obișnuit al cuvântului, își are origi- 
nea în sentimentul de neputinţă care împiedică aspiraţia 
spre un bun prin faptul că acesta este deţinut de altci- 
neva. Tensiunea dintre aspirație și neputinţă nu conduce 
însă la invidie decât atunci când ea se descarcă într-un 
act de ură sau într-o atitudine dușmănoasă faţă de po- 
sesorul acelui bun, așadar atunci când, graţie unei mis- 
tificări, celălalt și bunul deţinut de el sunt resimţiţi dureros 
drept cauza nonposesiei bunului respectiv. Tensiunea 
iniţială se diminuează întru câtva prin această mistifica- 
re; ea ne dă iluzia unei reacţii pozitive „la“ aspiraţia noas- 
tră5 — ceea ce nu este de fapt decât neputinţa noastră de 
a intra în posesia bunului respectiv. Fără trăirea aparte 
a acestei neputinţe și fără această mistificare cauzală nu se 


* Semiparlamentarismul contemporan din Imperiul German 
are totuși un efect favorabil asupra sănătăţii naţionale, fiind o for- 
mă de descărcare a resentimentului acumulat; dar, dacă parlamen- 
tul este eliminat din activitatea de guvernare sau măcar din funcția 
de a reprezenta o formă de selecţie pentru cele mai luminate minți 

politice și pentru cele mai puternice voințe ale națiunii, el nu face 
pleca să atragă acele tipuri de resentiment care-și asumă sarcina, 
prin voturile lor de neîncredere, mai degrabă de a consolida decât 
de a zdruncina poziţia miniștrilor. 

5 De aceea, în sentimentul de invidie simpla posesie de către 
celălalt a bunului râvnit ni se pare de-a dreptul un „rapt“ al ce- 
lui care și-a însușit bunul respectiv: aceasta este urmarea faptului 
că, privind bunul cu ochii minţii, ni-l însușim mai întâi (iluzo- 
riu), astfel încât, atunci când îi descoperim dintr-odată poseso- 
rul, acesta ne apare ca o „forță“ care ne-a sustras bunul, ca un 
„jefuitor“. 

poate ajunge la o invidie autentică. Simpla indispoziţie 
generată de faptul că un altul deţine bunul la care râv- 
nesc nu este „invidie“; ea este totodată un motiv de a 
dobândi într-un fel oarecare bunul respectiv sau unul si- 
milar; de exemplu, prin muncă ori cumpărare, prin vio- 
lență sau rapt. Abia atunci când eșuează tentativa 
dobândirii bunului în aceste moduri și se instalează con- 
știința neputinței se ivește invidia. De aceea este com- 
plet greșit să plasăm invidia — ca forță motrice în evoluţia 
civilizaţiei — alături de alţi factori sufletești (lăcomie, sete 
de putere, vanitate). Invidia nu tensionează, ci detensio- 
nează voinţa de a câștiga. Pe de altă parte însă, invidia 
duce la aceasta și, cu atât mai mult, la formarea resenti- 
mentului abia atunci când este vorba desprevalori și bu- 
nuri care, prin natura lor, sunt de nedobândit și când 
acestea sunt plasate totuși într-un domeniu comun, în 
care ne comparăm cu alţii. Invidia cea mai neputincioa- 
să este totodată și cea mai îngrozitoare. De aceea invi- 
dia care declanșează cel mai intens proces de formare a 
resentimentului este invidia îndreptată câtre fiinţa și exis- 
tența individuală a unei alte persoane: invidia existen- 
țială. Întru câtva această invidie şopteşte neîncetat: 
„Toate pot să ţi le iert; dar nu și faptul că exiști și ești 
fiinţa care ești; nu numai că nu sunt ce ești tu, dar și că 
« eu » nu sunt « tu ».“ Această „invidie“ îl uzurpă pe ce- 
lălalt, răpindu-i chiar simpla lui existenţă care, ca atare, 
este resimţită ca o „presiune“ și ca un „reproș“, ca o te- 
ribilă unitate de măsură a propriei persoane. Există tot- 
deauna în viaţa oamenilor însemnați perioade critice în 
care intenţia de dragoste și invidia faţă de alţii, pe care 
trebuie să-i aprecieze datorită marilor lor calităţi, îi co- 
pleșesc alternativ, într-un mod încă labil, și abia mai târ- 
ziu una sau alta dintre atitudini ajunge să se fixeze. Așa 

ceva are în vedere Goethe când spune: „În fața marilor 
calităţi ale altuia nu există alt mijloc de salvare decât iu- 
birea.“ În relaţia lui Antonio cu Tasso, Goethe sugerea- 
ză, în scena a treia a actului al doilea, o asemenea stare 
de labilitate.* Între Marius şi Sulla sau Cezar și Brutus 
se desfășoară o dinamică analoagă. Făcând abstracţie de 
aceste cazuri, totuși rare, de invidie existenţială, întâl- 
nim, pe de altă parte, în primul rând predispoziţii na- 
turale și de caracter, mai mult sau mai puţin răspândite 
la indivizi și grupuri, predispoziţii care declanșează de 
obicei invidia resentimentară: invidia din cauza frumu- 
seţii, a deosebirii de rasă, a valorilor caracteriale ereditare, 
iar acest lucru într-o mai mare măsură decât invidia ge- 
nerată de avere, stare socială, faimă, preţuire. Abia aces- 
tor tipuri de invidie li se asociază fenomenul devalorizării 
iluzorii a valorilor pozitive, care stârnesc iniţial invidia, 
fenomen pe care îl vom lua în discuţie mai târziu. 

În toate aceste cazuri însă, originea resentimentului 
este legată de un tip aparte de atitudine faţă de compa- 
rarea valorică a propriei persoane cu alţii. Această ati- 
tudine merită o scurtă examinare separată. Permanent 
facem comparații între propria noastră valoare în genere 
sau unele dintre însușirile noastre și valorile atribuite al- 
tora; fiecare compară, atât individul distins, cât și cel co- 
mun, cel bun și cel rău. Cine-și alege, de pildă, un model, 
un „erou“ este legat într-un fel sau altul de o asemenea 
comparaţie valorică. Orice gelozie, orice ambiţie, dar și 
o comportare ca aceea a „adepților lui Cristos“ sunt îm- 
bibate de astfel de comparații. Nu putem fi de acord cu 
G. Simmel, care încearcă să definească tipul „distinsu- 
lui“ prin faptul că acesta nu face comparații între el sau 


* Scheler se referă aici la drama lui Goethe Torquato Tasso. 

valoarea lui și alţii, că „refuză orice comparaţie“. Cel care 
refuză orice comparaţie nu e distins, ci unul dintre „ori- 
pinalii“ lui Goethe, un „smintit pe cont propriu“ — dacă 
nu cumva un snob. Dar, cu siguranţă, există ceva just în 
consideraţiile lui Simmel. Orice „conștiință comparativă“ 
se poaterealiza în diverse feluri. Două dintre acestea con- 
stau în faptul că elementele relaţiei fie sunt percepute di- 
lcrit, încă dinaintea declanșării procesului de comparaţie 
şi în mod independent de acesta sau de relaţia ce stă să 
se nască (spunem, bunăoară, „asemănător“, „identic“ 
ctc., fără ca acest lucru să fie precedat de o activitate com- 
parativă); fie, invers, elementele sunt date abia ca niște 
concretizări ale fundamentelor încă nedeterminate ale 
unor fenomene relaţionale pure sau conexe, deja sesiza- 
te. Este un fenomen constatat că ne pot fi date relaţii în- 
tre două elemente (de exemplu: culori, sunete, chipuri 
etc.) chiar odată cu unul singur dintre aceste elemente; 
de pildă, asemănarea categorică, bine determinată, a unui 
chip cu un altul, pe care nu ni-l reprezentăm încă și-l cău- 
tăm abia ulterior printre amintirile noastre. Conștiinţa 
relaţiei unor conţinuturi fie simple, fie complexe are aici 
un efect determinant pentru apariţia în conștiință a ce- 
luilalt conţinut. Într-adevăr, pe cale fenomenală pot fi 
dovedite chiar trăirile pure ale unor relaţii, trăiri ce-și 
caută abia după aceea fundamentele pe care le conștien- 
tizăm tocmai în acest mod; astfel, conținuturile respec- 
tive ocupă locurile încă neprecizate ale relaţiei care ne 
este deja dată și determinată. Aici, această diferenţiere 
este importantă. Ceea ce Simmel numește comportament 
„distins“ constă în faptul că niciodată o „măsurare“ a 
valorii mele comparate cu valoarea atribuită altuia nu se 
transformă în condiție fundamentală pentru perceperea 
valorii proprii și a valorii celuilalt și că această măsurare 

nu limitează niciodată, în funcţie de conţinutul lor, va- 
lorile care ajung să fie percepute de mine și de celălalt. 
„Distinsul“ are o conștiință complet naivă, lipsită de re- 
flecţie, obscură, care se realizează continuu, în fiecare 
moment de conștiință al existenţei sale; este vorba de- 
spre conștiința naivă a propriei valori și a bogăției sale 
existenţiale, într-un fel a înrădăcinării lui autonome în 
univers. Această conștiință nu este altceva decât „mân- 
drie“ — un comportament care rezultă tocmai din ex- 
perienţa diminuării acestei conștiințe „naive“ a propriei 
valori și este o „fixare“ artificială aparte a propriei va- 
lori, o „fixare“ ce se așteaptă la aceasta, un act al perce- 
perii și al „conservării“ sale pe calea reflecţiei.* Tocmai 
acest sentiment naiv al propriei valori, inseparabil de el 
ca tonusul de mușchi, este cel care-i permite distinsului 
să asimileze în liniște valorile pozitive ale altora, cu puz- 
deria lor de conţinuturi și de configurații, făcându-l să 
le „îngăduie“ cu mărinimie și celorlalți deținerea valori- 
lor respective. Faptul că universul conţine mai multe va- 
lori pozitive îl umple de bucurie pe „cel distins“ și face 
ca lumea să-i apară mai dragă decât îi era înainte. Acest 
sentiment naiv al propriei valori, specific „distinsului“, 
nu este „compus“, să zicem, din sentimente deosebite 
ale valorii, din cele care vizează valorile însușirilor, ap- 
titudinilor și predispoziţiilor sale individuale; mai cu- 
rând se vizează iniţial însăși ființa și existenta sa. Tocmai 
de aceea „distinsul“ poate constata liniștit, prin compa- 
raţie, că altcineva îi este „superior“ în privinţa unei „în- 
sușiri“ sau a alteia, a cutărei „aptitudini“, ba chiar în 
privinţa tuturor aptitudinilor. Astfel sentimentul naiv al 


* Așadar, mândria se bazează întotdeauna pe o carenţă a aces- 
tei fireşti conștiințe de sine. 

valorii existenței sale — care nu trebuie demonstrat sau 
justificat mai întâi prin performanţe și aptitudini pen- 
tru performanțe, ci cel mult „confirmat“ de acestea — 
nu este diminuat. În schimb, tipul „comun“ (în sensul 
exact al cuvântului) constă, în definitiv, în faptul că per- 
ceperea valorii proprii și a valorii celuilalt se înfăptuieşte 
doar pe fundamentul perceperii relaţiei dintre valoarea 
proprie și cealaltă și că sunt percepute limpede numai 
acele calităţi ale valorii care constituie „posibile“ valori 
de diferenţiere între valoarea proprie și cealaltă. „Dis- 
tinsul“ are experiența valorilor înainte de comparație, 
„comunul“ abia în și prin comparaţie. O structură ca „re- 
laţia dintre valoarea proprie și cealaltă“ se transformă, 
așadar, în cazul „comunului“, într-o condiţie selectivă 
a modului în care el percepe valorile în general. „Comu- 
nul“ nu poate concepe valoarea altora fără a o socoti tot- 
odată „superioară“ sau „inferioară“, fără a vedea în ea 
„mai mult“ sau „mai puţin“ decât propria-i valoare, așa- 
dar fără a-i compara pe ceilalți cu sine și invers. 

Pe fundamentul comun al unei astfel de atitudini se 
ridică însă acum două subtipuri, diferenţiate în funcţie 
de modul în care forța sau slăbiciunea, puterea sau ne- 
putinţa se corelează cu acea atitudine comparativă. Sub- 
tipul plin de forță al celui care evaluează „în mod comun“ 
devine „arivist“, iar subtipul slab, resentimentar. 

Nu-l numim „arivist“ pe cel care, energic și viguros, 
aspiră spre putere, avere, onoare sau alte bunuri de va- 
Joare. Atâta vreme cât mai are în minte conţinutul unui 
„lucru“ pe care-l cultivă și susţine în activitatea și în pro- 
fesia lui, nu i se cuvine acest nume. „Arivist“ este mai 
degrabă cel pentru care a fi mai mult, a valora mai mult 
etc., într-o eventuală comparaţie cu alții, devine conți- 
nutul țelului său, înainte de determinarea valorii pe care 

o poate avea lucrul respectiv; pentru arivist orice „lu- 
cru“ nu e decât un prilej oarecare de a anula sentimen- 
tul apăsător de „a fi mai puțin“, care survine într-o astfel 
de comparaţie. 

Dacă acest tip de concepere a valorilor ajunge tipul 
dominant dintr-o societate, sistemul concurenţial devine 
sufletul acelei societăţi. El apare cu atât „mai pur“ cu cât, 
la nivelul anumitor sfere care corespund, de pildă, cla- 
selor sociale, comparaţia este mai redusă; la fel, compa- 
raţia cu ideile conexe, privitoare la subzistenţa pe măsura 
stării sociale, modul de viaţă „potrivit rangului“, bu- 
na-cuviinţă etc. Înainte de secolul al XIII-lea, agricul- 
torul medieval nu se compara cu seniorul feudal, 
meșteșugarul cu cavalerul etc. El se compara cel mult cu 
agricultorul mai bogat sau mai bine văzut și tot așa fie- 
care numai în interiorul clasei lui sociale. Din anumite 
idei despre unităţile obiective ale menirilor fiecărei cla- 
se sociale, meniri proprii grupului ca atare, se încheagă 
aici acea concepţie comparativă în limitele unor totalităţi 
care, la rândul lor, sunt comparate cel mult ca totalități. 
De aceea, în asemenea epoci se impune pretutindeni, în 
toate împrejurările vieţii, ideea despre „locul“ hărăzit de 
Dumnezeu și de natură; fiecare se simte „pus“ într-un 
loc unde trebuie să-și îndeplinească propria datorie. Sen- 
timentul valorii de sine și ceea ce râvneşte fiecare nu 
depășesc limitele respectivei poziţii valorice. De la rege 
până la târfă și călău, fiecare poartă cu sine acea „distinc- 
ţie“ formală de comportament care-l face indispensabil 
în „locul“ ce i s-a atribuit. În schimb, în „sistemul con- 
curenţial“ ideile despre menirile obiective, ca și valorile 
lor se dezvoltă în principiu abia pe baza dorinţei tutu- 
ror de a fi și de a valora mai mult în toate. Fiecare „loc“ 
ajunge să fie acum un simplu punct de tranziţie în această 

goană generală. Nemăârginirea lăuntrică a aspiraţiei este 
aici o consecinţă a suprimării oricărei constrângeri va- 
lorice originare, obiective şi calitative, a aspiraţiei. În 
același timp însă, această structură a conceperii valorilor 
duce de la sine, în privinţa bunurilor reale, la concepe- 
rea lor iniţială ca „marfă“, altfel spus ca obiect de schimb 
exprimabil valoric în bani. Totodată, ea duce la conce- 
pcrea scurgerii temporale a vieţii, atât a indivizilor, cât 
şi a comunităţilor, sub forma unui „progres“; acestei 
concepţii i se asociază o „năzuinţă de progres“ specifi- 
că. Dacă până acum „posesia“ unei unităţi valorice ca- 
litative și „savurarea“ acesteia au constituit permanent 
destinaţia motivaţiei unei derulări economice care al- 
cătuieşte o unitate de fenomene ale trăirii (oricât de 
mică sau de mare ar fi considerată această unitate), iar 
banii au funcţionat atunci doar ca un scop tranzitoriu 
(ca mijloc de schimb), acum „destinaţia“ unei asemenea 
unităţi de derulare revine unui cuantum de valoare ex- 
primat în bani, iar calitatea bunului devine „scop tran- 
zitoriu“. Structura motivaţiei devine bani-marfă-bani, în 
timp ce până acum era marfă-bani-marfă (K. Marx). 

Fireşte, savurarea valorilor calitative nu contenește, 
dar ea — ba chiar eventualitatea ei — rămâne doar în li- 
mitele bunurilor percepute cândva în primul rând ca o 
unitate de valoare a mărfurilor. 

Chiar actul de concepere a valorilor generale și indivi- 
duale din fiecare fază a vieții (copilărie, tinereţe, maturi- 
tate și bătrâneţe) îmbracă acum un aspect particular — acela 
că numai valoarea sporită a unei faze superioare alteia 
ajunge la conștiința care percepe valoarea, așadar că nici 
o fază nu mai are o valoare proprie și un sens specific. 
Ideile de „progres“ și de „regres“ nu sunt descoperite și 
justificate empiric în fazele vieţii, văzute și stabilite mai 

întâi în propriul lor conţinut, ci ajung forme de selecție 
ale concepţiei despre sine, despre alții și despre i istorie. 
Abia ]. ]. Rousseau s-a împotrivit unei teorii a educaţiei 
care consideră copilăria și tinereţea doar ca pe o formă 
preliminară a maturității. Abia L. v. Ranke a opus con- 
cepţiei copilărești a liberalismului despre progres în is- 
torie minunatele sale principii: „O astfel de generaţie, 
fiind oarecum lipsită de autonomie, n-ar avea importanță 
în și pentru sine; ea ar însemna ceva mai mult numai în 
măsura în care ar constitui O treaptă pentru generaţia 
următoare și nu s-ar afla într-o relaţie nemijlocită cu di- 
vinul. Eu afirm însă: fiecare epocă este legată nemijlo- 
cit de Dumnezeu, iar valoarea ei nu rezidă nicidecum în 
ceea ce rezultă din ea, ci în însăși existenţa ei, în sinele 
ei propriu.“7 Concepţiei respinse aici îi corespunde nă- 
zuința spre progres a cărei esență constă în faptul că aspi- 
raţia și fapta nu sunt conduse de anumite scopuri 
obiective, ci simpla depășire a fazei date — „recordul“ 
devine cauza principală a tuturor acţiunilor, iar scopu- 
rile obiective, reieșite abia ulterior din această aspirație, apar 
ca „puncte de tranziţie“ oarecare ale mișcării progresive. 
Altfel stau lucrurile când de atitudinea față de sim- 
pla evaluare în cadrul relaţiei este legată neputința. Atunci, 
apăsătoarea conștiință a inferiorităţii, care trebuie să apară 
mereu din pricina tipului „comun“ de concepere a va- 
lorii, nu poate produce un comportament activ. Cu toate 
acestea tensiunea chinuitoare cere să fie aplanată. Ea gă- 
sește soluţia în mistificarea valorică specifică resentimen- 
tului. Conștiinţa superiorității sau a echivalenţei, căutată 
de tipul „comun“ și care rezolvă tensiunea, este obţinută 


? Cf. L. v. Ranke. Uber die Epochen der neueren Geschichte 
(Despre epocile istoriei moderne). Prima prelegere. 

în acest caz printr-o iluzorie depreciere a însușirilor va- 
loroase ale obiectului comparaţiei sau printr-o „orbire“ 
specifică în faţa lor; în al doilea rând însă — și abia aceas- 
ta este principala realizare a resentimentului —, prin ilu- 
zia și falsificarea valorilor însele, prin a căror existenţă 
şi însemnătate eventualele obiecte ale comparaţiei au un 
caracter cu adevărat merituos și de mare valoare.t 

În acest loc o întrebare generală privitoare la abor- 
darea filozofică a problemei valorilor capătă atâta im- 
portanță pentru înţelegerea mistificării resentimentare, 
încât nu o putem ocoli. Ea se referă la raportul funda- 
mental dintre conștiința valorilor și aspiratie sau dorință. 
O teorie frecvent susţinută de la Spinoza încoace afir- 
mă că sensul cuvintelor care desemnează valori poziti- 
ve și negative, de exemplu sensul cuvintelor „bun“ și 
„rău“, nu este în fond altul decât „a deveni obiect al do- 
rinţei“ sau „a fi râvnit“, respectiv „a fi obiectul unei re- 
pulsii“. Bun — potrivit lui Spinoza — înseamnă „a deveni 
un obiect al dorinţei“; sau „a putea deveni obiect al do- 
rinţei“, când în prezent nu există o dorinţă. Așadar, con- 
form acestei teorii, râvnirea și repulsia nu se întemeiază 
pe o conștiință valorică — fundamentală și prealabilă — 
„a ceva“, ci această conștiință a valorilor nu „este“ de- 
cât tocmai conștiința de a dori sau chiar de a putea dori. 
Am combătut cu de-amănuntul teoria respectivă în altă 
parte.? Aici e de remarcat doar că însăși această teorie 


8 Vezi în continuare. 

9 Vezi Der Formalismus in der Ethik und die materiale Wert- 
ethik (Formalismul în etică și etica materială a valorilor), partea 
a Il-a. Cf. şi articolul meu „Ethik“ („Etica“) din Jahrbücher 
der Philosophie, anul al II-lea, editor Max Frischeisen-K&hler, 
Berlin, 1914. 

este un produs pur al resentimentului și, totodată, o de- 
scriere a resentimentului. De fapt, în orice aspirație este 
conținută intuitiv o conștiință fundamentală a valorilor, 
care se realizează simțind sau „preferând“ valorile res- 
pective. Ce-i drept însă, ea poate ajunge la fenomenul 
de orbire în faţa valorilor sau de mistificare a acestora 
în cazul tuturor valorilor pe care subiectul respectiv 
se simte incapabil să le râvnească. Coborârea valori- 
lor — mai bine zis a celor recunoscute — până la nive- 
lul propriei dorinţe efective sau al capacităţii de a râvni 
(în opoziţie cu actul conștient al resemnării în realiza- 
rea acestor valori), așadar limitarea conștiinței valorilor 
la propriile aptitudini de a aspira — în locul comparării 
acestor aptitudini cu valorile anterior acceptate —, îm- 
părţirea iluzorie a domeniului valorilor după criteriul 
„superiorității“ și al „inferiorităţii“, conform edificării 
dorințelor și a ţelurilor proprii ale voinței, nu acesta, cum 
spune acea teorie, este procesul prin care se realizează 
o conștiință normală și profund obiectivă a valorilor, ci, 
dimpotrivă, toate acestea constituie principala sursă a or- 
birii, a mistificărilor și a iluziilor conștiinței valorice. Însuși 
actul „resemnării“ dovedește că odată cu capacitatea de 
a râvni nu trebuie distrusă și conștiința valorilor. În ca- 
zul în care conștiința începe să limiteze și conţinutul con- 
științei noastre valorice — lucru la care chiar noi putem 
râvni; vezi, de pildă, atitudinea bătrânilor faţă de valo- 
rile la care nu pot râvni decât tinerii — sau în cazul în 
care conținuturile aspiraţiei se așază ca niște medii stân- 
jenitoare peste conținuturile conștiinței noastre valori- 
ce, atunci a fost, principial, deja pusă în mișcare acea 
tendinţă de coborâre a tuturor valorilor până la nivelul 
stării noastre de fapt — o tendinţă care sfârșește prin a 

defäima lumea și valorile ei. Doar actul oportun al „re- 
semnării“ ne eliberează de această tendinţă spre automis- 
tilicare. De asemenea doar el face ca noi să mai putem avea 
„îngăduinţă“ atunci când nu mai putem „râvni“. O do- 
vadă riguroasă pentru independenta pe care conștiința 
noastră valorică o are faţă de râvnire și faţă de capacita- 
tea de a râvni se poate vedea și în faptul că, odată cu per- 
vertirea dorințelor (de exemplu, pervertirea apetitului 
alimentar, a celui sexual, plăcerea masochistă etc.), nu 
este pervertită în mod necesar și conștiința valorilor. Mai 
cu seamă la începutul unor asemenea perversiuni, chiar 
si senzațiile sunt încă normale, potrivit lui Ribot și alto- 
ra. De pildă, mâncarea „greţoasă“ mai trezește greață, 
«leşi apetitul alimentar este orientat către ea. Abia mai 
târziu „simţămintele se supun treptat impulsului“ (Ri- 
bot), dar și atunci conștiința valorilor nu urmează încă 
în mod necesar impulsul. De aceea nu există „pervertiri 
ale simţământului valorilor“ corespunzătoare perverti- 
rilor dorinţei, ci doar iluzii și mustificări ale simţămân- 
tului valorilor în funcţie de caracterul, esenţial pentru 
cunoaștere, al acestui „simţământ“ sau al „preferinţei“ 

Specificitatea fenomenelor de mistificare a valorilor 
cauzată de resentiment, particularitatea trăirilor proprii 
atitudinii interioare a unui om care, de exemplu, „defăi- 
mează“ valorile altora, apăsătoare pentru el, nu constau 
deci în faptul că el n-ar resimţi valorile pozitive ale al- 
tora „ca“ pe niște valori pozitive, oricum „superioare“, 
şi că acestea NICI n-ar „exista“ pentru ceea ce trăiește el. 
În acest caz nici n-ar mai putea fi vorba despre o „mis- 
uficare“. Dar această specificitate nu constă nici în fap- 
tul că, resimţindu-le într- -adevăr, el și-ar da cu părerea 
despre ele, făcând doar afirmaţii f alse, care contrazic ceea 
ce resimte. Aceasta ar fi o „eroare“ sau o minciună. Dacă 

am descrie atitudinea sa, n-am putea spune decât cam 
așa: pentru el valorile sunt încă pozitive și superioare, 
dar acoperite întru câtva de valori mistificate, prin care 
ele nu „transpar“ decât vag. Această „transparenţă“ a ade- 
văratelor valori obiective prin valorile aparente, opuse 
lor de iluzia creată de resentiment, această conștiință ob- 
scură de a trăi într-o lume aparentă, falsă, fără a avea pu- 
terea de a o străbate și de a vedea ce este, rămân elemente 
indisolubile ale întregului context al trăirii.!0 


10 Într-un interesant studiu intitulat Christus und das Ressen- 
timent (Cristos și resentimentul) (publicat în „Suplimentul“ la 
Hamburger Korrespondent din 28 septembrie 1913), A. Gustav 
Hübener atrage atenţia, în legătură cu articolul citat mai sus, că 
biserica creștină pune nemijlocit, chiar în ideea și figura diavo- 
lului, un licăr al cunoașterii binelui. La John Milton, Satan își re- 
cunoaște principiul cu următoarele cuvinte: 

Farewell remorse: all good to me is lost, 

Evil be thou my good 

7 ve. bun-rămas 

Pentru vecie fricii și căinței! 

Pierdut e orice bine pentru mine — 

Deci Răul fie-mi Binele de-acuma!“ 

Dar cerul continuă „să strălucească în sufletul lui“, astfel în- 
cât Satan „trebuie să tragă cu coada ochiului spre el și tocmai 
aceasta aţâţă focul iadului în pieptul său“: 

„„ the more I see 

Pleasures about me, so much more I feel 

Torment within me, as from the hateful siege 

Of contraries; all good to me becomes 

Bane, and in Heaven much worse would be my state 

* m. Cu cât mai mult în juru-mi văd plăceri, 

Cu-atât mai mult simt cazna dinlăuntru-mi, 

De parc-aș fi sălașul odios 

A tot ceea ce cap în cap se bate; 

Tot binele otravă-i pentru mine 

Şi-n Cer mi-ar fi mai proastă încă starea.“ 

Modul şi măsura în care se dezvoltă resentimentul la 
nivelul unor grupuri întregi sau al indivizilor sunt lega- 
ie, după cum s-a spus, în primul rând de factorii apti- 
tudinali ai materialului uman respectiv, iar în al doilea 
rând de structura socială a colectivităţii în care trăiesc 
acești oameni — dar aici trebuie spus că structura socia- 
la însăși este deja determinată de factorii aptitudinali ere- 
ditari ai tipului uman dominant în momentul respectiv 
şi de structura trăirii valorilor de către acesta. În ultimul 
rând, întrucât resentimentul nu se poate dezvolta decât 
prin intermediul unui specific sentiment de neputinţă — 
neputinţă, firește, infinit variabilă în orice direcţie —, el 
reprezintă permanent unul dintre fenomenele „declinului 
vieţii“. Dar alături de aceste condiţii de maximă genera- 
litate ale dezvoltării resentimentului există și anumite 
tipuri de resentiment a căror manifestare esteîn mare mă- 
sură independentă de caracterul individual al fiecăruia, 
pentru că ele au la bază anumite situații umane, care se 
repetă în mod tipic. Nu spun că fiecare individ aflat în 
astfel de „situaţii“ trebuie să cadă pradă resentimentu- 
lui. Aceasta ar fi cea mai mare nerozie. Spun însă că, prin 
însuși caracterul formei lor, aceste „situaţii“ sunt încâr- 
cate întru câtva de o anumită doză de „risc resentimen- 
tar“ — și o spun făcând abstracţie de caracterele individuale 
aparte ale oamenilor care ajung în „situaţiile“ respective. 

Într-o asemenea „situație“ se găseşte, în general, chiar 
Jemeia, mai slabă și de aceea mai răzbunătoare; având 
în vedere tocmai calităţile ei personale invariabile, ea este 
silită permanent să se afle în concurenţă cu cele de același 


Traducerea celor două citate aparţine lui Aurel Covaci. Vezi 
John Milton, Paradisul pierdut, Editura Minerva, București, 1972, 
pp. 110 și, respectiv, 292 (n. tr.). 

sex pentru favorurile bărbatului. De aceea, nu-i de mi- 
rare că divinităţile cele mai vindicative (de exemplu, Eu- 
menidele, întunecatele creaturi cu şerpi în loc de păr) s-au 
ivit în Diil rând sub dominaţia matriarhatului. În Eu- 
menidele lui Eschil forța divinităților noii culturi mas- 
culine, a lui Apollo și a Atenei, forță care vindecă acest 
resentiment, devine extrem de concretă și de plastică. Pe 
acest lucru s-ar putea baza și faptul că pentru figura „vră- 
jitoarei“ nu există nici o replică masculină. Totodată, pu- 
ternica înclinaţie a femeilor spre bârfa detractoare, ca 
formă de deviere a afectelor respective, dovedește acest 
lucru și constituie o modalitate de autovindecare. Riscul 
resentimentar la femeie sporește însă considerabil din pri- 
cina faptului că natura și moravurile îi rezervă tocmai 
în domeniul interesului central al existenţei ei, cel al iu- 
birii faţă de bărbat, rolul pasiv și reactiv de a fi pețită. 
Impulsurile răzbunării, generate de lezarea sentimentu- 
lui propriei i valori prin refuzul sexual-erotic al celeilalte 
părţi, sunt, în general, refulate într-o măsură mult mai 
mare decât alte sentimente vindicative, fie și pentru că 
ele pot fi cel mai puţin deviate spre alţii pe calea „co- 
municării“, de vreme ce pudoarea și mândria însele in- 
terzic reproșurile și explicaţiile, iar în plus — în măsura 
în care ele nu prejudiciază și niște drepturi — nu există 
pentru aceste impulsuri nici o instanţă care să le dea „sa- 
tisfacţie“. Refularea impulsurilor de răzbunare este însă 
dublă în cazul femeii, căreia exigenţele sporite ale pu- 
dorii și ale bunei-cuviinţe îi impun cea mai rezervată pur- 
tare în această privinţă. Tocmai de aceea „fata bătrână“, 
ale cărei impulsuri spre gingășie și al cărei instinct sexual 
și de reproducere au fost reprimate, nu este decât rare- 
ori complet eliberată de otrava resentimentului. Ceea 
ce numim „pudibonderie“ — în opoziţie cu adevărata 

pudoare — este de altfel doar o formă aparte a resenti- 
mentului sexual, foarte variat în manifestări. Devenită 
o atitudine a multor fete bătrâne, permanenta căutare în 
jur a întâmplărilor cu semnificaţii sexuale, cu scopul de 
a rosti în legătură cu ele aspre judecăţi de valoare nega- 
tive, nu este aici decât ultima formă a satisfacerii sexu- 
ale înseși, transformată în satisfacţie resentimentară.!! 
Așadar, critica îndeplinește aici singură ceea ce pare să 
respingă. Morala sexuală anglo-americană, proverbial 
„pudibondă“, este o consecinţă a faptului că în aceste țări 
foarte industrializate și cu o solidă tradiţie a industriali- 
zării categoria femeilor reprezentative — ceteris paribus — 
se recrutează tot mai mult, probabil chiar printr-o se- 
lecţie a valorilor moștenite, dintre cele care sunt lipsite 
de farmec specific feminin și pe care grijile iubirii și ale 
maternității le stânjenesc mai puţin în ascensiunea lor so- 
cială, în „calculul“ lor și în serviciul continuu adus unei 
civilizaţii esențialmente utilitariste. În măsura în care nu 
are norocul să moștenească o avere, tipul feminin mai 
autentic capătă astfel tendinţa de a se abandona prosti- 
tuţiei. Cum pudibonderia simulează, graţie resentimen- 
tului, valoarea enormă a adevăratei pudori, tot din cauza 
resentimentului este devalorizată, în schimb, pudoarea 
autentică într-o societate în care judecata târfei devine 
o funcţie reprezentativă a „moralei valabile“. Tipul târfei 
defăimează pudoarea autentică a adevăratei femei — a- 
ceastă pudoare este faimoasă nu numai ca expresie, ea 
învăluind însuși frumosul și tot ceea ce e recunoscut în taină 
ca având o valoare pozitivă. Târfa spune despre această 


11 Cf. analiza pe care am făcut-o englezescului cant „fățărnicie“ 
în cartea mea Der Genius des Krieges und der Deutsche Krieg (Ge- 
niul războiului și războiul german), anexă, ed. a III-a, 1917. 

pudoare că nu reprezintă altceva decât „spaima“ de a 
trăda deficienţe fizice sau de ţinută elegantă. Ceea ce acest 
tip are mai puţin dezvoltat sau are degenerat în mod ar- 
tificial, ca predispoziţie naturală, devine, din perspecti- 
va resentimentului său, un simplu „rezultat al educaţiei 
și al bunei-cuviinţe“. Este interesant de observat cum 
acest resentiment al târfelor nu determină, spre sfârșitul 
secolului al XVIII-lea, mai ales în Franţa, numai modul 
de judecată al opiniei dominante, ci inspiră și teoriile mo- 
raliştilor și filozofilor.!? 

Apoi o situaţie în general încărcată de risc resentimen- 
tar este cea în care se află generația mai în vârstă în ra- 
port cu generaţia mai tânără. Într-un mod care să ofere 
mulţumire interioară și să fie rodnic pentru cei din jur 
procesul îmbătrânirii se produce numai atunci când în 
cele mai importante faze de tranziţie, derulate încetul 
cu-ncetul, resemnarea mizează la timp, de bunăvoie, pe 
valorile specifice vârstelor precedente și când atât valo- 
rile sufletești și spirituale care nu pot fi alterate de proce- 
sul îmbătrânirii, cât și valorile specifice vârstei ulterioare 
oferă un substitut satisfăcător pentru ceea ce se pierde. 
Numai în măsura în care lucrurile se întâmplă astfel, va- 
lorile specifice vârstei precedente pot trece nestingherit 
în retrăirea amintirilor, astfel încât ele sunt „îngăduite“ 
nestânjenit celor care se află în acest stadiu. În celălalt 
caz, amintirea „chinuitoare“ a tinereţii este evitată, fapt 
ce se răsfrânge la rându-i asupra posibilităţii tinerilor de 


12 Cf, în această privinţă reflecţiile marilor scriitori și filozofi 
din secolul al XVIII-lea, adunate de Havelok Ellis în cartea sa 
Geschlechtstrieb und Schamgefiibl (Instinctul sexual și sentimen- 
tul pudorii); trad. germană: Würzburg, 1907. Toţi reduc senti- 
mentul pudorii la „educaţie“ și-l confundă cu „conveniențele“. 

a înţelege lucrurile în spiritul acelor valori; totodată exis- 
tă tendinţa de a nega valorile specifice vârstei anterioare. 
De aceea, nu-i de mirare că în toate timpurile „genera- 
ţia mai tânără“ a avut de dat o luptă grea cu resentimen- 
tul celor mai în vârstă. 

Totuși și această sursă a resentimentului dispare în 
cazul unei vaste schimbări istorice. În condiţii de sub- 
dezvoltare culturală, bătrâneţea în sine, datorită expe- 
rienţei și confirmării pe care i-o dă viaţa, se bucură de 
o apreciere și de o venerație capabile, chiar ca atare, să înă- 
bușe apariţia resentimentului. Însă, pe măsură ce cultura 
se consolidează cu ajutorul tiparului, al unui sistem mai 
specific de mijloace formative ușor accesibile etc. și în- 
locuiește privilegiul experienţei de viaţă și cu cât bătrânii 
se văd astfel daţi la o parte mai ușor de către tineri, la 
serviciu, în muncă și profesie”, cu atât generaţia mai 
vârstnică respectivă este împinsă de generaţia mai tânără 
din poziţia dominantă într-o poziţie defensivă. Cu cât 
crește mai repede, pe de o parte, ritmul „progresului“ 
în diferite domenii, iar, pe de altă parte, schimbarea mo- 
dei tinde să cuprindă domenii tot mai valoroase, ajun- 
gând până la știință și artă, cu atât mai puţin cei vârstnici 
pot ţine pasul cu tinerii și cu atât „noul“ în sine este pre- 
ţuit mai mult. Şi fenomenul crește încă o dată pe-atât 
când acestei schimbări îi corespunde pofta de viaţă spo- 
rită a generaţiei ca atare, iar conlucrarea unei întregi succe- 
siuni de generaţii la opere comune, care unește generaţiile, 
face loc concurenţei și spiritului de competiţie între ge- 
neraţii. „Fiecare catedrală, spune W. Sombart, fiecare 


13 Vezi cunoscuta anchetă a Asociaţiei de Politică Socială, pen- 
tru a constata cât de devreme este aruncat în ziua de azi munci- 
torul calificat din industrie în categoria muncitorilor necalificaţi. 

mânăstire, fiecare primărie, fiecare cetate medievală de- 
pune mărturie despre aceste punți aruncate peste vâr- 
stele fiecărui om: edificarea lor străbate generaţiile care 
au crezut că trăiesc veșnic. Odată ce individul s-a smuls 
din comunitatea care-i supraviețuiește, durata vieţii sa- 
le devine măsura desfătării sale.“!* Așa se explică edifi- 
ciile înălțate tot mai repede, pentru care Sombart citează 
un șir de dovezi. Acestora le corespunde schimbarea tot 
mai rapidă a regimului politic, odată cu progresul miș- 
cării democratice”. Fiecare schimbare ministerială, fie- 
care modificare a majorității parlamentare lasă însă în 
urmă o mulțime mai mare sau mai mică de opozanți care, 
în principiu, se împotrivesc valorilor noului regim do- 
minant — o opoziție ce se irosește în resentimente cu atât 
mai mult cu cât se simte mai puţin capabilă să recâștige 
poziţia pierdută. „Funcţionarul pensionat“ și susţinătorii 
lui sunt personaje resentimentare de-a dreptul plastice. 
Până la urmă, nici măcar un Bismarck n-a scăpat cu totul 
de un asemenea risc. 

Mai departe, o sursă bogată de tipuri resentimentare 
o constituie anumite relaţii specifice dintre membrii fa- 
miliei şi dintre soți. Înainte de toate aici îşi găseşte locul 
figura mai curând tragică decât ridicolă a „soacrei“, în 
primul rând mama soţului, în cazul căreia deosebirea de 
sex dintre mamă și copilul iubit complică și mai mult re- 
laţia. Ea nu suportă să-și refuleze ura născută din gelo- 
zie, fiindcă fiinţa pe care a iubit-o și a îngrijit-o în fel și 
chip de când a născut-o și de dragostea căreia, la rândul 
ei, s-a bucurat pe de-a-ntregul, se dedică dintr-odată alt- 


14 Cf. Lux şi capitalism, Berlin, 1912, p. 115. 
5 Vezi în această privință W. Hasbach, Die moderne De- 
mokratie (Democratia modernă), Jena, 1912. 

cuiva, ba încă unei femei, adică unei fiinţe de același sex 
cu ea, unei femei care n-a făcut încă nimic pentru 
obiectul iubirii ei și care totuși se simte îndreptăţită să 
ceară orice; să suporte toate acestea și în plus să se bu- 
cure de eveniment și să o felicite din inimă, ba chiar s-o 
îmbrăţișeze cu dragoste pe nou-venită — iată o situaţie 
pe care nici diavolul însuși n-ar fi putut-o ticlui cu mai 
multă viclenie, ca să pună la încercare un erou! De aceea, 
nici nu-i de mirare că în cântecele, legendele și istoria 
tuturor popoarelor soacra apare ca o ființă rea și urâcioa- 
să. Situaţii asemănătoare se produc în cazul copiilor năs- 
cuți după primul dintre fii, al femeii mai vârstnice care are 
un bărbat mai tânăr și altele de acest tip. 

Dacă o privire superficială ar căuta resentimentul îna- 
inte de toate în tipul răufâcătorului, ar releva că, îndeob- 
şte, acesta nu are resentimente, fie și pentru că răufăcătorul 
însuși este în principiu un tip de om activ. El nu își refu- 
lează ura, răzbunarea, invidia, lăcomia, ci le deviază în 
fărădelege. Doar în cazul anumitor categorii de delic- 
te — caracterizate drept delicte din pură dușmănie, din 
pricină că răufăcătorul nu obţine prin fapta sa nici un 
avantaj pentru sine, ci intenționează numai să aducă pre- 
judicii altuia, ceea ce presupune totodată un minimum 
de acţiune și de risc propriu — găsim resentimentul ca 
principală trăsătură a stării sufletești a delincventului. Aici, 
cel mai autentic dintre aceste tipuri poate fi socotit, de- 
sigur, incendiatorul, în măsura în care modul său de ac- 
ţiune nu este determinat de situaţia (rară) a atracției 
patologice de a vedea focul sau de motivaţia câștigului 
cu orice preţ, care-l îndeamnă să incendieze ca să vâre 
în buzunar banii dintr-o asigurare. Acest tip poate fi con- 
turat surprinzător de precis. Adesea liniștit, zgârcit la vor- 
bă, sfios din fire, solid și un dușman al tuturor exceselor 

alcoolice sau de altă natură, incendiatorul comite delic- 
te care apar aproape mereu ca explozie neașteptată a unor 
impulsuri ale răzbunării sau invidiei reprimate ani în șir 
(de pildă, când ograda mare și inimoasă a vecinului, spre 
care a privit multă vreme, exercită o presiune continuă 
asupra orgoliului său). Printre aceste tipuri se numără 
și anumite forme de manifestare delictuală ale resenti- 
mentului de clasă, tot mai dese în ultimul timp. De exem- 
plu, cazul delictului de circulaţie comis la Berlin în anul 
1912, când seara, pe întuneric, a fost întins peste șosea, 
între doi pomi, un cablu metalic zdravăn, ceea ce trebuia 
să provoace decapitarea pasagerilor aflaţi în primul auto- 
mobil care trecea pe-acolo. Caracterul nedeterminat al 
victimelor, în acest caz „niște pasageri“ oarecare „din- 
tr-o mașină“, și absenţa oricărei motivații egoiste con- 
feră acestui caz caracterul tipic de resentiment. Și în 
cazurile de jignire calomnioasă resentimentul joacă ade- 
sea un rol însemnat. 

Dintre tipurile de activitate umanăcare au însoțit până 
acum întreaga istorie a omenirii, cel mai mic risc resen- 
timentar există pentru soldat, iar cel mai mare pentru 
Preot — așa cum relevă, pe bună dreptate, Nietzsche, de- 
sigur nu fără a trage de aici concluzii cu totul inadmisibi- 
le împotriva moralei religioase. Cauzele acestui fenomen 
sunt destul de evidente. Ca tip ce nu se bizuie pe instru- 
mentele puterii pământești — cel puţin în intenţie — și 
care suplinește slăbiciunea principală a acestora, deși, ca 
slujitor al unei instituţii reale, este net diferit de homo 
religiosus și este implicat în partizanatul lumesc, fiind, 
în plus, condamnat mai mult decât oricare altul să-și stă- 
pânească măcar aparent afectele (bunăoară, pe cele de 
răzbunare, de mânie, de ură) și să reprezinte și să sus- 
ţină pretutindeni „imaginea și i principiul î împăcării“, preo- 

tul în sine este expus, ceteris paribus, mai mult decât 
oricare alt tip uman, riscului acelei otrăvi cu acţiune lentă, 
chiar din cauza condiţiilor specifice în care își practică 
profesia — făcând abstracţie de caracterul lui individual, 
național ori de altă natură. Până și „politica“ tipic pre- 
oţească de a izbândi nu prin luptă, ci prin suferință sau 
prin forţe contrare luptei — o politică ce le provoacă ce- 
lor care se consideră sau se visează legati prin el de Dum- 
nezeu viziunea suferinţei lui în faţa dușmanilor — este 
o politică inspirată de resentiment. Căci pe cât de neîn- 
semnată este urma de resentiment pe care o conţinea ade- 
văratul martiriu al credinței, pe atât martiriul aparent, 
dictat de politica preoțească, este dirijat de acest habi- 
tus sufletesc. Numai atunci când preotul coincide cu 
homo religiosus, acest risc este înlăturat cu desăvârșire.I€ 

În prezent, resentimentul își joacă principalul rol so- 
cial nu atât la nivelul muncitorimii din industrie — în mă- 
sura în care ea nu s-a molipsit de resentimentul 
anumitor „conducători“ —, cât mai ales la nivelul meș- 
teșugărimii în continuă decădere, al micii burghezii și al 
funcţionărimii mărunte. Dar studiul de faţă nu și-a pro- 
pus să analizeze mai îndeaproape cauzele acestui fenomen. 

În sfârşit, mai amintesc două varietăţi, specific „spi- 
rituale“, de oameni resentimentari: tipul „apostatului“ 
și (într-o măsură mai mică) sufletul „romantic“ sau mă- 
car una dintre trăsăturile lui esenţiale. 

Apostat nu poate fi numit acela care în cursul evolu- 
tiei sale și-a schimbat cândva radical convingerile reli- 
gioase sau alte convingeri dintre cele mai profunde 


te Cartea lui Inocenţiu III De contemptu mundi sive de mi- 
seria bumanae conditionis (Despre disprețul lumii sau despre mi- 
zeria condiției umane) trebuie considerată o carte dictată de un 
resentiment preoţesc extrem, în toate luările ei de poziţie. 

(politice, juridice, filozofice); și nici atunci când acest 
lucru se întâmplă treptat, ci brusc și sub forma unei rup- 
turi. Mai curând „apostatul“ e un om care, deși are o 
nouă credinţă, nu trăiește pentru a urmări, în plan spi- 
ritual, în primul rând conţinutul pozitiv al acesteia și re- 
alizarea ţelurilor corespunzătoare ei, ci doar în luptă cu 
vechea credinţă și de dragul negării acesteia. La el afir- 
marea noului conţinut nu se face de dragul acestuia, ci 
e numai o înlănţuire continuă de acte de răzbunare îm- 
potriva propriului trecut spiritual — care-l ţine de fapt 
încătușat și faţă de care noul îndeplinește doar funcţia 
de posibil element de relaţie, pornind de la care „apos- 
tatul“ neagă și respinge vechiul. De aceea, ca tip religios, 
„apostatul“ este diametral opus „regeneratului“, pentru 
care sunt importante și valoroase noul conţinut de cre- 
dinţă și noua canalizare a vieţii ca atare, corespunzătoa- 
re acestei credinţe. Pe bună dreptate Fr. Nietzsche! a 
pus în evidență un pasaj din Tertulian (De spectac., c. 29,55), 
socotindu-l o expresie extremă a acestui resentiment al 
apostatului; potrivit pasajului respectiv, principalul iz- 
vor al fericirii celor ce sunt în cer ar fi faptul că îi văd 
arzând în iad pe guvernatorii romani. O expresie tipică 
a resentimentului său de apostat reprezintă și următoarele 
cuvinte ale lui Tertulian: credibile est, quia ineptum est, 
certum est, quia impossible est — credo, quia absurdum 
(De carne, ctr. 5, praeser. 7)*; ele sintetizează foarte 
pregnant metoda sa de apărare a creştinismului; o apă- 


17 Vezi Genealogia moralei, prima disertaţie, cap. 15. 
* Este de crezut fiindcă e o neghiobie, este neîndoielnic fiind- 
că e imposibil — cred fiindcă este absurd (lat. ). 

rare ce reprezintă o continuă răzbunare la adresa valo- 
rilor antice.!8 

Într-o măsură mai mică, fiecare mod de gândire care 
atribuie forță creatoare simplei negatii și critici este hră- 
nit în definitiv pe ascuns cu această otravă. Resentimen- 
tul hrănește lăuntric și însufleţește tot acel tip de gândire 
care a devenit, poate, de-a dreptul „constitutiv“ pentru 
o parte a filozofiei moderne și care consideră drept „dat“ 
si „adevărat“ nu ceea ce este evident în sine, ci doar ne- 
cunoscutul care rezistă criticii și îndoielii, așa-numitul 
„indubitabil“ și „incontestabil“. Nu mai puţin princi- 
piul „metodei dialectice“ care, negându-l pe A, nu caută 
să obţină pur și simplu un non-A, ci un B (omnis de- 
terminatio est negatio* la Spinoza; Hegel).!? Chiar dacă 
drumul pe care oamenii ajung la convingerile lor nu mai 
este legătura nemijlocită cu lumea și lucrurile însele și, 


18 Cf. cele spuse cu caracterizarea lui Tertulian din cartea lui 
J. A. Möhler, Patrologie (Patristica), Regensburg, 1840. „Era caus- 
tic de la natură și avea o fire morocănoasă, astfel încât nici lu- 
mina blândă a Evangheliei nu putea să-l însenineze pe acest om 
mohorât“ (p. 703). Convertirea lui Tertulian la montanism, pro- 
«lusă către anul 203, după care el nu se mai satură să batjocoreas- 
că principiile și moravurile bisericii și să se distreze pe seama lor, 
nu este decât tot un act de apostat, reacţiile sale existenţiale struc- 
urându- se pur și simplu pornind de la astfel de acte. 

* Orice determinaţie este o negaţie (/at.). 

1? Chiar Sigwart, Logik (Logica), II, relevă în mod nimerit 
că de motivul fundamental al teoriei lui Hegel despre „importan- 
ta creatoare a negaţiei“ se slujește și teoria lui Darwin, conform 
câreia orice evoluţie este determinată în chip esențial de elimi- 
narea inutilului din varietățile accidentale de specii — așadar, ima- 
pinea unei dezvoltări și re-plăsmuiri pozitive, imagine prin care 
ne apar mai întâi organizările speciilor, nu este decât un epifeno- 
men, în spatele căruia se află simpla negaţie și eliminare. 


48 OMUL RESENTIMENTULUI 


dimpotrivă, opinia personală se formează abia în și prin 
critica părerilor altora — astfel încât aspiraţia spre așa-zi- 
sele „criterii“ pentru justeţea acestor păreri ajunge să fie 
cea mai importantă problemă a gânditorului —, fluidul 
care înconjoară într-un fel procesul de gândire reprezin- 
tă mișcarea resentimentului, ale cărei evaluări și judecăți, 
aparent pozitive, sunt în permanenţă devalorizări și nega- 
ţii ascunse. În schimb, orice critică autentică și rodnică 
se bazează pe comparaţia, mereu reînnoită, dintre păre- 
rile altora și lucrul însuși — așadar, nu pe principiul care 
guvernează critica resentimentară și care consideră drept 
„lucrul însuși“ numai ceea ce rezistă tentativei critice. 

Într-un alt sens tipul sufletului romantic este deter- 
minat permanent, până la un anumit punct, și de resen- 
timent; aceasta se întâmplă cel puţin în măsura în care 
orientarea nostalgică, specifică lui, spre un domeniu oare- 
care din trecutul istoric (Elada, Evul Mediu etc.) nu se 
bazează în primul rând pe forţa de atracţie deosebită pe 
care o exercită asupra subiectului valorile și bunurile ca- 
racteristice epocii respective, ci pe o evadare interioară 
din prezentul său; întregul elogiu adus „trecutului“ și 
toată glorificarea acestuia sunt însoţite permanent de in- 
tenţia latentă de a devaloriza epoca prezentă și realitatea 
din jurul subiectului. În vreme ce, de exemplu, dra- 
gostea lui Hölderlin pentru Elada este una cu totul 
primordială și pozitivă — izvorâtă din profunda conge- 
nialitate a poetului cu sufletul grec —, nostalgia unui 
Friedrich Schlegel fară de Evul Mediu este puternic hră- 
nită de resentiment. 

În această privinţă structura formală a expresiei re- 
sentimentare e pretutindeni aceeași: este afirmat, prețuit, 
elogiat un A oarecare nu de dragul calităţilor lui intrin- 

seci, ci cu intenția — neexprimată însă în cuvinte — de 
a nega, a devaloriza, a blama altceva, un B. A este „pus 
în joc“ împotriva lui B. 

Spunem că există o tensiune deosebit de puternică în- 
tre imboldul răzbunării, ură, invidie și efectele lor, pe 
de o parte, și neputinţă, pe de altă parte; această tensiune 
conduce la punctul critic în care afectele respective ca- 
pătă formă resentimentară. Altfel stau lucrurile când 
aceste afecte se descarcă. De exemplu, chiar atunci când 
dăunează legislaţiei și guvernării statului, favorabile bi- 
nelui obștesc, instituțiile parlamentare sunt de cea mai 
mare importanţă ca modalități de descărcare a afectelor 
de acest tip ale maselor sau grupurilor de indivizi?0; ace- 
lași rol joacă justiția penală, care curăță de răzbunare; 
duelul; într-o anumită măsură și presa (atâta vreme cât, 
prin propagarea resentimentelor, nu amplifică suma aces- 
tora mai curând decât să o reducă prin exprimarea pu- 
blică a opiniilor). Sub aceste forme se descarcă afectele 
care, nedescărcate, s-ar transforma în acea dinamită su- 
fletească numită resentiment. Când, dimpotrivă, descăr- 
carea este ținută în frâu, cu afectele se petrece acel proces 
pe care Nietzsche nu l-a descris tocmai exact, dar pe care 
l-a avut cu siguranţă în vedere și care poate fi caracteri- 
zat cel mai bine prin termenul de refulare. Aici forțele 
refulante sunt sentimentul de neputinţă — conștiința cla- 
ră a „incapacității“, asociată cu un puternic și neplăcut 


20 Nici o literatură nu este atât de plină de resentimente ca 
noua literatură rusă. Printre eroii lui Dostoievski, ai lui Gogol, 
ai lui Tolstoi mișună o mulţime de personaje încărcate de resenti- 
mente. Acest fapt se datorează asupririi seculare a poporului de 
către autocraţie și imposibilității de a devia afectele provocate de 
autorităţi, în absenţa unui parlament și a libertăţii presei. 

sentiment de depresie —, precum și teama, frica, intimi- 
darea în faţa manifestării și a acţiunii dictate de afectele 
respective. Aceste forţe sufletești devin însă eficiente ca 
forţe refulante în special atunci când ajung întru câtva 
fără obiect din cauza presiunii permanente a autorităţii 
și când însuși omul respectiv nu poate arăta „de ce“ se 
teme sau „de ce“ e incapabil. De aceea, aici se are în ve- 
dere nu atât frica, care are totdeauna un obiect precis, 
cât acea înfrânare profundă a sentimentului vieţii, pe care 
o numim „teamă“, sau mai bine zis „înfricoșare“, „in- 
timidare“ — întrucât aici nu e vorba despre stări de teamă 
bazate pe anumite senzaţii organice, ca în cazul insufi- 
cienţei respiratorii etc.2! Mai întâi aceste forţe acţionea- 
ză asupra afectelor doar ca frâne ale manifestărilor și ale 
acţiunilor; ulterior însă, ele resping afectele chiar din sfera 
percepţiei lăuntrice înseși, astfel încât individul sau grupul 
nu mai este pe deplin conștient dacă mai are afectele res- 
pective. În cele din urmă, înfrânarea ajunge până acolo 
încât impulsul, pe cale să se nască, al urii, invidiei sau 
răzbunării este reprimat încă din momentul în care vrea 


2! Trebuie să distingem acea teamă înfățișată genetic drept „fri- 
că ajunsă fără obiect“ și care, ca orice frică, a fost iniţial o frică 
de ceva anume, de a cărui reprezentare nu mai suntem însă acum 
pe deplin conștienți. Apoi mai e acea teamă ce reprezintă în pri- 
mulrândun mod de a fi al însuși sentimentului vieții și care, dim- 
potrivă, produce frică de noi și noi conţinuturi — dincolo de 
caracterul lor obiectiv primejdios. Primul tip de teamă este ușor 
de înlăturat: cel de-al doilea, aproape niciodată. Presiunea ge- 
nerală produsă de teamă capătă dimensiuni foarte diferite. Aceas- 
tă presiune sub care trăiesc indivizi izolaţi sau grupuri întregi de 
oameni este de cea mai mare importanţă pentru întregul com- 
portament al subiecţilor respectivi. 

să depășească pragul percepției lăuntrice.?? În același 
timp, suma afectelor aflate deja în situaţia de a fi refu- 
late manifestă un fel de atracţie asupra afectului nou-apă- 
rut și-l anexează mulțimii lor; astfel, fiecare refulare, 
odată produsă, înlesnește apariţia următoarei și accele- 
rează procesul ulterior al refulării. 

În cadrul „refulării“ se pot distinge diverse compo- 
nente. În primul rând: refularea reprezentării obiectu- 
lui spre care era orientat iniţial afectul nerefulat. Urăsc 
sau simt impulsul răzbunării faţă de un anumit om și sunt 
pe deplin conștient de motiv, de pildă de acţiunea prin 
care el mi-a adus prejudicii ori de însușirea fizică sau mo- 
rală cu care mă stânjenește. Dar în măsura în care acest 
impuls este „refulat“ — iar aceasta înseamnă altceva de- 
cât depășirea situaţiei graţie unei energii morale, întrucât 
în acest caz, oricum, impulsul și orientarea lui sunt pe 
deplin actualizate în conștiință și doar acțiunea este ţi- 
nută sub control în temeiul unei clare judecăţi de valoa- 
re —, impulsul se desprinde tot mai mult de acest temei 
precis și, până la urmă, de omul respectiv. Mai întâi im- 
pulsul vizează toate însușirile, acţiunile, manifestările po- 
sibile ale omului respectiv, apoi tot ceea ce-l leagă pe 
acesta de oameni, de cunoștințe, ba chiar de lucruri și 
de situaţii. El „își trimite razele“ în toate direcţiile po- 
sibile. Dar, în anumite condiţii, impulsul se desprinde 
şi de omul respectiv, care m-a prejudiciat sau m-a opri- 
mat, și atunci el se transformă într-o atitudine negativă 
față de anumite valori vizibile — indiferent cine le 


22 Cf. studiul meu despre „Idolii cunoașterii de sine“ („Die 
Idole der Selbsterkenntnis“) din volumul Vom Umsturz der 
Werte (Despre răsturnarea valurilor). 

are, unde și când apar ele ori dacă deţinătorul lor se 
comportă efectiv bine sau rău cu mine. Astfel ia naștere, 
de exemplu, fenomenul, atât de viu pentru noi în ziua 
de azi, al urii de clasă, când fiecare apariţie, gest, obiect 
vestimentar, fel de a vorbi, de a merge, de comportament, 
care constituie un simptom al apartenenţei la o clasă so- 
cială, pun deja în mișcare impulsul urii și al răzbunării 
sau, în alte cazuri, teama, frica și luarea-aminte.2 Ne- 
greșit, în situaţia unei refulări complete ia naștere un 
negativism valoric absolut general, un refuz total nefon- 
dat, iscat brusc, aparent haotic, plin de ură intempestivă, 
îndreptat chiar și împotriva lucrurilor, a situaţiilor, a 
obiectelor din natură, a căror legătură laxă cu obiectul 
iniţial al urii nu poate fi găsită decât în urma unei ana- 
lize dificile. Totuși aceste cazuri în care, de pildă, cine- 
va nu mai poate citi nici o carte din cauza urii — un caz 
pe care mi l-a înfățișat un prieten doctor — sunt limi- 
tate la domeniul specific patologic. În stadiul descris, 
afectul refulat depășește însă brusc pragul percepției lăun- 
trice peste tot unde conștiința nu poate opune rezisten- 
ţă — pretutindeni unde forțele înfrânării își încetează sau 
își reduc întâmplător activitatea. Afectul își găsește ade- 
sea ușurarea măcar într-o aparentă liniște sufletească, în 
conversaţie, în muncă sau își varsă focul în paroxismul 
intempestiv al insultei și ocării care n-au nici un obiect 


2 Astfel, în cazul căpitanului din Köpenick, care nu arăta cu 
adevărat a ofiţer nici să fi fost privit fără luare-aminte, a fost su- 
ficientă totuși simpla apariţie incertă (total neregulamentară) a 
„uniformei“ pe care o purta, pentru a-i face pe primar și pe cei- 
alți să-i asculte, supuși, toate ordinele. (Scheler are în vedere aici 
legenda căpitanului din Köpenick, reluată ulterior într-o celebră 
piesă satirică de Carl Zuckmayer (n. tr.].) 

precis. Cât de des îl trădează pe cel dominat lăuntric de 
resentimente un surâs, un gest aparent nesemnificativ, 
o vorbă pripită, spusă în toiul exprimării celor mai prie- 
tenoase convingeri, strecurată printre cuvinte pline de 
simpatie! În special atunci când pe fondul unei purtări 
prietenoase, ba chiar tandre, care poate dura luni de-a 
rândul, se strecoară dintr-odată o faptă sau o vorbă rău- 
tăcioasă, aparent total neîntemeiată, se simte limpede cum 
un strat existenţial mai profund răzbate prin pojghiţa 
prieteniei. Sau când Pavel recomandă smerenia propo- 
văduită de Isus, care cere ca, după ce ai fost pălmuit pe 
un obraz, să-l întorci și pe celălalt și citează dintr-odată 
imaginea, minunată în sine, din pildele lui Solomon, cum 
că pui astfel „tăciuni aprinși pe capul dușmanului tău“ — 
cu câtă mirare vedem că smerenia și iubirea față de duș- 
man, cu totul altfel considerate de Isus, sunt puse aici 
în slujba unei uri?“ căreia nu-i este de ajuns răzbunarea 
și care-și găsește satisfacția abia în umilirea profundă a: 
dușmanului și-n semnele ei exterioare, de pildă îmbu- 
jorarea întregului chip etc., așadar într-un rău mult mai 
adânc decât ar fi durerea unei contralovituri. 

Dar în stadiile refulării nu numai că este prelungită, 
modificată, deplasată extinderea inițială a obiectelor, ci 
și afectul însuși exercită acum, când i se refuză descăr- 
carea exterioară, o acţiune spre interior. Despărţite de 
obiectele lor iniţiale, afectele se adună ca într-un creuzet, 
constituind o masă otrăvită, și încep să curgă parcă de 
la sine în fiecare moment de permeabilitate a conștiinței 
superioare. Din cauza înfrânării manifestărilor periferice, 


24 Aici nu este clar în ce măsură Pavel are în vedere prin ci- 
tatul său mântuirea celui care se îmbujorează și pe care rușinea 
și căinţa îl trezesc la o dragoste nouă. 

senzațiile lăuntrice, viscerale, care se întrețes ori de câte 
ori este înfrânat un afect, devin preponderente în faţa sen- 
zaţiei provocate de manifestările exterioare; și, întrucât 
toate sunt neplăcute sau de-a dreptul dureroase, „sen- 
zaţia fizică“, în ansamblul ei, capătă un contur precis, 
pregnant negativ. Omului nu-i mai face „plăcere“ să tră- 
iască în „carcasa“ trupului său, ajungând să aibă cu aces- 
ta relația neplăcută, distantă și obiectivantă care a 
constituit atât de des experienţa de la care au plecat me- 
tafizicile dualiste (precum cea a neoplatonicilor, a lui Des- 
cartes etc.). Afectele nu „constau“ din asemenea senzaţii 
viscerale, așa cum susţine o teorie cunoscută”; dar ele 
alcătuiesc o componentă esenţială în cazul urii, al mâ- 
niei, al invidiei, al răzbunării etc. Calitatea și orientarea 
particulară a intenţiei împletite cu afectul, ca și momen- 
tul impulsului acestuia sunt totuși independente de sen- 
zaţiile respective; pe acestea se bazează doar latura 
circumstanţială a afectului, ale cărei proporţii variază — 
de exemplu, în cazul mâniei este mult mai mare decât 
în cazul urii și al invidiei, care sunt mult „mai spiritua- 
lizate“. Foarte adesea însă, aceste senzaţii viscerale am- 
plificate, accentuat negative, ca și influența lor asupra 
sentimentului de viaţă și a stării generale determină o mo- 
dificare a orientării impulsurilor afective. Atunci, aces- 
tea se orientează chiar împotriva deţinătorului afectului 
respectiv și astfel apar situaţii de tipul „urii de sine“, al 
„autotorturii“, al „setei de răzbunare față de sine însuși“. 
Nietzsche a căutat să explice starea de „remușcare“ în 
genere ca pe o formă de autoagresiune a „războinicului“ 


25 Vezi W. James, Psychologie (Psihologia) (1892), tradusă de 
M. Dürr, Leipzig, 1909, pp. 373 ş.u. 

nevoit să-și stăvilească instinctele — ca atunci când un 
mic popor războinic se simte deodată inclus într-o ci- 
vilizaţie mare și pașnică. Desigur, Nietzsche n-are drep- 
tate. Doar o formă patologică de mistificare a căinţei, 
adică o falsă interpretare a impulsului răzbunării îndrep- 
tate împotriva lui însuși, care e luat drept „căinţă“, se 
explică astfel — „căinţa“ presupune o adevărată „remuș- 
care“.2 Cu siguranţă însă că faptul avut în vedere de 
Nietzsche există. Cuvântul lui Blaise Pascal — un om plin 
de resentimente așa cum rar poţi întâlni și care, graţie 
spiritului său, a știut să ascundă acest lucru cu o artă și 
mai rară, interpretându-l din punct de vedere creștin — le 
moi est baissable* a răsărit cu siguranţă pe un asemenea 
teren. Când J.-M. Guyau ne povestește că un sălbatic că- 
ruia îi este interzisă vendeta se „consumă“ și până la urmă 
devine din ce în ce mai slab și moare, înţelegem că acest 
proces are aceeași cauză.” 

Atât în legătură cu resentimentul însuși. Acum să ve- 
dem însă la ce fel de înțelegere a unor judecăţi de valoare 
morale, individuale și istorice, și a unor întregi sisteme 
ale acestora ne poate conduce resentimentul. Aici este 
de la sine înţeles că autenticele judecăți de valoare mo- 
rale nu se pot baza niciodată pe resentiment, ci în- 
totdeauna doar cele false, bazate pe mistificări ale 
valorilor, precum și direcţiile de viaţă și de acţiune cores- 
punzătoare lor. Nu adevărata moralitate, cum crede 
Nietzsche, se întemeiază pe resentiment. Aceasta are la 


2 Cf. în această privinţă studiul privitor la „Idolii cunoașterii 
de sine“ din volumul Despre răsturnarea valorilor, ca și disertaţia 
mea „Căinţa și renașterea“ din volumul Despre eternul din om. 

* Eul este demn de ură (fr.). 

2 J.-M. Guyau, Schița unei morale lipsite de obligatii și sancțiuni. 

bază o ierarhie eternă a valorilor și legi prioritare evi- 
dente, corespunzătoare ei, legi la fel de obiective și de strict 
„judicioase“ ca și adevărurile matematicii. Cum spune 
Pascal, există un ordre du coeur și o logique du coeur*, 
pe care geniul moral le descoperă treptat în istorie și care 
nu sunt „istorice“ ele însele, istorică fiind doar percepe- 
rea și dobândirea lor.2 Dar resentimentul este una din- 
tre sursele răsturnării acelei ordini eterne din conștiința 
umană. El este o sursă de mistificare pentru perceperea 
acelei ordini și pentru imaginarea ei în planul existen- 
ţei. Cele ce urmează trebuie înţelese numai în acest sens. 

În fond, Nietzsche însuși spune acest lucru când vor- 
bește despre o „falsificare a tablelor de valori“ generată 
de resentiment. Cu toate acestea el este firește, pe de altă 
parte, un relativist și un sceptic în domeniul eticii. Și to- 
tuși tablele de valori „falsificate“ le presupun pe cele 
„adevărate“, pentru că altfel ar putea fi vorba despre o 
simplă „luptă a sistemelor de valori“, dintre care nia unul 
nu este „adevărat“ sau „fals“. 

Resentimentul ne poate face să înţelegem în integra- 
litatea lor marile procese din istoria concepţiilor morale, 
precum și procesele pe care le vedem în mărunta noas- 
tră existenţă cotidiană. Totuși, pentru aceasta trebuie să 
ne luăm în ajutor o altă lege psihică. În circumstanţele 
oricărui tip de aspirație intensă, orientată spre realizarea 
unei valori — însoţită însă de sentimentul neputinței de 
a împlini prin voinţă aspiraţia respectivă, de exemplu do- 
bândirea unui bun —, apare în conștiință tendinţa de a 


* „Ordine a inimii“ și „logică a inimii“ (fr.). 

28 Cf. în această privinţă cartea mea Formalismul în etică și 
etica materială a valorilor, unde am încercat fundamentarea rigu- 
roasă a afirmației de mai sus. 

depăși starea de insatisfacţie generată de tensiunea din- 
tre aspirație și incapacitate; ea face ca valoarea pozitivă 
a bunului respectiv să fie desconsiderată și contestată; 
eventual, un lucru oarecum contrar acelui bun e privit 
ca având chiar o valoare pozitivă. Este povestea cu vul- 
pea și agurida. Dacă tindem zadarnic spre dragostea și 
prețuirea unui om, descoperim cu ușurință că el are în- 
sușiri negative mereu noi; sau „ne liniștim“ și „ne con- 
solăm“ cu faptul că totuși un lucru care constituie 
obiectul aspiraţiei noastre „nici n-are atâta importanţă“, 
că este lipsit de valoare ori că n-are tocmai valoarea pe 
care i-am atribuit-o. În primul rând, aici nu este vorba 
decât despre formularea afirmației că un lucru oareca- 
re, o anumită marfă, un om sau o situaţie, într-un cu- 
vânt realitatea concretă la care râvnim, n-are deloc 
valoarea pozitivă care părea să pună în mișcare, cu atâ- 
ta putere, aspiraţia noastră; de exemplu, afirmaţia că 
omul la a cărui prietenie ţinem nici nu e așa de „onest“, 
de „curajos“ sau de „deștept“; ori că strugurii nici măcar 
nu sunt atât de gustoși, ba chiar ar fi „acri“. Dar cazu- 
rile de acest tip nici nu reprezintă o falsificare a valori- 
lor, ci doar o altă perspectivă asupra însușirilor lucrului, 
ale omului respectiv etc., prin intermediul cărora ni s-au 
oferit anumite valori. Aici recunoaștem, ca și mai-nain- 
te, valoarea gustului bun al strugurilor dulci, a deștep- 
tăciunii, a curajului, a onestităţii. Doar vulpea nu spune 
că „dulce“ este ceva rău, ci numai că strugurii ar fi „acri“. 
Motivul exprimării acestei înjosiri a ceea ce nu putem 
obţine nu poate fi aici decât o simulare pentru „specta- 
tori“, pe când noi n-am dori ca această luare în derâde- 
re să ne mai și dăuneze — sau, înainte de toate, afirmaţia 
este făcută de dragul ei înseși, astfel încât conţinutul 

enunţului modifică abia ulterior și propria noastră ju- 
decată. Dar chiar în cele mai simple cazuri în spatele aces- 
tui motiv se ascunde un altul, mai profund. Prin această 
tendinţă spre detractarea situaţiei se aplanează tensiu- 
nea dintre intensitatea dorinţei și sentimentul neputin- 
tei; iar indispoziţia legată de aceasta se diminuează 
corespunzător. Dorinţa noastră sau intensitatea ei ne 
apare acum ea însăși nemotivată, de vreme ce lucrul res- 
pectiv „nici nu era așa de valoros“; dorinţa devine ast- 
fel mai slabă, iar odată cu aceasta se reduc și proporţiile 
tensiunii dintre ea și incapacitatea noastră; prin urma- 
re, senzaţia de viaţă și de putere crește iarăși cu câteva 
grade — deși pe un temei iluzoriu. Din „experienţa“ res- 
pectivă rezultă deci nu numai o tendinţă spre modifica- 
rea enunţului (pentru ceilalți), ci și una spre modificarea 
judecății. Cine nu simte, de pildă, dincolo de elogiul 
„mulţu mirii sufletești“, al „simplităţii“, al „chivernise- 
lii“, manifestarea acestei tendinţe atât de frecvente în sfe- 
ra moravurilor micii burghezii sau în afirmaţii de tipul: 
inelul acesta „ieftin“ ori cutare fel de mâncare „ieftină“ 
este totuși mult „mai bun“ decât cel scump? De acest 
fenomen ţine, de asemenea, tot ce ilustrează sensul zi- 
calei „târfă în tinerețe, bigotă la bătrâneţe“, apoi evalua- 
rea diferită a datoriilor la negustori sau la aristocrați, 
precum și oricine „face din sărăcie o virtute“. 

Această lege a aplanării tensiunii dintre aspirație și ne- 
putinţă în urma evaluării iluzorii a unui lucru dobân- 
dește însă o importanţă complet nouă și cu infinite 
consecinţe pentru atitudinea sufletească determinată de 
resentiment. Invidia, pizma, răutatea, setea tainică de răz- 
bunare cuprind în profunzime sufletul omului resenti- 
mentar, independent de niște obiecte determinate; ele 

devin atitudini statornice și deja dirijează instinctiv aten- 
ţia, care e independentă de sfera bunului plac, către ace- 
le fenomene din jur ce pot oferi material pentru formele 
tipice de desfășurare a acestor afecte. Chiar formarea per- 
cepţiilor, a așteptărilor și a amintirilor este determina- 
tă de aceste atitudini. Ele extrag automat din fenomenele 
pe care le întâlnesc acele părţi și laturi care pot justifica 
desfășurarea faptică a acestor sentimente și afecte, în 
vreme ce pe celelalte le reprimă. De aceea, omul resen- 
timentar este atras parcă în mod magic de fenomene de 
tipul bucuriei de a trăi, al strălucirii, puterii, fericirii, bo- 
păţiei, forței; el nu poate trece pe lângă ele, trebuie să le 
privească (fie că „vrea“ sau nu); dar în același timp îl chi- 
nuiește în secret dorinţa de a le avea, despre care el știe 
că este „zadarnică“, iar acest lucru generează la rândul 
lui voinţa de a-și întoarce intenţionat privirea de la ele, 
de a se uita sfios în lături, adică o abatere a atenţiei de 
la sursa chinului său, explicabilă prin teleologia conști- 
inței. Evoluţia acestei mișcări lăuntrice duce mai întâi 
doar la o falsificare caracteristică a imaginii obiective a 
lumii. Universul omului resentimentar capătă o struc- 
tură foarte precisă a reliefului valorilor vitalităţii, indi- 
ferent ce obiecte particulare ar admite acesta. Pe măsură 
ce întoarcerea privirii învinge atracţia exercitată de acele 
valori pozitive, omul resentimentar, trecând cu vederea 
valorile tranzitorii și medii, se cufundă în răul opus lor, 
care ocupa acum un spaţiu tot mai mare în sfera sa de 
considerare a valorilor. Există în el ceva care ar vrea să 
ocărască, să înjosească și astfel înhaţă, ca să zicem așa, 
fiecare fenomen de care ajunge să se ocupe. În acest fel 
„ponegrește“ involuntar lumea și existenţa, justificân- 
du-și predispoziția sufletească de a trăi valorile. 

Dar falsificarea imaginii lumii (acest mijloc introdus 
involuntar de conștiință pentru a spori reprimarea sen- 
zaţiei de viaţă și înfrânarea impulsurilor vitale) nu are 
decât o eficiență limitată. Omul resentimentar se con- 
fruntă încontinuu cu acele fenomene pozitive ale vieţii: 
fericirea, puterea, frumuseţea, spiritul, bunătatea etc. Ori- 
cât le-ar arăta pe ascuns pumnul și le-ar vrea „dispăru- 
te din lume“ pentru a scăpa de chinul conflictului dintre 
dorinţă și neputinţă — ele există și se impun! Nu e în- 
totdeauna posibil să te uiţi intenţionat în lături, iar în 
afară de aceasta nu e nici eficient pe termen lung. Dacă 
un fenomen de acest tip se impune irezistibil, este sufi- 
cient să-i arunci doar o privire ca să se declanșeze im- 
pulsul urii împotriva oricui ilustrează fenomenul 
respectiv, fără ca acesta să-ţi fi dăunat în vreun fel sau 
să te fi ofensat. De aceea, piticii și infirmii, care se simt 
umiliţi chiar de simpla apariţie a celorlalți oameni, vă- 
desc cu atâta ușurință această ură specifică, o ferocitate 
gata de asalt, asemănătoare cu cea a hienelor. Ura și duș- 
mănia de acest tip sunt cele mai profunde și mai neîn- 
duplecate din câte există, tocmai din pricină că, iniţial, 
ele nu-și au temeiul într-o faptă a „dușmanului“ ori în 
purtarea acestuia. Căci ele sunt orientate împotriva în- 
seși existenţei și a fiinţei celuilalt, nu împotriva unor în- 
sușiri sau acţiuni efemere. Goethe are în vedere acest tip 
de „dușman“ când spune: 

„Și ce te plângi de dușmani? 
Au să-ţi fie vreodată prieteni 
Cei cărora făptura ce ești 
Le pare pe-ascuns un veșnic reproș?“ 
(Divanul occidental-oriental) 

Chiar existenţa acestei „făpturi“, simpla ei apariţie, 
devine pentru celălalt un „reproș ascuns, nemărturisit“. 
Alte ostilităţi pot fi aplanate, aceasta însă niciodată! Tre- 
buie ca Goethe să fi știut acest lucru, fiindcă măreaţa și 
îmbelșugata sa existenţă a fost capabilă, ca puţine altele, 
să trezească resentimente, să facă să curgă otrava la sim- 
pla sa apariţie.?? 

Dar nici această ură, aparent fără motiv, nu e încă pro- 
dusul resentimentar cel mai specific. Aici efectul lui ră- 
mâne totuși limitat la anumiţi oameni sau, în cazul urii 
de clasă, la anumite grupuri sociale. Mult mai adânc pă- 
trunde influenţa lui atunci când resentimentul nu con- 
duce la falsificarea imaginii lumii și la ura faţă de anumiţi 
oameni și anumite lucruri, ci la o mistificare a sentimen- 
tului valorilor și, pornind abia de la acesta, la faptul pe 
care Nietzsche îl numește „falsificarea tablelor de valori“. 
Privirea în lături și tendinţa de a distruge lucrurile, oa- 
menii etc. care reprezintă valorile pozitive sunt abando- 
nate în această nouă fază: în schimb, se răstoarnă valorile 
lor, care, pentru cel care simte normal valorile și aspiră 
la ele, sunt valori pozitive și prioritare; pentru noul mod 
de a simţi valorile, aceste valori devin negative. De vre- 
me ce omul resentimentar nu-și poate înţelege și justi- 
fica propria-i existenţă și senzaţia de viaţă pornind de 
la autoritatea judecăților de valoare pozitive în gene- 
ral — de pildă, a celor privitoare la putere, sănătate, fru- 
museţe, viaţă liberă, care se bizuie pe sine —, de vreme 
ce din slăbiciune, din teamă și frică, dintr-o simţire de 
sclav, devenită organică, el nu poate pune stăpânire pe 


2 Purtarea lui Antonio faţă de Tasso, caracterizată printr-o 
intensă coloratură resentimentară, este cu siguranţă tot un pre- 
cipitat al acestei experienţe de viaţă a lui Goethe. 

însușirile și lucrurile care ilustrează aceste valori, sim- 
ţul lui pentru valori o ia deodată în direcţia lui „toate 
acestea nu-s decât fleacuri“; atunci valorile pozitive și 
prioritare, care-l conduc pe om spre mântuirea lui, se 
găsesc tocmai în fenomenele opuse (sărăcia, suferinta, 
necazul, moartea). Prin această „răzbunare sublimă“ 
(cum spune Nietzsche), resentimentul își dovedește, în 
fapt, creativitatea pentru istoria judecăților de valoare 
umane și a sistemelor lor în ansamblu. Ea e „sublimă“ 
pentru că acum dispar complet impulsurile urii și ale răz- 
bunării împotriva oamenilor care sunt puternici, sănă- 
toși, bogaţi, frumoși etc., iar prin resentiment omul se 
salvează de chinul lăuntric al acestor afecte. Căci acum 
— după ce simţul valorilor și-a schimbat direcţia, iar ju- 
decata corespunzătoare lui s-a răspândit la nivelul grupu- 
lui — oamenii aceștia nici nu mai sunt demni de invidie, 
de ură, de răzbunare, ci, dimpotrivă, sunt de compăti- 
mit, stârnesc milă, pentru că sunt, oricum, părtași la 
„rele“. Sentimente de blândețe, de milă și compasiune 
sunt trezite acum de apariţia lor. În măsura în care schim- 
barea aceasta devine fundamentală pentru „morala va- 
labilă“ și capătă puterea unui etos dominant, ea trece 
(prin tradiţie, sugestie, educaţie) și asupra deţinătorilor 
și purtătorilor acestor valori resimţite acum altfel — apa- 
rent devalorizate —, iar ei înșiși au acum propriile va- 
lori pozitive, deși, mai degrabă, cuprinși de „remușcări“, 
se autocondamnă în taină din acest motiv. „Sclavii“ îi 
molipsesc pe „stăpâni“, cum spune Nietzsche. În 
schimb, însuși purtătorul resentimentului apare acum ca 
fiind „bun“, „curat“, „uman“ — în prim-planul conști- 
inței —, mântuit de chinul de a trebui să urască și să se 
răzbune — fără s-o poată face —, chiar dacă în adâncul 

sufletului el își mai poate zări, ca printr-un material trans- 
parent, sentimentul otrăvit al existenţei, precum și ade- 
varatele valori, ascunse în spatele valorilor sale iluzorii. 
In această situaţie nu sunt „defăimaţi“ deci indivizii care 
deţin valorile pozitive — așa cum se întâmplă în cazul 
«letăimării și detractării simple, obișnuite, care nu se ba- 
rează pe resentiment —, ci mai curând sunt „defăima- 
ic“ deja valorile însele, altfel resimţite și, prin urmare, 
judecate din perspectiva altei interpretări; ca atare, te- 
kologia conștiinței ajunge într-un mod mult mai pro- 
fund și mai sistematic la ceea ce ar putea obţine altminteri 
simpla defăimare a oamenilor și falsificarea imaginii de- 
spre lume în general. 

Ceea ce am numit aici „falsificarea tablelor de valori“, 
„răstălmăcire“, „reevaluare“ nu trebuie înțeles ca o min- 
Lire intenţionată sau ca o stare de lucruri limitată la do- 
meniul judecății. Așadar, nu este vorba despre faptul că 
valoarea pozitivă este mai întâi resimţită ca atare și că 
abia apoi judecata o etichetează din „bună“ în „rea“. Alături 
de minţirea sau falsificarea intenţionată, mai există ceea 
ce se numește minciuna organică. Aici falsificarea nu se 
produce în conștiință, ca în cazul minciunii obișnuite, 
ct pe drumul trăirilor spre conștiință, așadar în modul 
de formare a reprezentărilor și a simţământului valori- 
lor. „Minciuna organică“ există peste tot acolo unde oa- 
menilor nu le vine în minte decât ceea ce slujește 
„interesului“ lor sau unui punct de vedere al atenţiei in- 
stinctive și își schimbă conţinutul în această direcție chiar 
în cursul procesului de reproducere și de rememorare. 
Cine „se minte“ nu mai are nevoie să mintă ! Ceea ce face 
falsificarea intenţionată în cazul celui care este consti- 
tutiv-onest realizează în cazul mitomanului chiar 

automatismul involuntar și tendenţios prin care se for- 
mează amintirile, reprezentările și sentimentele. În ace- 
lași timp, la periferia conștiinței pot guverna convingerile 
cele mai oneste și de bună-credinţă. Aici însă procesul 
prin care sunt percepute valorile se desfășoară în această 
direcţie tendenţioasă — în mod treptat, până la comple- 
ta răsturnare a evaluării. Abia pe ceea ce este „falsificat“ 
astfel se bazează judecata despre valoarea respectivă; 
acum judecata este, la rându-i, absolut „autentică“, „de 
bună-credinţă“, „onestă“, de vreme ce ea doar se adap- 
tează corect valorii resimţite în fapt ca iluzorii. 


II. RESENTIMENTUL ȘI JUDECATA 
DE VALOARE MORALĂ 


Unul dintre cele mai importante rezultate la care a 
ajuns etica modernă este acela că în lume n-a existat o 
singură morală, ci „morale“ diferite.! De obicei se con- 
sideră că aceasta este o problemă veche, la fel de veche 
precum cercetarea așa-numitei „relativităţi istorice“ a 
moralității. Acest lucru e complet eronat. S-a întâmplat 
exact invers: direcțiile filozofice ale așa-numitului rela- 
tivism etic — de exemplu concepţiile pozitiviștilor mo- 
derni Comte, Mill, Spencer etc. — au nesocotitîn cea mai 
mare măsură situația moralelor diferite. Relativiștii nu 
arată decât că, în funcţie de nivelul înţelegerii umane, de 
realitățile vieţii civilizate și culturale, diversele tipuri de 
activitate au fost considerate drept folositoare pentru 
„prosperitatea oamenilor“, pentru „maximizarea vieţii“ 
sau pentru ceea ce însuși filozoful relativist socotește în 
ultimă instanţă ca fiind „bun“; de exemplu, în cadrul unei 
societăţi preponderent militare — în care războiul este 
sursă de câștig —, vitejia, curajul etc. constituie compor- 
tamente mai utile „prosperității generale“ decât încli- 
naţia pentru muncă, hărnicia, cinstea, care într-o 


1 O fundamentare amănunțită a unei etici absolute, luată aici 
ca premisă, și o teorie despre diversele tipuri și stadii ale varie- 
tăților istorice de evaluări morale sunt dezvoltate în cartea mea 
despre Formalismul în etică și etica materială a valorilor, în spe- 
cial în partea a H-a. 

societate industrială se bucură de o evaluare prioritară; 
sau faptul că în societatea militară tâlhăria e socotită ca 
un delict mai mărunt decât furtul (precum la vechii ger- 
mani), iar în societatea industrială invers. Însă ei afirmă 
totodată că valoarea fundamentală a rămas aceeași și pun 
factorii variabili doar pe seama diversităţii condiţiilor is- 
torice de viaţă în care se aplică valoarea fundamentală 
respectivă (de pildă, prosperitatea). Dar valoarea și mo- 
dificarea evaluării înseamnă altceva decât această reali- 
tate istorică și modificarea ei. Înțelegerea faptului că au 
existat morale complet diferite presupune, în fond, afir- 
maţia că, făcând abstracţie de acea relativitate a realită- 
ţii vieţii, chiar regulile preferinţei pentru anumite valori 
au fost diferite (exceptându-i aici pe purtătorii lor reali 
și variabili). O „morală“ este un sistem de reguli prio- 
ritare, care selectează valorile însele, un sistem ce poate 
fi descoperit ca o „constituţie morală“ abia dincolo de 
evaluările concrete ale unei epoci sau ale unui popor și 
care, la rândul lui, poate suferi o evoluţie ce nu are ab- 
solut nimic de-a face cu adaptarea crescândă a evaluării 
şi a acţiunii, sub dominaţia unei morale date, la realită- 
tile schimbătoare ale vieţii. Nu numai că au fost evalua- 
te într-un fel sau altul, potrivit aceleiași morale (de pildă, 
conform unei judecăţi de valoare ce tinde constant că- 
tre prosperitatea generală), diverse activităţi, convingeri, 
tipuri umane etc., ci, în primul rând, moralele însele au 
alternat independent de acestea și de orice simplă adap- 
tare. Așa-numiţii „relativiști“ în etică nu au fost de fapt 
altceva decât absolutiștii propriului prezent. Conside- 
rând variațiile morale doar ca pe niște trepte ale „dez- 
voltării“, ei le transpun în morala contemporană și fac 
apoi, în mod fals, din morala prezentului un ţel și o mă- 
sură a trecutului. Variaţiile iniţiale ale modurilor de eva- 

luare, variațiile regulilor prioritate ce selectează valorile 
însele se pierd atunci pentru ei cu totul. Tocmai absolu- 
tismul etic — adică teoria că există legi prioritare eviden- 
te și veșnice și o ierahie valorică eternă corespunzătoare 
lor — este cel care a putut recunoaște și a cunoscut aceas- 
tă relativitate profundă a evaluărilor morale. Moralele 
se află cu aceaetică etern valabilă în același raport în care 
se găsesc sistemele universale, de pildă cel ptolemeic și 
cel copernician, cu sistemul ideal spre care aspiră astro- 
nomia. La nivelul moralelor, acel sistem valabil în sine 
este reprezentat într-un mod mai mult sau mai puţin 
adecvat. Dar însăși constituirea realităţilor vieţii este de- 
terminată tot de moralele dominante. Constituirea lor 
se află sub influenţa voinţei şi a evaluării iniţiale a căror 
modificare nu mai trebuie înţeleasă ca rezultat al adap- 
tării la aceste realităţi ale vieţii.? Și istoria moralei tre- 
buie să-și însușească tot mai mult ceea ce istoria artei 
începe să înţeleagă abia în epoca modernă, adică faptul 
că nu doar schimbarea idealurilor reprezentării estetice 
şi chiar formele stilistice sunt determinate de modificarea 
tehnicii și a materialului, ca și de fluctuațiile capacităţii 
artistului — așa cum credea, de exemplu, Semper —, ci 
însăși „voinţa de a face artă“ s-a schimbat mult. 

De pildă, grecii sunt lipsiţi de o civilizaţie tehnică nu 
pentru că nu au fost deloc capabili sau nu au fost „încă“ 
în stare de așa ceva, ci pentru că nu au vrut s-o realizeze, 


2 Fundamentarea acestei teze își are locul în fenomenologia 
stadiilor voinței și ale evaluării și nu poate fi dată în studiul de 
faţă. În cartea amintită mai sus am expus această fundamentare, 
ca şi pe aceea a tuturor tezelor avansate aici. 

3 Vezi în această privinţă cartea lui W. Worringer, Abstrak- 
tion und Einfiiblung (Abstractizare și empatie), ale cărui expli- 
caţii se bazează pe cercetările lui Riegel. 

întrucât o civilizaţie tehnică nu era în spiritul regulilor 
prioritare care constituiau „morala“ lor. Atunci, prin 
„morală“ înțelegem înseși regulile prioritare dominan- 
te ale epocilor și ale popoarelor, și nu, eventual, „repre- 
zentarea“ ori „sistematizarea“ lor filozofică și ştiinţifică, 
pe care o „morală“ o are doar ca obiect. 

A jungând să determine întreaga „morală“, pervertind 
întru câtva regulile prioritare care rezidă în aceasta și fă- 
când astfel să apară drept „bun“ ceea ce mai înainte era 
„rău“, resentimentul obţine cea mai importantă realiza- 
re a sa. Dacă privim istoria Europei, vedem că resenti- 
mentul a avut o înrâurire uimitoare asupra edificării 
moralelor. lar acum trebuie să ne întrebăm în ce măsu- 
ră a contribuit resentimentul, pe de o parte, la edifica- 
rea moralei creștine şi, pe de altă parte, la edificarea 
moralei burgheze moderne. Opinia noastră în această pri- 
vinţă este foarte diferită de cea a lui Friedrich Nietzsche. 

Considerăm, ce-i drept, că valorile creștine sunt ex- 
trem de ușor reinterpretabile ca valori resentimentare și 
au şi fost înţelese astfel extrem de des, dar că sămânța 
eticii creștine n-a încolțit pe terenul resentimentului. Pe 
de altă parte însă, considerăm că sămânța moralei bur- 
gbeze, care odată cu secolul al XIII-lea a început să o 
înlocuiască tot mai mult pe cea creștină, până la apoge- 
ul ei în timpul Revoluţiei Franceze, își are rădăcinile în 
resentiment. În cadrul mișcării sociale moderne, resen- 
timentul a devenit o forţă co-determinantă puternică și 
a restructurat tot mai mult morala valabilă. 

Să examinăm mai întâi întrebarea dacă morala creș- 
tină a fost hrănită și întreţinută de resentiment. 


III. MORALA CREȘTINĂ 
ȘI RESENTIMENTUL 


Friedrich Nietzsche denumește ideea de iubire creș- 
tină floarea cea mai aleasă a resentimentului. 

Așadar, prin ea s-ar justifica în faţa conștiinței resen- 
timentul acumulat de un popor oprimat și, totodată, dor- 
nic de răzbunare (al cărui Dumnezeu a fost și „zeul 
răzbunării“ atâta timp cât poporul a fost independent 
din punct de vedere social și politic). 

Această afirmaţie a lui Nietzsche este mai puţin pa- 
radoxală decât pare la prima vedere — fapt evident dacă 
apreciem corect uriașa răsturnare care conduce de la ideea 
de iubire antică la cea creștină, lucru pe care Nietzsche 
însuși nu l-a făcut decât imprecis și în foarte mică mă- 
sură. Într-adevăr, explicaţia lui Friedrich Nietzsche este 
foarte profundă și merită să fie cântărită mai serios de- 
cât oricare alta care a fost oferită în această privinţă. In- 
sist atât de mult asupra acestui lucru tocmai pentru că 
socotesc, în fond, complet falsă explicaţia lui. 

Gânditorii și poeţii greci și romani ne-au spus într-un 
mod neasemuit de limpede ce însemna și ce valoare avea 
iubirea pentru morala antică. Aici ar fi de ajuns să ne re- 
ferim, pe scurt, la această problemă — fără a numi fie- 
care sursă. Mai întâi: forma logică, legea, justiţia, pe scurt: 
„ceea ce e raţional“ în sfera moralei în genere, factorul 
care repartizează cu măsură și în mod egal lucrurile bune 
şi rele, valorează aici mai mult decât iubirea. Oricât de 

mari sunt deosebirile de valoare pe care Platon, de pil- 
dă, le face în Banchetul între diverse tipuri de iubire, 
aceasta rămâne totuși pentru greci un fapt care ţine de 
sfera simțurilor și anume o formă a „dorinţei“, a „ne- 
voii“ etc., improprie existenţei desăvârșite. Atât de dis- 
cutabila împărţire de către antici a naturii umane în 
„rațiune“ și „senzorialitate“, în formativ și format, pre- 
tinde tocmai acest lucru! În schimb, în sfera moralei creș- 
tine iubirea se situează, ca valoare, în mod categoric 
deasupra sferei raţiunii — iubirea, „care fericește mai mult 
decât orice rațiune“ (Augustin). În povestea despre fiul 
risipitor se spune destul de clar acest lucru.! Agape și 
caritas sunt despărțite net, în mod dualist, de eros și amor, 
în vreme ce grecii și romanii au mai degrabă reprezenta- 
rea unei continuităţi între aceste tipuri de iubire, chiar 
dacă sunt recunoscute deosebirile de rang dintre ele. În 
schimb, iubirea creștină este o intenţie spirituală supra- 
naturală, care încalcă și anulează orice legitate a vieţii in- 
stinctelor naturale, de exemplu ura împotriva dușmanilor, 
răzbunarea și pretenţia de revanșă; ea trebuie să-l pună 
pe om într-o situaţie existenţială cu totul nouă. Dar acest 
lucru încă nu este esenţial; mai degrabă contează aici 
orientarea pe care o capătă iubirea conform concepției 
despre lume și moralei antice. Toţi gânditorii, poeţii, mo- 
raliștii antici sunt de acord că iubirea este o aspirație, o 
tendinţă a „inferiorului“ spre „superior“, a „nedesăvâr- 
șitului“ spre „desăvârșit“, a „informului“ către „format“, 
a lui pÌőv către óv, a „aparenţei“ către „esenţă“, a „non- 
cunoașterii“ către „cunoaștere“ — un „intermediar între 


! Pe bună dreptate s-a spus că modul în care tatăl se poartă cu 
cei doi fii ai săi este „o palmă pe obrazul“ ideii de justiţie antică. 

a avea și a nu avea“, cum spune Platon în Bancherul. Ast- 
fel, toate relaţiile de iubire dintre oameni, căsnicia, prie- 
tenia etc., se împart între „cel care iubește“ și „cel ce e 
iubit“, iubitul fiind permanent partea mai nobilă, mai de- 
săvârșită și, totodată, modelul pentru existenţa, voinţa 
și acţiunea celui care iubește.? Această reprezentare re- 
zultată din relaţiile de viaţă antice și generalizată pe baza 
lor capătă însă cel mai clar contur al ei în diversele for- 
me ale metafizicii grecești. Chiar Platon spune: „Dacă 
am fi zei, n-am iubi.“ Căci într-o existenţă perfectă nu 
mai poate exista „aspirație“, „nevoie“. Aici iubirea nu 
e decât un „drum“, o methodos. Și, potrivit lui Aristo- 
tel, în toate lucrurile este înrădăcinat un avânt, un òpéyeð- 
var și un Epiedvau înspre divinitate, vodc-ul care gândește 
fericit în sine și care „mișcă“ lumea (ca „prim mișcător“), 
dar o mișcă nu ca o fiinţă activă, care caută să se mani- 
feste în afară, ci „așa cum îl mișcă persoana iubită pe cel 
care iubește“ (Aristotel), adică-l atrage, îl ademenește 
parcă și-l invită să vină la el. Prin această idee de o uni- 
că măreție, frumusețe și austeritate antică este înălțată în 
planul absolutului și al infinitului esenţa ideii de iubire 
antică. Universul este o mare înlănţuire de unități spi- 
rituale dinamice; începând de la existenţa acelei prima 
materia şi până la om, lucrurile sunt o înlănţuire în care 


Numai în cazul iubirii pentru adolescenţi această termino- 
logie se modifică, aici (prâ6pevog fiind omul cel mai tânăr, nede- 
săvârșit, iar èpaevńç cel mai în vârstă, desăvârșitul; însă și aici 
rămâne valabil raportul obiectiv al inegalităţii valorilor. 

> Despre lipsa de temei obiectiv a acestei prejudecăţi grecești 
cf. cartea mea Zur Phänomenologie und Theorie der Sympathie- 
gefiible und von Liebe und Haß (Despre fenomenologia și teo- 
ria sentimentelor de simpatie, de iubire și de ură), Halle, 1913. 

inferiorul aspiră spre superior și este atras de acesta, care, 
la rândul lui, nu se întoarce, ci aspiră și el spre superio- 
rul său — și aceasta se întâmplă ascendent, până la divi- 
nitate, singura care nu mai iubește, ci reprezintă doar țelul 
în veșnic repaus, unificator, al tuturor acelor felurite miș- 
cări ale iubirii. S-a ţinut prea puţin seamă de legătura de- 
osebită care există între această idee de iubire și 
principiul agonalelor, al competiţiei ambiţioase pentru 
țelul care domina atât de puternic viaţa grecilor, pornind 
de la gimnaziu și întrecerile sportive și ajungând până 
în miezul dialecticii sau al politicii orașelor-state grecești. 
Până și lucrurile „tind să treacă unul în faţa altuia“ în 
acea cursă pentru victorie, în agonalele acelea cosmice 
înspre divinitate, numai că premiul care-l încununează 
aici pe învingător este mai îmbelșugat: participarea la 
„esenţă“, la cunoașterea și posesia „esenței“. Iubirea este 
aici doar un principiu dinamic, inerent universului, și care 
pune în mișcare marile „agonale“ ale lucrurilor pentru di- 
vinitate. 

Acestei concepţii i-am putea opune acum concepţia 
creștină. Aici se petrece ceva ce aș numi răsturnarea ten- 
dinţei iubirii. Aici este lovită în faţă, cu arogantă, axio- 
ma grecească a iubirii, potrivit căreia aceasta este o 
aspirație a inferiorului spre superior. Acum, dimpotri- 
vă, iubirea trebuie dovedită tocmai prin faptul că ceea 
ce este nobil se apleacă, se coboară către cel ignobil, cel 
sănătos către cel bolnav, bogatul spre sărac, frumosul 
spre cel hâd, omul bun și cuvios spre cel rău și comun, 
Mesia către vameși și păcătoși — iar aceasta fără teama 
antică de a pierde procedând astfel și de a deveni la 
rându-i ignobil, ci cu convingerea specifică evlavioșilor 
că va dobândi bunul suprem și că va deveni asemenea 

lui Dumnezeu prin acest act al „aplecării“, prin accep- 
tarea degradării și prin „pierderea de sine“.* Reformu- 
larea ideii de Dumnezeu și a raportului său fundamental 
cu lumea și cu omul nu constituie temeiul, ci consecin- 
ţa acestei răsturnări a tendinței iubirii. Acum, cât pri- 
veşte iubirea lucrurilor, Dumnezeu nu mai este un ţel 
etern, imobil — asemenea unei stele —, care mișcă lumea, 
așa cum „îl mișcă persoana iubită pe cel care iubește“, 
ci însăși ființa sa devine iubire și supunere, iar abia de 
aici rezultă creaţia, voința și acțiunea. În locul veșnicu- 
lui „prim mișcător“ al lumii apare „creatorul“ care a creat 
„din iubire“.5 Pentru omul din Antichitate neobișnuitul 
— paradoxul pur, potrivit axiomelor sale — se va fi în- 
tâmplat în Galilea: Dumnezeu a coborât dintr-odată 
printre oameni, a devenit rob și a murit pe cruce ca un 
rob rău! Absurd devine acum principiul că trebuie să-i 
iubești pe cei buni, să-i urăști pe cei răi, să-l iubeşti pe 
prieten și să-l urăști pe dușman. Nu mai există nici ideea 
de „bine suprem“, care să aibă conţinut dincolo și in- 
dependent de actul iubirii înseși şi de tendinţa ei! Din- 
tre toate lucrurile bune, cel mai de preţ este chiar iubirea! 
Acum summum bonum nu este o valoare obiectivă, ci 
valoarea unui act, valoarea înseși iubirii ca iubire — nu 
contează ceea ce săvârșește și produce ea, căci toate în- 
făptuirile nu sunt decât simboluri și temeiuri pentru cu- 
noașterea existenţei ei întrupate. Și astfel Dumnezeu se 


* Cu o pregnanţă deosebită această idee este exprimată și în ca- 
pitolele despre iubire din Imitatio Christi de Thomas a Kempis. 

5 Teza teologică ulterioară că Dumnezeu a creat lumea „spre 
preamărirea lui“ nu corespunde spiritului Evangheliei și trebuie 
înţeleasă ca o contaminare a teologiei creștine cu un motiv an- 
tic. Doar teza că Dumnezeu se preamăreşte prin creaţia iubirii 
sale corespunde spiritului evanghelic. 

întrupează de la sine, nemaiavând deasupra sa, ci mai de- 
grabă sub el „ideea Binelui“, „ordinea formală“, Adyog-ul 
— ca urmare a actului său de iubire. Iar el însuși devine 
„Dumnezeu iubitor“ — o imposibilitate pentru omul an- 
tic, o „perfecţiune imperfectă“! Cât de pregnanta relie- 
fat acest lucru critica neoplatonică referindu-se la faptul 
că iubirea ca „nevoie“ și „aspirație“ vădește o „imper- 
fecţiune“ și că e greșit, constituind o dovadă de înfumu- 
rare și un păcat, să vorbim despre imperfecțiunea 
divinității! Dar și aceasta este o mare înnoire: conform 
reprezentării creștine, iubirea este un act nesenzorial, spi- 
ritual (nu o simplă stare sufletească, așa cum se întâm- 
plă la moderni), dar nu și o aspirație și o dorință și cu 
atât mai puţin o nevoie.€ Pentru astfel de acte există o 
lege potrivit căreia acestea se consumă pentru realiza- 
rea celor râvnite, în timp ce iubirea nu procedează așa. 
Ea sporește acţionând! Şi atunci nü mai există principii 
raționale, nici legi și nici „justiție“ care, în mod indepen- 
dent de iubire, mai presus de ea și devastând-o, să-i 


€ De aceea cea mai profundă mulţumire sufletească nu este 
legată de ceea ce se obţine prin iubire (considerată ca un act al 
aspiraţiei), ci de iubirea însăși. „Așadar, bucuria lui Dumnezeu 
de a-și împărţi darurile este mai mare decât bucuria noastră de a le 
primi.“ Vezi Teotismul (*Traité de lamour de Dieu, 1616). vol. 1, 
cap. XI, de François de Sales. 

Chiar obiectiv vorbind, eroarea fundamentală a concepției 
antice despre iubire a fost aceea de a subordona iubirea unei „as- 
piraţii“, unei „nevoi“. Oricum am condiţiona iubirea de o aspi- 
raţie, de dorul pentru persoana iubită, ea rămâne totuși un act 
total diferit de această condiţionare, un act prin care ne oprim 
mulțumiți la o valoare, indiferent dacă aceasta este deja realizată 
sau urmează să fie obținută printr-o aspirație. Cf. în această pri- 
vinţă cartea mea, pe care am citat-o mai sus, Despre fenomeno- 
logia și teoria sentimentelor de simpatie. 

dirijeze acţiunea și să împartă iubirea fiecăruia după va- 
loarea sa! Toţi, prieteni și dușmani, buni și răi, nobili și 
oameni obișnuiți sunt demni de iubire. Și la fiecare ma- 
nifestare de răutate din partea altora trebuie să mă con- 
sider complice eu însumi, fiindcă trebuie să-mi spun 
mereu: „Ar mai fi rău acest om dacă l-ai iubi destul?“8 
Întrucât, conform reprezentării creștine, simpatia sen- 
zorială, laolaltă cu rădăcinile ei aflate în puternicul nos- 
tru instinct sexual, nu constituie originea, ci înfrânarea 
parţială a iubirii”, chiar neiubirea are partea ei de „vină“, 
fiind vina din orice vină — și nu, mai întâi, nedreptăţi- 
rea efectivă. 


7 Astfel, în Etica sa (nicomabică), Aristotel cercetează cu de-a- 
mănuntul câtă iubire poate fi atribuită „echitabil“ fiecărei cate- 
gorii de oameni din preajma noastră: părinţilor, prietenilor, 
copiilor, străinilor etc. Conform principalei idei morale a creș- 
tinismului, aceasta ar mai avea aplicaţie pentru bunăvoință (și, 
tocmai de aceea, pentru binefacere), care nu e totuși decât o con- 
secinţă a iubirii. Pentru iubirea însăși acest lucru nu are nici o apli- 
caţie, deoarece abia mărimea valorii corespunzătoare fiecărui act 
de iubire are un rol în a decide ce se întâmplă cu valoarea oame- 
nilor. Chiar obiectiv vorbind, ceea ce contează e faptul că iubi- 
rea este presupusă de ideea justiţiei, în măsura în care aceasta se 
ridică deasupra factorului ei raţional, potrivit căruia „între egali 
împărţirea se va face în mod egal“, iar ceea ce se cuvine fiecăru- 
ta este socotit ca fiind deja hotărât într-un fel. Chiar un om care 
i-a păgubit, i-a sabotat, i-a omorât în egală măsură pe cei consi- 
deraţi egali ar fi „echitabil“ în acest sens rațional, fără a putea emi- 
te totuși, din această cauză, pretenţii la virtutea morală numită 
„justiţie“. 

8 Pe el sau pe un al treilea sau pe al nu știu cârelea care l-a cu- 
noscut. 

? Întrebarea de maximă principialitate care se poate pune în 
privinţa actului iubirii este, firește, dacă acesta reprezintă doar o 
rafinare, o sublimare, o deviere a instinctelor iniţial senzoriale — 

Astfel, imaginea s-a deplasat peste măsură. Nu mai 
este un grup de oameni și de lucruri care se întrec aler- 
gând spre divinitate, ci un grup în care fiecare privește 
îndărăt, către cel ce este mai departe de Dumnezeu, îl 
ajută pe acela, îl slujește — și devine tocmai prin aceas- 
ta asemenea divinității, a cărei esenţă o constituie însăși 
această unică și mare iubire, slujirea oamenilor și faptul 
de a se coborî la ei. 

Aici nu urmăresc dezvoltările constructive pe care le-a 
cunoscut această convertire a unui afect în dogmă, teo- 
logie și cult, oricât ar fi de ispititor acest lucru, mai cu 
seamă la Sf. Pavel și Augustin. Rămân la esenţa proble- 
mei și întreb: de unde vine răsturnarea acestei orientări? 
Este într-adevăr resentimentul forța motrice a acestui fe- 
nomen? 

Cu cât am meditat mai mult și mai insistent la această 
întrebare, cu atât mi-a fost mai limpede că rădăcina iu- 


numărând printre ele și simpatia vitală, și până la urmă cea mai 
puternică manifestare a sa în instinctul către celălalt sex — sau 
dacă actul iubirii e unul spiritual la origine, a cărui legitate este 
independentă de constitutia fizico-senzorială și care nu intră cu 
instinctele și sentimentele bazate pe aceasta decât în astfel de re- 
laţii încât pornirile instinctuale devin determinante în privinţa se- 
lecţiei şi a vitalităţii în virtutea cărora și odată cu care ne apropiem 
de fapt de obiectul intenţiei pe care o avem în momentul respec- 
tiv în materie de iubire. Cea de-a doua variantă constituie în prin- 
cipiu și convingerea ce rezidă în ideea de iubire creștină. La 
îndreptăţirea ei obiectivă m-am referit amănunțit în capitolul 
„Iubire și instinct“ din scrierea citată mai sus. Aici aş spune nu- 
mai atât: dacă ea este justă, atunci simpatia senzorială și vitală — 
cu eșalonarea ei legică și graduală după criteriul asemănării mo- 
dului de a fi etc. — nu poate fi privită ca o sursă a iubirii, ci doar 
ca o forță care limitează și distribuie iubirea și prin care aceasta 
e pusă în slujba scopurilor vieţii — fără a fi, din această cauză, 
un rezultat și un produs al dezvoltării vitale. 

birii creştine este complet eliberată de resentiment, dar 
că, pe de altă parte, nu există o idee care să poată fifo: 
losită mai ușor de resentimentul deja existent, care are 
tendinţa de a simula o emoție corespunzătoare acelei idei; 
și adesea se ajunge până acolo încât chiar şi privirea cea 
mai pătrunzătoare nu mai poate distinge dacă are în faţă 
o iubire adevărată sau numai un resentiment ce a pre- 
ferat să ia chipul iubirii. 

Există două moduri fundamental diferite în care se 
pot purta cel puternic cu cel slab, bogatul cu săracul, în 
genere naturile superioare cu cele „mai puţin desăvâr- 
șite“ — când se apleacă spre acestea din urmă și le ajută. 
Pe de o parte este purtarea care are ca punct de plecare 
lăuntric și ca motivaţie un puternic sentiment de sigu- 
ranţă personală, de stabilitate, de profundă izbăvire și 
deplinătate absolută a proprieivieţi și a modului de trai; 
ca urmare a tuturor acestora, omul respectiv e deplin 
conștient că poate ceda din propria-i ființă și avuţie. În 
acest caz iubirea, sacrificiul, ajutorul, aplecarea spre cel 
care e mai neînsemnat și mai slab sunt o revărsare spon- 
tană de energii, însoțită de fericire și de o profundă 
linişte interioară. În raport cu această disponibilitate 
firească de iubire și sacrificiu, orice „egoism“ specific, 


10 De exemplu, o personalitate condusă de resentiment este, 
cum am și subliniat, Tertulian, părintele bisericii, din a cărui ope- 
ră și Fr. Nietzsche citează un pasaj în care Tertulian spune că fe- 
ricirea sufletelor din cer se întemeiază îndeosebi pe faptul că 
acestea zăresc chinurile osândiţilor. Dar chiar celebra sa vorbă: 
Credo quia absurdum, credo quia ineptum, ca şi întreaga sa ati- 
tudine excesivă în privinţa culturii și religiei antice arată cum el 
se folosește adesea de valorile creștine doar pentru a-și satisface 
ostilitatea față de valorile Antichității. — O excelentă descriere a 
revoluţiei unui creștinism resentimentar e oferită și de C. F. Meyer 


în nuvela Der Heilige (Sfântul). 

privirea îndreptată către sine, interesul personal, chiar 
instinctul propriu-zis de „autoconservare“ constituie un 
prim indiciu al înfrânării și al slăbiciunii vieţii. Viaţa 
înseamnă în esenţa ei evoluţie, dezvoltare, creștere abun- 
dentă — așadar, nu, cum sună o teorie greșită, „autocon- 
servare“, de parcă toate fenomenele de dezvoltare, de 
creștere și de evoluţie n-ar fi decât niște epifenomene 
pentru simplele forțe de conservare și, ca urmare, ar pu- 
tea fi reduse la conservarea „celui care se adaptează mai 
bine“. Credem, ce-i drept, că este posibil și un sacrifi- 
ciu al vieţii înseși de dragul unor valori superioare ce- 
lor pe care le ascunde ea. Dar pentru aceasta nu orice 
sacrificiu este o faptă îndreptată împotriva vieţii și a cul- 
tivării ei.!! Mai degrabă există un sacrificiu reprezentat 
de o cedare de bunăvoie a propriei îmbelşugări vitale, o 
frumoasă revărsare firească de energii. Acest spirit de sa- 
crificiu faţă de unele fiinţe cu care ne simţim solidari și 


l! Ne limităm în mod intenţionat explicaţiile la această latu- 
ră vitală și facem abstracţie de faptul că actele pur spirituale și 
legitatea lor, precum și obiectele lor și corelațiile obiective ale aces- 
tora nu pot fi înțelese pornind de la „viață“ în nici una dintre po- 
sibilele abordări filozofice; prin urmare, facem abstracţie și de 
existenţa unei întregi serii de valori și de acte de percepere a va- 
lorilor; acestea sunt independente de valorile și de actele vieţii. 
„Siguranţa“ și „protecţia“ creștinului sunt în primul rând sigu- 
ranţă și protecție într-o lume esențialmente superioară vieții și 
destinelor ei posibile. Întrucât însă Fr. Nietzsche, care susținea 
teza originii resentimentare a ideii de iubire creștină, nu recunoaș- 
te această afirmaţie și caută chiar să subordoneze „valorilor vie- 
ţii“ ideea adevărului, nu putem face aici aceste presupuneri. Ne 
vom mulțumi să arătăm că afirmaţiile lui sunt greșite, chiar dacă 
presupunem ca el că valoarea supremă reprezintă maximum de 
viață. În legătură cu locul real al „valorilor vieţii“ în cadrul ie- 
rarhiei valorilor, vezi amănunțita mea expunere de motive în For- 
malismul în etică şi etica materială a valorilor, partea a II-a. 

uniţi — în opoziţie cu tot ce e „mort“ —, graţie darului 
coparticipării sufletești alături de o altă fiinţă, dar care 
e caracteristic tuturor vieţuitoarelor (eșalonat gradual în 
funcţie de apropierea și asemănarea acestei fiinţe cu per- 
soana noastră), acest spirit de sacrificiu nu este deci nici- 
decum un simplu câștig al vieţii, care să poată fi derivat 
din niște instincte iniţial egoiste. El este propriu vieţii 
în mod originar şi devansează toate „ţelurile“ și „sco- 
purile“ particulare sub semnul cărora calculul, inteligen- 
ţa, reflecţia plasează ulterior acest „spirit“. Simţim 
imboldul sacrificiului înainte de a ști de ce, la ce bun și 
pentru cine! Din imaginea lui Isus despre natură și via- 
tă, imagine a cărei licărire ascunsă răzbate uneori, par- 
tial și vag, din vorbele și parabolele sale, vedem totuși 
destul de clar că el a înţeles acest fapt. El nu spune: „Nu 
vă faceţi griji cu ce veţi mânca și veţi bea“ fiindcă viața 
i-ar fi indiferentă, ca și tot ceea ce ţine de conservarea 
ei, ci fiindcă vede și o slăbiciune vitală în orice „grijă“ 
pentru ziua de mâine, în preocuparea pentru propria des- 
fătare trupească. Vrăbiile* fără cămară și jitniță, crinii care 
nu torc și nu tes, dar pe care Dumnezeu îi îmbracă mai 
frumos decât pe Solomon etc. (Luca, 12, 27) sunt pen- 
tru el imagini ale acelei profunde perspective pe care o 
are despre viaţă, potrivit căreia orice atenţie acordată 
intenţionat desfătării propriilor simţuri, această grijă și 
teamă pentru sine, mai curând frânează decât favorizează 
forţa creatoare care cârmuiește binefăcător și involuntar 


* Textul Sfintei Evanghelii cea după Luca vorbeşte aici 
(12, 24) totuși despre corbi — vezi Biblia sau Sfânta Scriptură, 
București, Institutul Biblic şi de Misiune Ortodoxă al Bisericii 
Ortodoxe Române, 1968, de unde am preluat și traducerea cita- 
telor următoare. 

tot ce e viu. „Și cine dintre voi, îngrijindu-se, poate să 
adauge staturii sale un cot?“ (Luca, 12, 25). Acest tip 
de indiferență faţă de mijloacele exterioare de existență 
(hrană, îmbrăcăminte etc.) nu constituie la el un semn 
al indiferenţei faţă de viaţă și de valoarea ei, ci indică o 
încredere profundă și tainică în însăși forta vieţii și o sigu- 
ranță lăuntrică în faţa incidentelor inerente în care via- 
ţa se trezeşte antrenată. O indiferenţă voioasă, ușoară, 
îndrăzneață, cavalerească faţă de împrejurările vieţii, ex- 
trasă din însăși profunzimea vieţii, este aici izvorul din 
care curg acele cuvinte! Egoismul, teama de moarte (atât 
de răspândită în Antichitate, încât unele școli filozofi- 
ce, de pildă epicureii, fac ca filozofia să-și propună de-a 
dreptul să ne „elibereze de teama în faţa morţii“) sunt 
semnul unei vieţi în declin, bolnave, distruse.!2 În perioa- 
dele de cea mai mare vitalitate oamenii au fost indife- 
renţi faţă de viaţă şi de sfârșitul ei. Însăși această 
indiferenţă este o stare sufletească valoroasă din punct 
de vedere vital. 

Iubirea și sacrificiul de acest tip faţă de cel ce e mai 
slab, bolnav, neînsemnat etc. s-au născut, așadar, dintr-un 
sentiment de protecţie, dintr-un preaplin al propriei vieţi. 
Cu cât și cealaltă fericire și siguranță — în afara celei vi- 
tale —, acea conștiință a protecţiei în cetatea înseși exis- 
tenţei ultime (Isus o numește pe aceasta „împărăţia lui 
Dumnezeu“), sunt mai profunde și mai aproape de cen- 
trul sufletului, cu atât omul poate 5 și își îngăduie să fie 
mai „indiferent“, aproape în joacă, faţă de „destinul“ lui 
din zonele periferice ale propriei existente, acolo unde 


12 Cf. în această privinţă cartea mea Der Tod und die Seele 
(Moartea și sufletul). 

mai există „fericire“ și „suferinţă“, „lucruri plăcute“ și 
„neplăcute“, „bucurie“ și „durere“. 

Dacă însă acestui tip de iubire spontană și de spirit 
de sacrificiu provocat de imaginea celui neînsemnat, săr- 
man, oprimat i se ivește prilejul de a trece la fapte și de 
a ajuta, atunci obiectul acelui prilej nu constituie pentru 
respectivul un pretext, perceput cu satisfacţie, de a se cu- 
funda în fenomenul sărăciei, al bolii și al hidoșeniei etc.; 
dimpotrivă, el se sacrifică pentru viaţa aceea care se lup- 
tă și pe care o ajută nu din cauza, ci în ciuda acestor fac- 
tori de valoare negativi; ajută să se dezvolte ce mai e 
sănătos în ea, valorile pozitive pe care le ascunde aceasta. 
Iubirea și voinţa de sacrificiu nu se orientează spre ea 
fiindcă viaţa aceea este bolnavă, sărmană, neînsemnată, 
respingătoare etc. și nu se opresc pasiv la aceste feno- 
mene, ci, întrucât înseși valorile pozitive ale vieţii (și, fi- 
rește, în primul rând valorile proprii spiritului acelei 
individualități) sunt complet independente de aceste în- 
sușiri și sunt mult mai profunde decât ele, preaplinul 
vieţii poate (și de aceea „trebuie“) să depășească reacția 
firească de frică și de fugă în faţa acestor fenomene, iu- 
birea dezvoltând, printr-o faptă caritabilă, ceea ce este 
pozitiv în omul acela sărman, bolnav etc. Nu este iubit 
ceea ce e bolnav și sărman în omul bolnav și sărman, ci 
ceea ce se află dincolo de aceste însușiri — și doar aces- 
tea îl „ajută“. Când Francisc din Assisi sărută niște răni 
purulente și nu ucide nici măcar ploșniţele care îl mușcă, 
lăsându-le pradă trupul lui ca pe o casă primitoare, 
aceste fapte (văzute însă din exterior) ar putea să apară 


? „Fericirea“ în sens creștin se caracterizează prin faptul că 
îşi păstrează liniștită locul în centrul sufletului pe fondul alternan- 
ței și al agitaţiei stărilor sufletești și poartă în sine, chiar în timpul 
trăirii înseși, conștiința indestructibilității ei în faţa unor factori 
externi. 

ca niște consecinţe ale unei pervertiri a sentimentului va- 
lorii și a instinctului. De fapt ele nu sunt așa ceva. Nu 
este vorba aici despre absenţa dezgustului sau despre gus- 
tul pentru puroi, ci despre depășirea scârbei datorită unui 
sentiment mai profund al vieţii și al puterii interioare, 
care se manifestă astfel! Aceasta este o cu totul altă ati- 
tudine lăuntrică decât, de pildă, cea a realismului mo- 
dern din artă și poezie, care se află deja în reflux și care 
dezvăluie mizeria socială, acele tablouri cu oameni sim- 
pli sau care scormonesc maladivul — un fenomen năs- 
cut numai din resentiment. Oamenii aceia vedeau în tot 
ce e viu aspectul ploșnițelor, în vreme ce Francisc con- 
tinuă să recunoască în ploșniţă „viaţa“, sacralitatea ei.!4 

Spre deosebire de acesta, la baza atitudinii și a ideii 
de iubire antică se afla un factor al fricii de viaţă. Aici 
celui care este mai nobil îi este frică să meargă la cel mai 
puţin nobil, întrucât acesta i-ar putea câștiga simpatia 
pentru mult timp, iar el se teme să nu fie tras în jos de 
acesta. „Înţeleprului“ antic îi lipseşte fermitatea siguranței 


14 În capitolul 10 din Fioretti se povestește că Francisc a dat 
următorul răspuns la întrebarea de ce tocmai el a fost predesti- 
nat să-i conducă pe oameni, prin predica lui, spre viața cea ade- 
vărată: „[...] Ochii cei sfinţi n-au văzut printre păcătoși pe nici 
unul care să fie mai nenorocit decât mine nici unul mai nevred- 
nic decât mine, nici unul mai păcătos decât mine și, pentru a în- 
făptui minunata lucrare pe care El o plănuise, n-au găsit pe pământ 
o creatură mai sărmană; El m-a ales, așadar, pentru a face ca lu- 
mea să se rușineze de noblețea şi trufia şi puterea și frumusețea 
şi înțelepciunea ei [...]“. Aici s-ar putea încerca găsirea unui re- 
sentiment. Totuşi, prin cuvintele „noblețea, trufia, puterea, fru- 
musetea, înţelepciunea lumii“ și „rușinarea“ ei se are în vedere 
doar relativa subordonare a valorilor lumii faţă de valorile îm- 
părăţiei cereşti; valoarea acesteia din urmă nu derivă însă abia din 
opoziţia cu „lumea“, căci împărăţia cerească își poartă în sine va- 
loarea, independent de „valorile lumii“. 

de sine și a certitudinii propriei valori, intrinseci geniu- 
lui și eroului iubirii creștine. 

lată însă o altă caracteristică a acestui tip! În înțelesul 
dat de Isus iubirea ajută, și încă în mod activ. Dar ea nu 
rezidă în voinţa de a ajuta sau măcar în „bunăvoință“. 
Ea rămâne cufundată parcă în valoarea pozitivă, iar bu- 
năvoinţa și ajutorul nu sunt decât urmările ei. Iubirea 
aparentă a omului resentimentar nu ajută, întrucât sim- 
ţul pervertit al valorilor n-a făcut decât să răstălmăcească 
necazuri ca „boala“, „sărăcia“ etc., spunând despre ele 
că-s bune; potrivit lui, „Dumnezeu se uită cu o deose- 
bită satisfacţie în jos la oamenii mărunți“ — prin urmare, 
dacă li se dă importanță celor mărunți, dacă bolnavii sunt 
socotiți sănătoși etc., s-ar putea zice că aceștia sunt de-a 
dreptul ţinuţi la distanţă faţă de propria lor mântuire.!S 
Ca atare însă, iubirea, în sens pur creștin, nu capătă va- 
loare abia datorită utilității sau sprijinului pe care-l dă 
fapta caritabilă izvorâtă din ea. Utilitatea poate fi mare și 
în condiţiile unei iubiri reduse sau chiar în absenţa iubi- 
rii, ori poate fi mică atunci când iubirea e mare. Bănuţii 


15 Din această cauză o emoție născută din resentiment este și 
cea pe care Schopenhauer o numește „milă“, căci pentru el sem- 
nificaţia milei nu rezidă în aceasta ca manifestare a iubirii — pe 
care Schopenhauer ar înţelege-o mai degrabă ca fiind izvorâtă din 
milă — și nici într-un factor care conduce la acte de bunăvoință 
și de binefacere, ci rezidă numai într-o presupusă conștientiza- 
re a identităţii metafizice a voinţei care suferă din cauza ei înseși 
în toți indivizii. Orice act de bunăvoință și binefacere întemeiat 
în acest mod ar putea însă să părăsească această cunoaștere me- 
tafizică și să se implice, iarăși, în universul individuariei. De aceea, 
ori de câte ori prietenii săi se tânguiesc de nefericire și mizerie, 
Schopenhauer nu le dă un alt răspuns decât următorul: „Vedeti 
cât de adevărată este filozofia mea!“ — vezi scrisorile lui 
Schopenhauer către Frauenstădt. 

oferiţi de o văduvă nu contează mai mult în fața lui Dum- 
nezeu decât darurile celor bogaţi pentru că sunt doar 
niște „bănuţi“ ori pentru că au fost dăruiţi de o „biată 
văduvă“, ci pentru că fapta acesteia trădează mai multă 
iubire. Iniţial deci, sporește mereu valoarea celui care iu- 
beşte, nu a celui ajutat. În acest caz iubirea nu este o „in- 
stituţie de binefacere“ sufletească, iar între ea și fericirea 
proprie nu există nici o opoziţie. Prin actul pierderii de 
sine, individul se câștigă pe sine de-a pururi. Iubind și 
dăruind, omul este fericit. Căci „a da este o fericire mai 
mare decât a lua“. Iubirea nu este „una“ dintre nenu- 
măratele forţe care favorizează prosperitatea umană sau 
socială — nu din această cauză este valoroasă și-i scoa- 
te în evidenţă pe cei animați de ea —, ci ea însăși este o 
valoare în sine, împlinindu-l pe individul respectiv; ea 
reprezintă o existenţă superioară, o viaţă mai sigură și 
mai bogată, care se distinge tocmai prin giuvaierul emo- 
tiei iubirii. Așadar, aici nu contează dimensiunea pros- 
perităţii, ci ca între oameni să existe un maximum de 
iubire. Ajutorul este expresia adecvată și nemijlocită a 
iubirii, nu „scopul“ și sensul ei. Acest sens nu rezidă de- 
cât în ea însăși — în strălucirea ei sufletească și în noble- 
tea actului de iubire al sufletului care iubește. Așadar, 
conceptul autentic de iubire creștină nu are nimic co- 
mun cu „socialismul“ de orice tip, cu „convingerile so- 
ciale“, cu „altruismul“ sau cu alte mărunţișuri moderne 
de felul acesta. Dacă tânărului bogati se impune moral- 
mente să se lepede de bogăţiile sale și să le dăruiască să- 
racilor, aceasta nu urmărește de fapt ca „săracii“ să 
primească și ei ceva; acest lucru nu se întâmplă pentru 
că s-ar considera că astfel se realizează o mai bună repar- 
tizare a proprietăţii, spre bunăstarea tuturor, și tot atât 

de puţin pentru că sărăcia în sine ar fi mai bună decât 
bogăţia, ci pentru că actul renunțării, libertatea spiritu- 
ală și preaplinul iubirii ce se manifestă în acel act îl în- 
nobilează pe tânărul bogat și-l face cu mult „mai bogat“ 
decât este. 

Acest element se regăsește și în concepţiile metafizi- 
co-religioase privitoare la relaţia omului cu Dumnezeu. 
În locul vechii relaţii contractuale dintre om și Dumne- 
zeu, care constituia rădăcina oricărei „legitimităţi“, apare 
relaţia de iubire sub chipul filiaţiei divine. Și chiar iubi- 
rea „de Dumnezeu“ nu trebuie să se întemeieze numai 
pe lucrările sale — eventual drept recunoștință pentru tot 
ceea ce ne dă el ceas de ceas, pentru că ne ţine și are gri- 
jă de noi —, ci trebuie ca toate experienţele faptelor și 
lucrărilor sale să ne întoarcă privirea înapoi și în sus, con- 
centrând-o asupra „iubirii eterne“ și a infinitului belșug 
de valori, dovedit numai prin aceste lucrări. Doar pen- 
tru că sunt lucrări ale celui care iubește, ele vor găsi ad- 
miraţie și dragoste! Această reprezentare precisă era încă 
atât de puternică la cei mai buni creștini în Evul Mediu, 
încât Hugues de St.-Victor, în scrierea sa Bani: pentru 
răscumpărarea sufletului (De arrha animae), asemăna cu 
„iubirea unei târfe“ acea iubire care-și caută mai întâi 
temeiul în binefacerile și lucrările divine. Dar chiar în 
adagiul lui Solomon: „Doar să te am pe Tine, și nu mă 
mai sinchisesc deloc de cer și pământ“ se găsește aceas- 
tă antiteză puternică faţă de ideea contractuală care con- 
ţine însă deja în germene și acea iubire izvorâtă din 
recunoștință, proprie religiozităţii obișnuite. Nu Dum- 
nezeu trebuie iubit datorită cerului și pământului său, 
ci pământul și cerul, pentru că sunt ale lui Dumnezeu! 
Fiindcă iubirea eternă răzbate dincolo de acestea, cu 

strălucirea ei, ca expresie palpabilă, nu ca idee a finali- 
tăţii.!* Același lucru este valabil și pentru însăși ideea 
de Dumnezeu. Antichitatea avea reprezentarea unei for- 
ţe limitate a iubirii în univers și de aceea cerea să o eco- 
nomisim și să ne îndreptăm iubirea spre fiecare numai 
în funcţie de valoarea lui intrinsecă. Dar concepând ideea 
că iubirea își are originea în însuși Dumnezeu cel fără 
sfârșit, că el însuși e iubirea și milostivirea fără margini, 
apare de la sine cerința de a-i iubi pe cei buni și pe cei 
răi, pe cei drepţi și pe păcătoşi, pe prieteni și pe dușmani 
și că tocmai în dragostea pentru cei din urmă se arată 
iubirea adevărată, mai presus de natura umană. În schimb, 
cerința antică de a-i iubi pe cei buni și drepți și de a-i 


té Cf. finalul versurilor Sfintei Tereza: 

„le 

Căci și de n-aş spera cum sper, 

aș iubi tot cum iubesc.“ 

Vezi şi Franz Brentano, Vom Ursprung sittlicher Erkenntnis 
(Despre originea cunoașterii morale), „Observaţii“. Sau pasajul 
din rugăciunea Sfintei Gertruda unde ea își exprimă dorința ca, 
oricât de sărmană și de neînsemnată ar fi pentru Isus, să aibă to- 
tuși ea însăși întreaga atotputernicie și înțelepciunea supremă (pre- 
cum Dumnezeu), ca apoi să se poată lepăda de acestea pentru a 
coborî către Isus (vezi Preces Gertrudianae). Sau dorinţa lui Meis- 
ter Eckhart „ca mai bine să fie cu Isus în iad decât fără el în cer“. 
Pasaje de acest fel se pot aduna oricâte; ele arată cât de complet 
nefondată este afirmaţia lui I. Kant și a multor altora cum că în 
planul acţiunii morale orice privire către Dumnezeu este și o pri- 
vire îndreptată spre răsplată și pedeapsă, fiind, prin urmare, eu- 
demonică și egoistă. „Nimic din ceea ce nu mă conduce la 
Dumnezeu nu-mi e pe plac; fie ca Domnul să-mi ia tot ce vrea 
să-mi dea și să se dea pe sine însuși mie!“ (Augustin, Enarr., 2). 
Pentru ceea ce am afirmat, cf. cele două lucrări ale mele, citate 
mai sus, despre „sentimentele de simpatie“ și Formal:smul..., par- 
tea a II-a. 

urî pe cei răi și nedrepți intră în categoria reprobabilă a 
„fariseismului“. Într-adevăr, în celelalte contexte meta- 
fizice Dumnezeu devine acum nu numai „Creatorul“ (în 
locul unui simplu ideal, al unei existenţe desăvârșite spre 
care se îndreaptă lumea), ci „Creatorul din iubire“, a că- 
rui creaţie, „lumea“ însăși, nu e decât o încremenire de 
moment a unui gest de iubire care se perpetuează la in- 
finit. De vreme ce în locul contemplatorului care reflec- 
tă asupra lui însuși vónðtç vońðzas, nepăsător față de 
desfășurarea lucrurilor în univers și care nici nu este cu 
adevărat răspunzător pentru lume”, acel logician ego- 
ist sub chipul căruia metafizica greacă a absolutizat idea- 
lul de viață al „înteleptului“, apare Dumnezeu ca 
persoană, care creează „lumea“ din iubire, dintr-o revăr- 
sare infinită de iubire — nu pentru a ajuta ceva deja exis- 
tent, căci înaintea lui n-a existat „nimic“, ci doar ca o 
manifestare a prisosului său de iubire —, atunci însuși 
acest moment de răscruce al vieţii spirituale își găsește 
expresia teologic abstractă. 

În toate acestea nu întâlnim nici urmă de resentiment, 
ci doar putinţa şi fericirea de a cobori, izvorâte dintr-un 
prisos de forță și de noblețe! 

Există însă și un cu totul alt tip de aplecare spre cei 
neînsemnaţi, inferiori sau răi — oricât ar părea el de 


17 După cum se știe, este discutabil dacă Dumnezeul lui Aris- 
totel cunoaște măcar lumea şi conținutul ei. De curând (vezi opera 
despre Aristotel din colecţia von Aster), Franz Brentano merge până 
acolo încât spune că, de vreme ce se cunoaște, Dumnezeu cunoaș- 
te totodată și lumea în el însuși. Totuși, această ipoteză a lui Bren- 
tano se bazează pe afirmaţia că Aristotel a susţinut superioritatea 
evidenţei percepţiei interioare, o afirmaţie ce mi se pare îndo- 
ielnică. 

asemănător cu tipul pe care de-abia l-am caracterizat. 
Aici iubirea nu izvorăște din revărsarea propriei forţe 
vitale, din prea multă protecţie și siguranță. Ea devine 
doar un nume frumos pentru fuga de sine, pentru fap- 
tul de a fi veșnic dezgustat de sine, ceea ce presupune 
abia ca element ulterior orientarea spre un „altul“ — așa- 
dar, un nume pentru incapacitatea cuiva „de a rămâne 
acasă“ la el (chez soi). Este o deosebire radicală dacă 
orientarea către o valoare recunoscută drept pozitivă stă 
la originea întoarcerii de la sinele propriu, specifică ori- 
cărei iubiri pentru altcineva, sau dacă există din capul lo- 
cului intenţia întoarcerii de la sine, iar acum se caută în 
exterior, urmărindu-se, sub aparenţa iubirii pentru alt- 
cineva, chiar ura împotriva celui care iubește. O astfel 
de „iubire“ își are originea în ură, în ura de sine, îndrep- 
tată împotriva propriei mizerii și slăbiciuni. În acest caz 
sufletul este mereu gata să plece în lumea largă. Frica de 
a se privi pe sine și propria-i inferioritate îl îndeamnă să 
se dăruiască total celuilalt, pe care-l socotește în genere 
„altceva“ — nu din pricina valorii lui pozitive, ci numai 
pentru că e „un altul“, un „noneu“. Jargonul filozofic 
modern a dat un nume foarte semnificativ acestui lu- 
cru, spunându-i „altruism“, unul dintre numeroasele 
substitute moderne ale iubirii. Aici iubirea nu porneș- 
te de la întrezărirea unei valori pozitive sau de la stră- 
fulgerarea unei asemenea valori în iubirea însăși, ci de 
la o simplă întoarcere de la sine, o contopire cu proble- 
mele altora. Cine n-a întâlnit încă tipul pe care-l găsim 
atât de frecvent printre socialiști sau feministe, î în gene- 
ral printre oamenii cu așa-zise „convingeri sociale“, me- 
reu disponibili, printre cei dincolo de ale căror iniţiative 
sociale se poate percepe atât de limpede incapacitatea de 
a-și opri atenţiaasupra/or înșiși, asupra problemelor lor 

de viaţă și a menirii lor ?!8 Faptul de a se trece cu vede- 
rea pe ei înșiși e luat aici drept iubire! Doar e limpede 
ca lumina zilei că „altruismul“, simpla orientare lăun- 
tricăspre „alţii“ și spre existenţa acestora, n-are de-a face 
câtuși de puţin cu iubirea. Chiar răutăcioșii sau invidio- 
şii, de pildă, își uită interesele, propriul lor „instinct de 
conservare“, când este vorba despre prejudiciul pe care 
ei îl aduc altcuiva și despre suferinţa resimţită de aces- 
ta.!? În schimb există o adevărată „iubire de sine“; ea 
n-are deloc de-a face cu „egoismul“??, pentru care esen- 
tial este tocmai faptul că nu este dată și percepută va- 
loarea sinelui izolat, în deplinătatea lui, ci doar omul care 
se raportează la celălalt, omul care, ca membru al socie- 
tăţii, caută să aibă și să dobândească ceva mai mult de- 
cât celălalt. Raportarea la „mine“ și la „celălalt“ este chiar 
lipsită de importanţă pentru specificul iubirii și al urii. 
Aceste acte sunt diferite în sine și total independente de 
tendinţa raportării la mine și la celălalt. 

Așa cum această pornire „altruistă“ nu e deci decât 
o formă a urii — a urii de sine — și, doar printr-o iluzie 
amăgitoare a conștiinței, ea pretinde a fi contrariul urii, 


18 Este de la sine înţeles că vorbind despre „atenţie“ nu ne-am 
gândit la autoanaliză, ci la interesul și grija pentru propria mân- 
tuire. 

19 Cf. în această privinţă teoria mea despre tipurile de misti- 
ficări ale simpatiei în cartea Despre fenomenologia și teoria sen- 
timentelor de simpatie... 

29 Nimeni n-a expus mai pregnant și mai clar acest lucru de- 
cât Aristotel în Etica nicomabică. Vezicapitolul „Iubirea de sine“ 
din cartea a IX-a: prietenul ce-și dă pentru prieten averea și viața 
săvârşeşte astfel actul suprem al „iubirii de sine“. Căci el îi ce- 
dează acestuia bunurile inferioare; în schimb, prin acest sacrifi- 
ciu se acoperă el însuși de „gloria unei fapte nobile, adică de binele 
suprem“. 

adică „iubire“, tot astfel însă, într-o atitudine morală în- 
rădăcinată în resentiment, iubirea pentru cei „neînsemnaţi“, 
„sărmani“, „slabi“, „oropsiţi“ etc. nu este decât ură mas- 
cată, invidie refulată, pizmă etc. faţă de fenomene opuse, 
ca „bogăţia“, „vigoarea“, „forţa vitală“, „prisosul de viaţă 
și de șansă“. Fiecare tip de ură ce nu îndrăznește să iasă 
la iveală se poate exprima cu ușurință sub forma unei iu- 
biri aparente, a iubirii pentru „ceva“ care are trăsături 
opuse obiectului urii. Și anume, în așa fel încât tainicul 
element de legătură al urii nu este amintit. Adesea ura 
nu face decât să simuleze imaginea iubirii creștine, ori 
de câte ori auzim tonul acela fariseic și demagogic (to- 
nul unei anume categorii de preoţi cu pronunţate trăsă- 
turi „sociale“ ), care spune că trebuie să aibă întâietate 
iubirea pentru „cei lipsiţi de însemnătate“, iubirea pen- 
tru „cei slabi cu duhul“, de vreme ce Dumnezeu pe aceș- 
tia îi privește „cu mare plăcere“. Aici simţim limpede cu 
câtă „satisfacţie“ ascunsă se oprește privirea tocmai asu- 
pra acestor fenomene și că nu contează, așa cum se în- 
tâmplă în cazul adevăratei intenţii de iubire, valorile 
pozitive superioare ce se pot ascunde în spatele fenome- 
nelor respective, ci tocmai acestea devin obiecte ale in- 
tenţiei de iubire; de asemenea nu contează, firește, nici 
fapta de caritate — care ar trebui să-i facă „mai puţin plă- 
cuţi“ chiar lui Dumnezeu pe „cei lipsiţi de însemnătate“, 
fiind deci, potrivit acestei evaluări, o manifestare de 
„ură“ —, ci doar rămânerea în loc la aceste fenomene. 
Și dacă apoi, pe același ton, se face trimiterea la răsplata 
pe care acești oameni o vor găsi în „cer“ pentru străda- 
niile lor, iar „cerul“ apare ca o simplă răsturnare a or- 
dinii de pe pământ („Cei din urmă vor fi cei dintâi“), se 
simte atunci limpede cum omul plin de resentimente nu 
face decât să treacă asupra lui Dumnezeu răzbunarea la 

care nu poate recurge în ceea ce îi privește pe oamenii 
importanţi, încercând astfel, prin mecanismul răsplăţilor 
și al pedepselor de pe lumea cealaltă, să-și potolească mă- 
car în închipuire setea de răzbunare, pe care este prea 
neputincios să și-o astâmpere pe pământ. Este vorba tot 
despre răzbunătorul Iehova, cel aflat în centrul ideii de 
Dumnezeu a creștinismului resentimentar, numai că acum 
el își ascunde răzbunarea sub vălul aparentei iubiri pen- 
tru „cei neînsemnaţi“. În acest caz nici „împărăţia lui 
Dumnezeu“ nu se mai află într-o legătură organică, 
trăită, cu împărăţia celor văzute — astfel încât în ea să 
se contureze pur și desăvârșit legile valorii și ale recom- 
pensei, care se manifestă și sunt valabile chiar în împă- 
răţia celor văzute —, ci ea a devenit acum „lumea de 
dincolo“, situată mecanic lângă „această lume“ (o opo- 
ziție necunoscută celor mai vii perioade creștine), și nu 
reprezintă decât suprafaţa existenţei, pe care se proiec- 
tează umbrele oamenilor încercaţi și ale evenimentelor, 
care își execută dansul lor condus de resentimente, un 
dans opus pur și simplu regulilor ritmului pământesc. 
Preocupările lui Isus îndreptate în special către cei să- 
raci, bolnavi, trudiţi și împovăraţi ori către vameși, în- 
săși înclinația lui misterioasă și uimitoare pentru păcătoși 
(vezi „adulterina“, „ungerea lui Isus de o păcătoasă“, 
„parabola despre fiul risipitor“), ironia ușoară de care 
el nu se poate lipsi când vorbește despre „cei buni și 
drepţi“— și care rămân oricum neînțelese prin cuvinte 
ca: „Nu cei sănătoși au nevoie de doctor, ci bolnavii“ 
sau „N-am venit să-i chem la pocăință pe cei drepţi, ci 
pe păcătoși“, dacă ţinem cont de faptul că el însuși re- 
fuză totuși să i se spună „bun“ („Pentru ce Mă numești 
bun? Nimeni nu este bun, decât unul Dumnezeu“ — 
Luca, 18, 19) — toate acestea nu mă pot face să cred că 


92 OMUL RESENTIMENTULUI 


aici este vorba despre resentiment. Mie mi se pare că ade- 
văratul tâlc al acestor afirmaţii nu stă în a explica faptul 
că mântuirea este dependentă î în sens pozitiv de aceste 
însușiri negative — așa cum s-ar întâmpla în privinţa re- 
sentimentului —, ci doar în forma paradoxală prin care 
este explicată independenţa valorilor ultime și supreme 
ale personalității în raport cu opoziţiile sărac- bogat, să- 
nătos-bolnav etc. Pentru această lume a devenit consti- 
tutivă tendinţa de a considera că oamenii rânduiţi în 
funcţie de starea socială, avere, forţă vitală și putere sunt, 
deopotrivă, o reflectare a ultimelor valori morale și ale 
personalităţii. Descoperirea unei sfere superioare, cu to- 
tul noi, a vieţii individuale și a existenţei în ansamblu — 
a „împărăției lui Dumnezeu“ —, a cărei ordine este in- 
dependentă de rânduiala valorilor vitale și pământești, 
nici nu putea fi înlesnită altfel lumii acesteia decât făcân- 
du-se trimitere categorică la deșertăciunea valorilor po- 
zitive ale rânduielilor ei în raport cu această ordine 
superioară. Poate că această interpretare este depășită 
doar în pasajele în care împărăţia lui Dumnezeu pare să 
fie reprezentată pur şi simplu ca o răsturnare a rânduie- 
lilor pământești; asemenea pasaje se găsesc mai ales în 
Evanghelia după Luca. Astfel fericeşte Luca (6, 20-22, 
24-26): „Fericiţi voi cei săraci, că a voastră este împă- 
răţia lui Dumnezeu. Fericiţi voi care flămânziţi acum, 
că vă veţi sătura. Fericiţi cei ce plângeţi acum, că veţi râde. 
Fericiţi veţi fi când oamenii vă vor urî pe voi și vă vor 
izgoni dintre ei, și vă vor batjocori și vor lepăda nume- 
le vostru ca rău din pricina Fiului Omului...“ Și: „Dar 
vai vouă bogaţilor, că vă luaţi pe pământ mângâierea 
voastră. Vai vouă celor ce sunteţi sătui acum, că veţi flă- 
mânzi. Vai vouă celor ce astăzi râdeţi, că veţi plânge și 
vă veţi tângui. Vai vouă când toţi oamenii vă vor vorbi 

de bine. Căci tot așa făceau proorocilor mincinoși pă- 
rinţii lor.“ 

Tot astfel, apoi, afirmaţia categorică (Luca, 18, 24) că 
„mai lesne este a trece cămila prin urechile acului decât 
să intre bogatul în împărăţia lui Dumnezeu“ (care to- 
tuși este atenuată considerabil de afirmaţia precedentă: 
„Cât de greu vor intra cei ce au averi în împărăţia lui 
Dumnezeu!“ și de cea ulterioară, potrivit căreia Dum- 
nezeu poate să-l lase pe cel bogat să intre în împărăţia 
sa). Aici forma de expunere a autorului nu mi se pare a 
fi eliberată în fond de resentimente; consider totuși că 
acest fapt se limitează la Luca și chiar aici nu apare de- 
cât ca o nuanţă personală în expunerea ideilor ce nu-și 
au deloc rădăcinile în resentiment. 

Nici imperativele următoare: „lubiţi pe vrăjmașii 
voștri, faceţi bine celor ce vă urăsc pe voi; binecuvân- 
taţi pe cei ce vă blestemă, rugaţi-vă pentru cei ce vă fac 
necazuri. Celui ce te lovește peste obraz, întoarce-i și pe 
celălalt; pe cel ce-ţi ia haina, nu-l împiedica să-ţi ia și că- 
maşa“ (Luca, 6, 27-29) nu cer o pasivitate pe care „ar 
justifica-o“ doar sentimentul neputinței de a te răzbu- 
na (așa cum consideră complet greșit Nietzsche); aces- 
te imperative nu caută nici să-l umilească pe adversar 
dintr-o tainică sete de răzbunare și nu sunt nici expre- 
sia unei autotorturi secrete care-și găsește satisfacția în- 
tr-un comportament paradoxal. Ele pretind doar cea mai 
intensă activitate împotriva vieţii instinctelor naturale, 
care cheamă la acţiuni opuse, iar aceasta pornește de la 
spiritul individualist intrinsec al Evangheliei, care refu- 
ză ca modul de acţiune și de comportament propriu să 
fie în vreun fel dependent de purtarea „celuilalt“; refu- 
ză ca persoana care acţionează să se lase trasă în jos de 
comportamentul celuilalt, să se coboare la nivelul inferior 

al acestuia prin faptul că orientarea acţiunii sale s-ar de- 
fini ca o simplă reacție la acţiunea celuilalt. Fapta tre- 
buie să crească organic din persoana fiecăruia, „ca roadele 
din pom“. „Omul cel bun din comoara lui cea bună scoa- 
te afară cele bune, pe când omul cel rău din comoara lui 
cea rea scoate afară cele rele.“ „Căci din prisosul inimii 
grăieşte gura“ (Matei, 12, 34-35). Așadar, nu se cere o 
reacţie perversă faţă de una firească atunci când se spune: 

„pentru că te lovește peste obraz, întoarce-i și pe celă- 
lalt“, ci se refuză simpla reacţie în genere și orice impli- 
care în scara de valori comune și în modurile de acţiune 
obișnuite. 

Vorbeam despre înclinația „misterioasă“ a lui Isus 
pentru păcătoşi; ea se află într-o foarte strânsă legătură 
cu faptul că Isus este mereu pregătit să se lupte cu fari- 
seii și cărturarii, cu corectitudinea burgheză de orice fel. 
Este acesta un factor de resentiment? Sigur, aici e la mij- 
loc un fel de conștiință a faptului că schimbarea impor- 
tantă, radicală, pe care el o cere de la oameni în privinţa 
vieţii și a părerilor lor — și care în limbajul creștin este 
numită „renaștere“ — este mai ușor de realizat de un pă- 
cătos decât de „cel drept“, care caută în fiecare zi să se 
apropie pas cu pas de idealul legii. În „păcătos“ e ma- 
rele, intensul zbucium alvieţii și, întru câtva, în el se as- 
cunde putinţa cea mare! La aceasta se adaugă faptul că 
Isus are serioase rezerve față de toţi cei care, numai din 
cauza lipsei de impulsuri puternice și a unei vieţi pre- 
care, simulează atitudinea pe care cel cu adevărat bun are 
fericirea să o aibă. Dar toate acestea încă nu explică acea 
înclinaţie misterioasă. Există în ea ceva aproape inexpri- 
mabil, ceva care nu se poate decât simţi: adeseori, toc- 
mai caracterele cele mai nobile din societatea „celor buni“ 
— și pot fi realmente „buni“, nu farisei — sunt cuprin- 


Morala creștină şi resentimentul 95 


se de o dorinţă arzătoare, de un puternic imbold inte- 
rior de a merge la păcătoși, de a suferi împreună cu ei, 
de a lupta, de a trăi laolaltă viaţa grea și sumbră pe care 
o duc aceștia. Desigur, aici nu e vorba despre o ispită 
provocată de plăcerile păcatului și nici despre dragos- 
tea demonică pentru „dulceaţa“ acestuia, despre farme- 
cul lucrului interzis sau ademenirea exercitată de o nouă 
experienţă; aici, mai degrabă, izbucnesc impetuos în noi 
iubirea și îndurarea faţă de întregul neam omenesc, vă- 
zut solidar, ca un singur om, ba chiar faţă de univers, în 
ansamblul lui; o iubire care ne poate apărea înfiorătoare 
când simţim că doar o parte este „bună“, cealaltă rămâ- 
nând „rea“ și abjectă. Iubirea și o profundă conștiință a 
solidarității cu întreaga omenire ne fac numaidecât să ne 
apară îngrozitor și teribil faptul că trebuie să fim „buni“ 
într-un mod atât de izolat, numai cu cei ce-s buni — iar 
aceasta provoacă un fel de dezgust faţă de acei oameni 
buni, care pot astfel să rămână izolați, odată cu strigă- 
tul lăuntric: departe de ei! 

Judecând la rece, aceasta este tot consecinţa noii idei 
creștine potrivit căreia actul iubirii ca atare, ca „izvor de 
iubire“ (Luther), este el însuși summum bonum — inde- 
pendent de obiectul său și de valoarea acestuia. Conform 
evaluării antice, iubirea pentru cel rău este ea însăși 
rea; acum însă, când păcătosul este obiectul său, valoarea 
actului iubirii iese în evidenţă cu atât mai clar și mai 
pregnant. 

Pe lângă aceasta mai apare și altceva: „păcătosul“ 
notoriu este întotdeauna și mărturisitorul răului din su- 
fletul său. Nu mă gândesc aici doar la mărturisirea ex- 
plicită în faţa unui for, ci la mărturisirea faţă de sine însuși 
și la mărturisirea prin fapta pe care sfârșește prin a o 
face voinţa păcătosului. Ceea ce mărturisește poate fi 

un lucru rău și un păcat. Dar nu e rău, ci bine că mår- 
turiseşte păcatul, chiar dacă are un suflet păcătos! Ast- 
fel își purifică sufletul și împiedică extinderea înveninării, 
care-l cuprinde tot mai profund pe celălalt, care-și înă- 
bușă impulsurile rele; înveninarea acestuia din urmă de- 
vine totodată din ce în ce mai obscură și mai insesizabilă 
pentru propriul său cuget și propria-i conștiință, astfel 
încât el nu mai simte nici „bârna din ochiul său“ — și 
cu atât mai mult „paiul din ochiul aproapelui“. De aceea, 
fapta păcătoasă și căinţa ulterioară — care începe deja cu 
valoarea mărturisirii prin faptă — sunt considerate de că- 
tre Isus mai bune decât refularea impulsului păcătos și, 
în consecinţă, decât înveninarea profundă a sufletului 
omenesc, asociată oricum cu simpla conștiință de a fi bun 
și drept în faţa legii. De aceea, „cerul se bucură mai mult 
de îndreptarea unui păcătos decât de o mie de drepți“; 
de aceea se spune: „Cui se iartă puţin, puţin iubește“ 
(Luca, 7, 47). Cine recunoaște adulterul, cum spune Isus 
în predica de pe munte, doar „uitându-se, plin de do- 
rinţe trupești, la soţia fratelui său“ etc. trebuie să jude- 
ce astfel în mod consecvent. Mult hulitul Peccare fortiter'* 
al lui Luther este tot răbufnire tumultuoasă a unui su- 
flet golit după o îndelungată frică de lege, după expe- 
rienţele chinuitoare și autoumilitoare ale unor „recidive“, 
după eforturile, mereu reluate, de a respecta legea, și după 
disperarea finală de a nu găsi niciodată „îndreptarea“ în 
acest fel.2! Delincvenţii au povestit adesea despre pro- 
funda satisfacţie, liniște și eliberare pe care le-au simţit 
la puţin timp după comiterea faptei pe care în inima lor 


* A greşi cu curaj. 
2! Spunând acestea nu căutăm să justificăm, ci doar să înțele- 
gem maxima lui Luther. 

o întorseseră luni în șir pe toate fețele, reprimându-și 
încontinuu impulsurile și devenind astfel tot mai veni- 
noși, mai neliniștiţi și „mai răi“ la suflet. 

Și prin această trăsătură morala evanghelică își păs- 
trează caracterul ei strict individualist, axat pe existența 
şi mântuirea sufletului. Cel care evaluează iniţial lucru- 
rile din punct de vedere social, adică măsoară totul în 
funcţie de folosul sau de paguba adusă comunităţii, tre- 
buie, firește, să simtă și să judece complet altfel. Orice 
formă ar lua, fie în adâncul sufletului, fie chiar în zona 
comportamentelor sufletești lipsite de o clară percepţie 
de sine — esenţial este în acest caz că impulsul păcătos 
nu conduce la o acţiune care să dăuneze comunităţii. lar 
un impuls este păcătos numai ca predispoziție pentru așa 
ceva. Isus judecă invers: păcătosul care păcătuieşte este 
mai bun decât păcătosul care nu păcătuiește și al cărui 
impuls păcătos răzbate în suflet și-i otrăvește fiinţa — 
deși în primul caz comunitatea suferă un prejudiciu de 
care este scutită în cel de-al doilea. De aceea, există o ne- 
încredere principală, generată de cea mai profundă ex- 
periență personală, că și cel care, după un „scrupulos 
examen de conștiință“, găsește despre sine că e „drept“ 
și „bun“ mai poartă totuși, ascunși în el, germenii „pă- 
catului“ și de cele mai multe ori se deosebește de la în- 
ceput de păcătosul care știe despre sine că e păcătos 
numai din pricina unui nou păcat, acela de a nu-și pu- 
tea înţelege motivaţia. (Nu vorbesc aici despre simplul 
fariseu, care-și privește doar „rolul social“, vizând ima- 
ginea sa socială bine cosmetizată din punct de vedere mo- 
ral, sau despre stoicul care stăruie să-și împace propria 
judecată „de a se putea respecta pe el însuși“, privind deci 
nu către existența sa, ci către imaginea sa, așa cum apa- 
re ea în judecata despre sine.) În acest sens Sf. Pavel 

(Corinteni, l, 4, 3—4) rostește cuvântul care condamnă 
aspru nu numai orice falsă „heteronomie“, ci și orice „au- 
tonomie“ stoică sau kantiană, orice formă de „autoju- 
decare“: „Dar pentru mine este prea puţin ca să fiu 
judecat de voi sau de vreo judecată omenească; ci eu nu 
mă judec pe mine însumi. (Anume aș putea spune:) Căci 
nu mă știu vinovat cu nimic, dar nu întru aceasta m-am 
îndreptat. Cel care mă judecă pe mine este Dumnezeu.“ 
Nici în această înclinaţie către „păcătoşi“ nu putem găsi 
vreun resentiment.22 

Așa cum există două tipuri de aplecare cu dragoste 
către cei ce sunt slabi, tot astfel există (pe lângă altele) 
două forme originare ale acţiunii ascetice și ale evaluării 
ei. Pe de oparteesteacea atitudine neobișnuită, care poate 
ajunge până la ura împotriva propriului trup și care poa- 
te conduce la un ideal de viaţă ascetică; cum am remar- 
cat mai devreme, ea este legată adesea de refularea 
impulsurilor urii și ale răzbunării și reprezintă conse- 
cinţa acestora. Un asemenea simţământ al existenţei poate 
fi exprimat atunci și prin ideea că „trupul este o temniţă 
a sufletului“; el duce la tot felul de forme de autotortură 
fizică. Și în acest caz punctul de plecare spre o discipli- 
nare a trupului, necesară desăvârșirii și sfințeniei propriu- 
lui sine spiritual, nu este iubirea pentru acest sine, ci o 
ură primară faţă de trup, o ură care adesea încearcă abia 
ulterior să se ascundă sub aparenta grijii „pentru mân- 
tuirea sufletească“. Și tot pe resentiment se bazează ace- 


22 N. Malebranche citează teza Sfântului Pavel ca justificare 
a teoriei sale despre le sens interne (“simţul intern), pe care o sus- 
ţine împotriva învățătorului său Descartes și a concepției aces- 
tuia despre superioritatea evidentei percepţiei de sine faţă de 
percepţia externă. Vezi De la recherche de la vérité (Despre cău- 
tarea adevărului), | 

le forme ale idealului ascetic și ale practicării lui care nu 
reprezintă decât o justificare a neputinței de a-și însuși 
respectivele bunuri ale vieţii: de exemplu, când neputin- 
ţa de a munci profitabil conduce la imperativul sărăciei, 
când incapacitatea erotică și impotenţa duc la perceptul 
castității, iar neputința autoguvernării la supunere. În 
acest ultim sens socotește Fr. Nietzsche că poate inter- 
preta și miezul asceticii creştine.” Idealul ascetic repre- 
zintă pentru el reflexul valorizant al unei vieti în declin, 
sleite de puteri; și anume reflexul unei evaluări eficien- 
te pentru o viaţă ce caută în taină moartea (oricât s-ar 
manifesta la nivelul conștiinței o voinţă contrară aces- 
teia). În acest caz ascetismul creștin ar cădea de aseme- 
nea sub incidenţa regulilor și a evaluărilor ce-și au 
originea în resentiment, ba chiar a evaluării care impu- 
ne „suportarea“ durerii și a răului, iar în sfera atitudinii 
noastre față de alţii, iertare și umilinţă. 

Dar asceza poate avea și o cu totul altă origine și un 
sens complet diferit. Pe de o parte, sensul de simplă edu- 
caţie pentru anumite țeluri naţionale ferme; de pildă răz- 
boiul, vânătoarea etc., aşa cum a fost sensul educaţiei 
spartane, o educaţie pronunţat „ascetică“. Acesta nici nu 
intră în discuţie aici. O formă mult mai înaltă și mai 


23 Aici Nietzsche nu ţine seama de faptul că în morala creș- 
tină îşi găsesc o înaltă apreciere nu sărăcia, castitatea, supunerea, 
ci doar actele autonome de renunțare de bunăvoie la avere, căsă- 
torie, îndărătnicie; acestora din urmă li se prezumă valabilitatea 
ca bunuri pozitive. De aceea ]. H. Newman consideră că „ade- 
vărata“ asceză este atunci când „admirăm ceea ce e pământesc, 
dar ne refuzăm aceasta“. În această privință cf. înainte de toate 
disertaţia lui Nietzsche Was bedeuten asketische Ideale ? (Ce în- 
seamnă idealurile ascetice). Ea este construită în întregime pe 
această falsă interpretare. 


100 OMUL RESENTIMENTULUI 


nobilă este asceza care, pe de o parte, izbucnește din- 
tr-un prisos existenţial, dintr-o viaţă omogenă și vigu- 
roasă, iar pe de altă parte își are sensul și valoarea în 
glorificarea unei astfel de vieţi pe care o încurajează la 
maximum — dar nu într-un scop exterior acesteia. De- 
sigur, o asemenea asceză este lipsită de o ultimă funda- 
mentare ideatică dacă nu presupunem că viaţa în general 
este o forţă autonomă, bazată pe un fenomen originar 
și care nu poate fi descompusă nici în manifestări ale con- 
științei (sentimente, percepții), nici în mecanisme fizi- 
ce, nici în îmbinarea dintre cele două. Dacă se pleacă însă 
de la această premisă, iar viaţa este o structură articu- 
lată de forme și funcțiuni manifestate doar în materia 
anorganică și în mecanismul ei, atunci viaţa ascunde în 
sine și valori proprii care nu pot fi descompuse nicio- 
dată în valori utile, în valorile senzoriale ale plăcerii și 
dezgustului și în valorile tehnice.2 În limitele acestei pre- 
mise (a unei autonomii a vieții), viața cu cea mai multă 
vigoare nu va fi cea care activează la maximum meca- 
nismele adecvate adaptării la mediu (fie ele mecanisme 
ale corpului însuși, fie unelte produse artificial), ci via- 
ţa care poate rezista, ba chiar poate crește și progresa cu 
un minimum de astfel de mecanisme. În acest caz, mo- 
rala ascetică va fi, pe de o parte, expresia unei vieţi vi- 
guroase; pe de altă parte însă, se stabilesc și regulile prin 
care ea exersează și perfecţionează funcțiile pure ale vie- 
ţii înseși, lucru care se realizează pornind tocmai de la 
un minimum de mecanisme necesare acestui proces.25 


2 În Formalismul în etică... am dovedit cu de-amănuntul fap- 
tul că „valorile vieţii“ nu pot fi derivate. 

25 Să se ia ca exemplu exerciţiile de respiraţie și altele ale yo- 
ghinilor indieni. 

În cazul unei ipoteze atât de pătrunzătoare ca aceea 
a lui Fr. Nietzsche despre originea moralei creștine nu 
este încă suficient doar să respingem această ipoteză — 
dacă o recunoaștem drept falsă —, ci se impune să arătăm 
și modul în care Nietzsche a putut ajunge la această eroa- 


re și a admis-o cu un asemenea grad de probabilitate. 
Motivul acestei erori rezidă, pe de o parte, în neso- 


cotirea esenței moralei creștine și îndeosebi a ideii de iu- 
bire creștină și, legat de aceasta, în scara de valori, falsă 
în sine, cu care el o măsoară (ultimul aspect nu consti- 
tuie o eroare istorică și religioasă, ci una filozofică). Pe 
de altă parte însă, rezidă în deformările efective, suferi- 
te de morala creștină încă de timpuriu, în urma unor con- 
taminări istorice reciproce cu valori care aveau un cu 
totul alt fundament istoric și care au rămas determinan- 
te în multe privinţe pentru istoria ei ulterioară. 

Nu încape nici o îndoială că etosul creștin este indi- 
solubil legat de concepția religioasă despre lume și Dum- 
nezeu a creștinului. În absenţa acesteia, etosul creștin 
n-are sens, iar încercările bine intenţionate de a-i con- 
feri, în ansamblu, și un sens laic, separat de sensul lui 
religios, şi de a regăsi în el principiile unei morale ge- 
neral „umane“ sau ale unei morale „necondiționate“ din 
punct de vedere religios, sunt fundamental greșite — in- 
diferent dacă sunt întreprinse de un simpatizant sau de 
un adversar al religiei creștine. Elementul de legătură cel 
puţin dintre religia și morala creștină este prezumția unui 
imperiu spiritual ale cărui obiecte, conţinuturi și valori 
se înalță nu numai deasupra oricărei sfere senzoriale, ci 
și deasupra întregii sfere a vieții, altfel spus prezumția 
a ceea ce Isus numește „împărăţia lui Dumnezeu“. Omul, 
în calitate de componentă a împărăției lui Dumnezeu, 
care e solidară în sine, este vizat de imperativul iubirii; 

iar ceea ce există în conștiința unităţii și a comunităţii 
lumii creștine este avut în vedere ca unitate și comuni- 
tate și în împărăţia lui Dumnezeu sau măcar trebuie pri- 
vit ca avându-și fundamentul în aceasta.2* Oricum s-ar 
răsfrânge iubirea și comunitatea bazată pe iubire asupra 
fenomenelor comunitare de pe pământ și oricum s-ar im- 
plica ele în cultivarea fericirii senzoriale, în eliberarea de 
durere și crearea de plăcere, totul nu are însă valoare de- 
cât atunci când aceste comunități și forţele iubirii care 
le ţin laolaltă își au rădăcinile vii în „împărăția lui Dum- 
nezeu“ și caută să se întoarcă tot la ea. Odată cu această 
afirmaţie nu spunem nicidecum dacă „împărăţia lui Dum- 
nezeu“ este reprezentată ca „transcendentă“, ca „lume de 
dincolo“, ori ca „imanentă“, trăind în lumea însăși, dacă 
începe ca formă de existenţă abia după moarte sau e me- 
reu „prezentă “ și accesibilă celor cucernici. În orice caz 
ea e socotită o treaptă a existenţei, independentă de rân- 
duielile, legile și valorile vieţii, o treaptă în care-și au ră- 
dăcina toate celelalte trepte ale existenţei și în care omul 
îşi găseşte pentru prima dată ultimul sens și ultima va- 
loare a propriei existențe. 

Dacă ignorăm acest lucru, valorile creştine (Și ca ur- 
mare toate imperativele clădite pe ele) trebuie să fie ra- 
portate la o scară care — dacă ar fi corectă — le-ar face 
să apară totuși ca niște valori decadente (în sens biolo- 
gic), adică la scara unei maxime cultivări a vieţii. Fără 
discuţie, și Nietzsche le raportează la această scară. Dar 
viaţa, și chiar viaţa sub forma ei supremă, ca viaţă uma- 
nă, nu este niciodată pentru creștin „bunul suprem“, ci 


26 Cf. în această privinţă studiul „Die christliche Liebesidee 
und die gegenwärtige Welt“ („Ideea de iubire creștină și lumea 
contemporană“ ) în Despre eternul din om. 

e un bun doar în măsura în care ea (și odată cu ea socie- 
tatea și istoria umană) constituie o scenă pentru revela- 
rea și manifestarea „împărăției lui Dumnezeu“. Când 
conservarea și cultivarea vieţii intră în contradicţie cu re- 
alizarea valorilor valabile în împărăţia lui Dumnezeu, via- 
ta e un nimic și trebuie dispreţuită, oricât de valoroasă 
ar fi forma pe care ar lua-o conform principiului unui 
maximum de viaţă. Astfel, aici, trupul nici nu e conceput 
dualist ca „o temniţă a sufletului“ (Platon), ci ca „un tem- 
plu al Sfântului Duh“, dar numai ca „templu“ pentru 
Sfântul Duh, nu ca ultim deţinător al valorii. De aceea 
se zice: „Dacă te supără ochiul, scoate-l!“ etc. 

Astfel nici iubirea nu este înţeleasă ca o activitate spi- 
rituală în slujba vieţii și nici drept „cea mai puternică și 
mai profundă concentrare“ a acesteia (Guyau), ci drept 
ceva al cărui impuls și a cărui mișcare dau vieţii valoa- 
rea și sensul suprem, astfel încât poate fi emisă foarte bine 
pretenţia de a abandona viaţa, ba chiar de a o jertfi în 
substanţialitatea ei (nu doar viaţa individuală pentru cea 
a colectivităţii, viaţa proprie pentru a altuia, o viaţă ne- 
însemnată pentru una superioară), dacă aceasta sporește 
valoarea împărăției lui Dumnezeu, a cărei legătură mis- 
tică și al cărei curent de forță spirituală este iubirea.27 De 
vreme ce Nietzsche — care concepe de la bun început 
creștinismul doar ca pe o „morală“ cu „justificare“ re- 
ligioasă și nu în primul rând ca pe o „religie“ — mă- 
soară valorile creștine cu o scară de valori pe care acestea 
o resping deliberat, adică tocmai cu scara de valori 
a unei maxime cantităţi de viaţă, el trebuie firește să 


2? Astfel (în interpretarea Sfântului Pavel) Isus însuși moare 
pe cruce din iubire și cu dorința celui ce și-a găsit adăpostul în 
Dumnezeu de a se jertfi pentru omenire. 

interpreteze ca pe un indiciu de decădere morală chiar 
şi ipoteza generală a unui nivel de existență și de valoa- 
re care se înalță deasupra vieţii și nu mai este în relaţie 
cu ea. Dar acest demers este complet arbitrar, iar din 
punct de vedere filozofic e fundamental greșit și poate 
fi combătut sever. Ideea Binelui poate fi redusă la o va- 
loare biologică tot atât de puţin ca ideea de adevăr. Acest 
lucru nu poate fi dovedit aici, ci e presupus.28 

Dar din același motiv Nietzshe trebuia să ajungă la 
eroare și confuzie și într-o cu totul altă direcţie. Dacă 
separăm sfaturile și imperativele creștine (mai ales pe cele 
care vizează iubirea) de raportarea lor la împărăţia lui 
Dumnezeu și la spiritualitatea umană a fiecăruia (nu la 
„sufletul“ său natural), aceea abia graţie căreia omul par- 
ticipă la împărăţia lui Dumnezeu, consecinţa este totuși 
că ele ajung nu numai la un conflict întâmplător, ci la 
unul constitutiv, cu toate legile în virtutea cărora viaţa 
crește, se dezvoltă și se poate desăvârși. 

Spun, așadar, că frăţietatea creștină nu e socotită ini- 
ţial un principiu biologic, politic sau social.2? Ea este 
orientată — sau e orientată măcar la început — către nu- 
cleul spiritual al omului, către însăși personalitatea lui in- 
dividuală, singura prin care el ia parte nemijlocit la 


238 O fundamentare amănunțită a acestei teze și O respingere a 
oricărei etici „biologizante“ care raportează la viață toate valori- 
le, am oferit în cartea Formalismul în etică și etica materială a va- 
lorilor, partea a Il-a. Cf. şi articolul meu „Etica“ în Jahrbuch für 
Philosophie, anul al II-lea, editor Frischeisen-KShler, Berlin, 1914. 

2 Cf. şi explicațiile juste ale lui Ernst Troeltsch în scrierea sa 
Politische Ethik und Christentum (Etica politică și creștinismul), 
Göttingen, 1904. La fel în opera sa, Die Soziallebren der christ- 
lichen Kirchen und Gruppen (Teoriile sociale ale bisericilor şi gru- 
purilor creștine), vol. 1I, Tübingen, 1912. 

împărăția lui Dumnezeu. De aceea lui Isus îi este com- 
plet străină intenţia de a întemeia pe imperativul iubirii 
o nouă ordine statală sau o nouă repartiție economică a 
proprietăţii prin intermediul unor instituţii oarecare. De- 
osebirile sociale dintre stăpân și sclav sau dominaţia pu- 
terii imperiale sunt recunoscute cu seninătate; la fel toate 
acele impulsuri naturale care fac ca oamenii să se duș- 
mănească între ei în viaţa publică sau privată. Nu ni se 
spune nimic despre ideea unei „înfrăţiri universale a oa- 
menilor“ sau despre crearea unei „comunităţi de viaţă 
universale“, care să șteargă deosebirile dintre individu- 
alităţile popoarelor și pe care stoicii au ridicat-o la rang 
de ideal odată cu ideea lor de „stat universal“ („cosmo- 
polit“ este o noţiune consacrată de către stoicism) și de 
drept natural și raţional universal; nu ni se spune nimic 
nici despre tendinţa de înfiinţare a unui stat autonom al 
evreilor sau de realizare a unei utopii politice și sociale 
oarecare. Pentru Isus, sălășluirea împărăției lui Dumne- 
zeu în om nu este legată de o anumită configuraţie a in- 
stituțiilor statale și a structurii sociale. 

Toate acestea arată că forţele și legile care contribuie 
la desfășurarea vieţii și apoi la formarea și la dezvoltarea 
comunităţilor sociale și politice, de care ţin deci și răz- 
boaiele dintre popoare” sau luptele dintre clasele sociale, 
precum și toate impulsurile care acţionează în comuni- 
tăţile respective, sunt presupuse de Isus ca factori de sta- 
bilitate ai existenţei, iar el nu vrea să le vadă înlocuite 
prin altceva, poate nici prin iubire. Cerinţe precum pacea 
universală sau încetarea luptelor dintre clasele sociale 


3% Posibilitatea unei unități stilistice între morala războinicu- 
lui și cea a creștinului este demonstrată amănunțit în cartea mea 
Geniul războiului și războiul german, Leipzig, 1915. 

pentru puterea în stat se situează cu totul în afara pre- 
dicii sale religios-morale. „Pacea pe pământ“ cerută de 
el este o ultimă și fericită tihnă a cărei lumină trebuie să 
străbată ca din ceruri toată acea confruntare și luptă din 
ale cărei forme, schimbătoare din perspectivă istorică, se 
dezvoltă în continuare tot ce înseamnă viaţă, precum și 
comunităţile umane, astfel încât scopurile pentru care se 
luptă nu sunt socotite niciodată ca fiind ultime și defi- 
nitive, căci ar exista întotdeauna, în adâncul fiecăruia, un 
loc sfânt unde în toiul confruntării și al luptei ar domi- 
na pacea, iubirea și iertarea; odată cu aceasta însă nu se 
consideră că luptele acelea trebuie să înceteze, iar imbol- 
durile care duc la ele să piară. Astfel chiar imperativul 
paradoxal de a-ţi iubi dușmanul nu înseamnă altceva de- 
cât modernul „Dar fără ostilitate!“ sau elogierea acelor 
firi a căror impulsivitate le face incapabile de dușmănie, 
asemănătoare cu ceea ce Nietzsche numește „îmblânzi- 
tul animal de turmă modern“! Pe de altă parte, predi- 
cându-se iubirea dușmanului, se presupune faptul că 
există ostilitate, că în natura umană sunt forţe constitu- 
tive care nu pot fi deloc modificate în perspectivă isto- 
rică și care, dacă e cazul, provoacă în mod necesar un 
raport de ostilitate. Se cere numai ca și adevăratul duş- 
man, de care-mi dau seama ca atare, dușmanul pe care-l 
combat în mod îndreptăţit, chiar cu mijloacele ce-mi stau 
la dispoziţie, să-mi fie „frate în împărăţia lui Dumne- 
zeu“, ca în toiul luptei să lipsească totuși ra, ura aceea 
ultimă, îndreptată împotriva înseși mântuirii sufletești.?! 
Și astfel nici stoparea sau diminuarea imboldurilor de 
răzbunare, a aplecării spre putere, înstăpânire, subjugare 


” Inteligent și nimerit spune Richard Rothe: „Creștinii con- 
testă de parcă n-ar contesta.“ 

nu au valoare, ci sacrificarea de bunăvoie a acestor im- 
bolduri — care ţin de deplinătatea fiintei și sunt recu- 
noscute ca inerente —, sacrificarea acţiunilor și a 
manifestărilor corespunzătoare acestora, în favoarea ac- 
tului mai valoros al „îndurării“ și „iertării“. Cine nu sim- 
te nici un fel de răzbunare, acela nu poate nici să „ierte“, 
iar cel absolut insensibil nu cunoaște „îndurarea“. 32 
De aceea, cu greu vom întâlni o eroare mai profundă 
decât aceea de a înțelege mișcarea creștină pe baza unor 
analogii tulburi cu anumite forme ale mișcării sociale și 
democratice moderne și de a vedea în Isus însuși, așa cum 
au făcut socialiștii creștini și necreștini, un fel de „erou 
popular“, un reprezentantal „politicii sociale“, „un om 
care știe ce-i doare pe săraci și pe cei lipsiţi de drepturi“, 
„un adversar al lui Mamon“, în sensul ostilității faţă de 
economia financiară ca formă a existenţei sociale etc. 
Această imagine a lui Isus, foarte răspândită la vremea 
ei, a influenţat însă puternic și propria imagine a lui 
Fr. Nietzsche despre mișcarea creștină ; astfel el ajunge 
la părerea că tocmai reacţiile ȘI doiuoeritele pe care le 


32 „A ierta“ este un act pozitiv de sacrificare liber consimţi- 
tă — cu valoare pozitivă de reconciliere —, așadar un act care pre- 
supune impulsul răzbunării și nu rezidă, eventual, în absența 
acestuia. La fel, „a îndura“, de pildă o jignire, nu înseamnă, cum 
crede Nietzsche, doar a admite și a tolera cu pasivitate, ci repre- 
zintă un comportament pozitiv, specific individului, față de im- 
pulsul de a respinge prejudiciul adus — o reţinere pozitivă a acestui 
impuls. De aceea, morala creștină respinge și înăbușirea sensibi- 
lităţii la durere sau răstălmăcirea acesteia prin autosugestie și cum- 
pătare, în sensul teoriei stoice, potrivit căreia „durerea nu este 
un rău“; morala creștină indică doar o nouă cale de a suporta du- 
rerea „cum trebuie“. Cf. în această privinţă studiul „Vom Sinn 
des Leides“ („Despre sensul durerii“) din cartea mea Krieg und 
Aufbau (Război și edificare), Leipzig, 1916. 

îndreaptă împotriva socialismului și a comunismului mo- 
dern ar trebui orientate și contra moralei creștine și a ge- 
niului eż. Dar fie că l-am lăuda, fie că l-am ocărî pe Isus 
sau miezul creștinismului fiindcă în el s-ar „prefigura ten- 
dinţele și judecăţile de valoare socialiste și democratice 
din epoca modernă“, ar fi totuna, de vreme ce premisa 
bilaterală pe care Nietzsche o împărtășește împreună cu 
acel tip de „socialiști“ este complet greșită. Creștinismul 
n-a afirmat niciodată „egalitatea sufletelor în faţa lui 
Dumnezeu“, la care Nietzsche face mereu trimitere, so- 
cotind-o o rădăcină a democraţiei — dacă aceasta ar în- 
semna altceva decât o eliminare, premergătoare judecății 
de valoare a lui Dumnezeu despre oameni, a mistifică- 
rilor ce privesc adevăratele valori umane și care sunt pro- 
dusul situaţiilor în care se află oamenii, produsul 
meschinăriei, cecităţii, egoismului lor. Dar faptul că oa- 
menii trebuie să aibă aceeași valoare „în faţa ochiului lui 
Dumnezeu“ și că orice diferenţă de valoare, orice aris- 
tocraţie a valorilor existenţei umane nu se bazează de- 
cât pe o prejudecată, pe o unilateralitate și o slăbiciune 
antropomorfă, este o reprezentare complet străină de 
creștinism — ea amintește de Spinoza; este o reprezen- 
tare contrazisă categoric chiar de viziunile despre „rai“, 
„purgatoriu“ și „iad“ și de edificarea, aristocratică în fond 
și în aparenţă, a societăţii religioase creștine, care con- 
tinuă și culminează în împărăţia nevăzută a lui Dumne- 
zeu. Mult mai curând trebuie considerată o reprezentare 
autohton creștină aceea potrivit căreia, dincolo de uni- 
formitatea valorii oamenilor, a raselor, a grupurilor, a 
indivizilor — uniformitate încă aparentă pentru noi, 
oamenii, și pe care o percepem mai întâi cu ochii, fixați 
asupra aspectelor exterioare —, Dumnezeu recunoaște 
o nesfârșită abundență de deosebim și de diferențieri 

valorice — așa cum, conform observaţiei juste a lui 
Pascal, și omul face dovada „spiritului“ său prin faptul 
că poate înțelege deosebirile lăuntrice dintre oameni, din- 
colo de uniformitatea lor aparentă. 

Nici formele comuniste de viaţă ale primelor comu- 
nităţi creștine nu dovedesc că ar exista vreo legătură în- 
tre sensul moralei creștine și cel al stăpânirii în comun 
a bunurilor, așa cum le consideră idealurile comuniste, 
derivate din eudemonismul democratic. Aici stăpânirea 
în comun a bunurilor nu era decât o expresie exterioa- 
ră pentru acea unitate dintre „inimă și suflet“ despre care 
vorbește istoria apostolilor; și se lasă la latitudinea fie- 
căruia să-și vândă terenurile și casele și să depună câș- 
tigul la picioarele apostolilor. Nu era nicidecum vorba 
despre o expropriere artificială, realizată prin constrân- 
gere de către stat, cu intenţia de a asigura astfel bună- 
starea generală; cu atât mai puţin domina ideea că natura 
morală a oamenilor ar putea fi schimbată într-un fel prin 
crearea unei noi ordini a proprietăţii. Anania nu este do- 
jenit de Petru (v. Faptele Sfinţilor Apostoli, 5, 3-4) pen- 
tru că a dositdin prețul ç țarinei vândute, ci, negreșit, doar 
pentru „nesinceritatea“ de a pretinde că întregul preţ al 
vânzării este suma pe care a adus-o elapostolului. Drep- 
tul său de proprietate este recunoscut categoric: „Au 
nu-ţi rămânea ţie (țarina), dacă rămânea, și vândută nu 
era, în stăpânirea ta?“ Chiar acest tip de comunism s-a 
bazat pe ofrande voluntare a căror valoare religios-mo- 
rală rezida în actul sacrificiului și al „dăruirii“; pentru 
aceste mici grupuri era suficient acordul ocazional și li- 
ber dintre indivizi, toţi recunoscând în sufletul lor va- 
loarea unei astfel de fapte; aceste grupuri erau înconjurate 
din toate părţile de colectivităţi necomuniste și n-au căutat 
niciodată să-și extindă forma de viaţă la nivelul întregului 

stat sau să provoace în acest sens agitația pe care o 
stârnește în legătură cu sine forma comunistă de satis- 
facere a nevoilor; modului lor de viaţă nu îi corespun- 
dea și nu trebuia să-i corespundă o formă de producţie 
comunistă. Dar astfel chiar acea repliere a ideii de iubire 
creștină în „domeniul social“, numită ulterior caritas, 
presupune întotdeauna ordinea proprietăţii individuale. 

Doar cel care ar lua identitatea denumirilor ca pe o 
identitate a lucrurilor ar putea nesocoti aceasta. Nici în 
numele „echităţii“ repartiţiei bunurilor și nici ca pe un 
rezultat imperios al dezvoltării tot mai pronunţate a an- 
grenajului de interese, creștinii n-au cerut niciodată co- 
munismul, pornind de la spiritul moral al Evangheliei. 
Când apare, el este susţinut pur și simplu prin acte de 
iubire și de sacrificiu liber consimţite (la fel și în formele 
comuniste de viaţă din mânăstiri), acte a căror valoare 
rezidă doar în ele însele, precum și în valoarea lor de măr- 
turii ale libertăţii și nobleţei spirituale și religioase ale indi- 
vizilor care se sacrifică. Acţiunea iubirii și a jertfei creștine 
începe abia atunci când „justiţia“ bazată pe legislaţia po- 
zitivă existentă în momentul respectiv încetează să im- 
pună cerinţe. O idee ca aceea a multor filozofi moderni”, 
potrivit căreia iubirea devine din ce în ce mai inutilă din 
cauză că apar tot mai multe exigenţe justificate legal în 
locul faptelor de iubire și de jertfă liber consimţite, se 
opune în mod direct spiritului moralei creștine. Chiar 


5 De pildă, Herbert Spencer construiește, în virtutea acestui 
principiu, toată dezvoltarea istorică a domeniului moral. Cf., în 
legătură cu eroarea concepției genetice, potrivit căreia sentimen- 
tele de simpatie și iubire sunt cultivate abia ca epifenomene pen- 
tru o solidaritate de interese tot mai pronuntată, cartea mea Despre 
fenomenologia și teoria sentimentelor de simpatie, 1913. 

legalizarea asistenţei sociale, care anterior se baza pe ac- 
ţiunea liberă a iubirii — ca în cazul trecerii îngrijirii și a 
asistenţei săracilor din seama bisericilor și a persoane- 
lor particulare în seama statului sau ca în cazul legisla- 
tiei sociale germane moderne — nu înseamnă, pentru cel 
călăuzit de morala creștină, decât că acum iubirea tre- 
buie să se dedice unor țeluri mai cuprinzătoare, mai 
spirituale și mai înalte, dar nu că ea însăși a devenit 
astfel inutilă și se cere oarecum înlocuită prin lege și 
justiţie. 

Abia când simplul angrenaj de interese, care deter- 
mină voinţa și acţiunea astfel încât fapta folositoare lui 
A este utilă și pentru B și C, încetează să funcţioneze 
pentru binele general, atunci începe să se vadă în toată 
puritatea ei acţiunea iubirii creștine. De aceea, ea este le- 
gată de ideea unei „jertfe“ definitive — așadar, nu a une- 
ia provizorii, adică a uneia care la încheierea conturilor 
conduce tot la un excedent de plăcere pentru societate. 

Prin urmare, când filozofi ca H. Spencer consideră 
că „înclinația altruistă“ (pe care ei o pun în locul iubi- 
rii) se „dezvoltă“ și se desăvârșește datorită amplifică- 
rii angrenajului de interese, admițând în final un ţel 
„ideal“ al evoluţiei” din care este eliminat orice tip de 
„jertfă“, atunci, oricum, impulsul care răsare din acest 
angrenaj nu are nimic de-a face cu adevărata „iubire“. 


Starea de „echilibru social“. 


IV. RESENTIMENTUL ȘI IUBIREA 
DE OAMENI DIN EPOCA MODERNĂ 


Nesocotirea faptului că iubirea în sens creștin s-a ra- 
portat întotdeauna doar iniţial la spiritualitatea ideală din 
om și la apartenenţa acestuia la împărăţia lui Dumnezeu 
a atras după sine și faptul că Nietzsche a putut echivala 
ideea de iubire creștină cu o idee complet diferită, răsă- 
rită pe un cu totul alt teren istoric și psihologic și care 
are la bază evaluări în legătură cu care admitem și noi, 
împreună cu Nietzsche, că și-au avut adevărata rădăcină 
în resentiment: este vorba despre ideea și mișcarea iubirii 
universale de oameni din epoca modernă, „umanitaris- 
mul“, numit și „iubirea pentru umanitate“, sau, mai plas- 
tic spus, „iubirea pentru tot ce are chip omenesc“. 

Dacă nu rămânem la consonanţa cuvintelor, ci mer- 
gem la semnificaţia și atmosfera lor spirituală, vom res- 
pira imediat aerul unei cu totul alte lumi, când trecem 
de la „iubirea creștină“ la „iubirea universală de oameni“. 
Iubirea de oameni din epoca modernă este, în primul 
rând, oricum am lua-o, un concept polemic și protesta- 
tar. Ea protestează împotriva iubirii de Dumnezeu și, 
odată cu aceasta, împotriva acelei unităţi și armonii creș- 
tine dintre iubirea de Dumnezeu, de sine și de aproapele 
nostru, pe care o exprimă „cea mai însemnată poruncă“ 
din Evanghelie. Această iubire trebuie să se îndrepte nu 
spre „divinul“ din om, ci spre omul înţeles pur și sim- 
plu ca „om“, în măsura în care alţii îl pot recunoaște ca 

aparţinând acestei specii, așadar spre „cel ce are chip 
uman“. Și așa cum această idee particularizează iubirea 
în „sus“, la nivelul „speciei umane“ detașate de toate for- 
tele și valorile superioare, tot astfel o particularizează și-n 
„Jos“, în raport cu celelalte fiinţe și chiar cu restul lumii. 
Prin ea „omul“ apare desprins de „împărăţia lui Dum- 
nezeu“, pe de o parte, și de creaturile și forțele din res- 
tul naturii, pe de altă parte? În același timp, „omenirea“ 
apare doar în existenţa ei naturală actuală, vizibilă, li- 
mitată și pământească; ea apare astfel în locul totalităţii 
îngerilor și a sufletelor — care, potrivit viziunii creștine, 
îi cuprinde și pe morţi, adică întreaga omenire vie în plan 
spiritual, rânduită în funcţie de aristocrația valorilor și 
a meritelor morale personale, deci astfel încât adevăratul 
obiect al iubirii poate ajunge până la omenirea pe care 
o vedem astăzi, în măsura în care în ea s-a ivit o viaţă 


! J. G. Fichte disociază cu maximă precizie cele două idei în 
lucrarea sa Anweisung zum seligen Leben (Îndreptar pentru o via- 
pă feriată): „Regăsind existența lor în Dumnezeu, el va iubi existen- 
ţa lor; dar urăște din inimă existenţa lor în afara lui Dumnezeu 
și tocmai faptul că urăște existența lor restrictivă reprezintă iu- 
birea lui pentru adevärata lor existență“ (prelegerea a X-a). Vezi 
şi cele spuse anterior! Fichte dovedeşte că „iubirea universală de 
oameni“ este tocmai ceea ce, potrivit ideii lui de iubire, ar tre- 
bui să se numească „ura de oameni“. 

2 Chiar iubirea pentru natură, pentru animale și plante este 
explicată de teoriile tradiţionale despre „iubirea universală de oa- 
meni“ prin „transpunerea simpatetică“ a acestora în creaturile din 
natură. Cf., în privinţa acestor reale confuzii, cartea mea despre 
„sentimentele de simpatie“ (1913), p. 55. În timp ce, potrivit vi- 
Ziunii creștine, iubirea pentru omenire ca specie își avea temeiul 
în iubirea universală, în epoca modernă, odată cu iubirea de oa- 
meni, și-a făcut apariţia pretutindeni o ură universală specifică, 
în baza căreia „lumea“ și „natura“ apar complet unilateral, fiind 
doar ceea ce urmează să fie dominat în folosul oamenilor. 

spirituală în plan divin; o totalitate care este însă mult 
mai cuprinzătoare decât omenirea prezentului și e mereu 
accesibilă prin interdependenţa vie dintre rugăciune, aju- 
torare și adoraţie. Astfel, „iubirea de oameni“ devine 
chiar polemică ș și lipsită de pietate faţă de iubirea și ve- 
neraţia pentru cei morţi, pentru oamenii din trecut, și 
faţă de tradiția valorilor lor spirituale și a manifestări: 
lor voinţei lor sub orice formă. lar obiectul ei se schim- 
bă şi prin faptul că acum „aproapele“, „individul“, 
singurul care reprezintă profunzimea personalităţii 
umane, este înlocuit de „omenire“, văzută ca o colecti- 
vitate; acum orice tip de iubire pentru o parte a ei — po- 
por, familie, individ — apare ca oprivare abuzivă de ceea 
ce suntem datori doar întregului ca întreg. E caracteris- 
tic pentru limbajul creștin faptul că acesta nu cunoaște 
o „iubire pentru umanitate“. Conceptul lui de bază se 
numește „iubirea aproapelui“. În schimb, iubirea de oa- 
meni din epoca modernă nu se îndreaptă mai întâi spre 
individ și spre anumite valori ale activităţii spirituale (iar 
spre „om“ numai în măsura în care el este „individ“, iar 
activitatea respectivă se înfăptuieşte prin intermediul lui, 
împlinindu-se, așadar, prin el legitatea „împărăției lui 
Dumnezeu“); ea nu se îndreaptă nici spre fiinţele con- 
crete „cele mai apropiate“, singurele capabile să pătrun- 
dă în acele straturi mai profunde ale personalităţii 
spirituale, în a căror cunoaștere constă forma supremă 
a iubirii — ci se îndreaptă spre suma indivizilor umani 
ca sumă. Principiul lui Bentham: „Fiecare trece drept 
unul și nimeni nu contează mai mult decât unul“ este 
doar o formulare premeditată pentru direcţia originară 
pe care o urmează dinamica modernă a „iubirii de oa- 
meni“. De aceea, aici orice iubire pentru un cerc mai re- 
strâns apare a priori ca o privare de drepturi a unui cerc 
mai larg — indiferent de valorile investite în cercul mai 

restrâns și de „apropierea“ lui de Dumnezeu; de pildă, 
dragostea de patrie ca o privare de drepturi a „umani- 
tății“ etc 

Dar, la fel ca obiectul iubirii, și latura subiectivă a de- 
rulării iubirii de oameni din epoca modernă este com- 
plet diferită de ceea ce se numește „iubire“ în limbajul 
creștin. Noua iubire de oameni nu este întâi de toate act 
și dinamică, şi anume act și dinamică de tip spiritual — 
a căror natură este la fel de independentă de constituţia 
noastră fizico-senzorială ca și cea a actelor gândirii și a 
legităţii lor —, ci este sentiment, și anume sentiment cir- 
cumstanţial, așa cum izvorăște el în primul rând atunci 
când percepem prin simțuri expresia exterioară a durerii 
și a bucuriei transmise prin contagiune psihică. Sentimen- 
tul pe care-l avem când percepem durerile ce pricinuiesc 
suferința celorlalți sau senzațiile plăcute ce le provoacă 
bucuria constituie esenţa acestei noi iubiri de oameni — 
nu contează nici măcar com-pasiunea față de ceea ce re- 
simt ei. De aceea, nu este o întâmplare că teoreticienii din 
domeniul filozofiei și al psihologiei din secolele al XVII-lea 
și al XVIII-lea, cei care au formulat treptat teoria nou- 
lui etos, caută să înţeleagă esenţa iubirii pornind de la 
manifestarile de simpatie, de compătimire sau de împăr- 
tășire a bucuriei celorlalți, derivându-le însă și pe aces- 
tea din fenomenul contagiunii psihice.* Așa procedează 


? În legătură cu temeiul profundei erori de a considera că iu- 
birea pentru un cerc mai larg este în sine mai bună decât cea pen- 
tru un cerc mai restrâns, vezi cartea mea despre sentimentele de 
simpatie (1913), în special capitolul „Realităţile perspectivei de 
interese“, pp. 91 ş.u. 

4 O descâlcire și o prezentare amănunțită a fenomenelor fun- 
damental diferite, care în literatura filozofică modernă sunt cu- 
noscute sub numele de „simpatie“, fiind confundate adesea, 
precum și o critică a teoriilor dominante în legătură cu originea 

în special marii teoreticieni englezi, de la Hutcheson, 
Adam Smith și D. Hume până la Bain. Tot astfel și 
Rousseau’. Patosul modern al iubirii de oameni, strigă- 
tul ei după o umanitate mai fericită în plan senzorial, pa- 
siunea ei care mocnește subteran, împotrivirea 
revoluționară faţă de tot ceea ce se consideră a fi o frâ- 
nă în calea sporirii fericirii senzoriale — având în vedere 
instituțiile, tradiţiile, moravurile —, „inima revoluţiona- 
ră“ care pulsează în ea — toate se află într-o opoziţie ca- 
racteristică faţă de entuziasmul spiritual, luminos și 
aproape rece, specific iubirii creștine. Nu trebuie să ne 
mire că acum și teoria — supunându-se acestei istorice 
schimbări de direcţie în planul trăirii — reduce într-o mai 
mare măsură fenomenul iubirii în genere la o mecanică 
a mistificărilor necesare. Simpatia este redusă fie la o 
transpunere artificială în starea sufletească a altcuiva, con- 
form întrebării: „Ce am simți dacă ni s-ar întâmpla nouă 
acest lucru ?“, și la o reproducere a stărilor sufletești pe 
care le trăim noi înșine în situaţii asemănătoare; fie la o 
atracţie irezistibilă către starea sufletească a altcuiva, la 
un fel de halucinație sufletească (Bain) — ca și cum am 
suferi noi înșine pe moment ceea ce percepem ca dure- 
re a celuilalt; fie la o trăire „simpatetică“ de reproduce- 
re a propriilor sentimente, stimulate nemijlocit de 
imitarea manifestărilor sufleteşti ale altcuiva — fără o 
„transpunere“ aparte$; fie, în sfârșit, doar la un fenomen 


simpatiei conţine cartea mea, citată mai sus, despre sentimente- 
le de simpatie (1913), pp. 1-45. 

5 În mod expres iubirea este derivată din compasiune și de 
către J. J. Rousseau; de aceea A. Schopenhauer îl ia ca garant pen- 
tru propria lui teorie. 

€ O expunere exactă a evoluţiei istorice a teoriilor engle- 
zeşti despre simpatie oferă Gustav StOrring în lucrarea sa Moral- 
philosophische Streitfragen (Probleme controversate ale filozofiei 
morale), partea I, Leipzig, 1903. 

sufletesc secundar legat de impulsul primar și stabil de 
a acţiona în folosul speciei, altfel spus ca o consecinţă a 
instinctului de turmă, pe care-l putem vedea chiar și în 
lumea animală.” Astfel, și în plan teoretic, iubirea deca- 
de pas cu pas de la demnitatea de a fi un semn și un sim- 
bol al ordinii supranaturale — ba chiar curentul de forță 
dinlăuntrul împărăției lui Dumnezeu — și ajunge să fie 
un instinct animalic mai rafinat și tot mai complicat, ca 
urmare a dezvoltării intelectuale, un instinct care, avân- 
du-și originea în sfera sexualităţii, se desăvârșește îmbo- 
găţindu-și obiectele și are tendinţa de a cuprinde cercuri 
din ce în ce mai largi prin perfecţionarea tot mai înaltă 
a vieţii intelectuale și a evoluţiei sociale. O asemenea re- 
ducere a supremelor manifestări de iubire la impulsul de 
a acţiona în favoarea speciei, sădit și în colectivităţile de 
animale — reducere pe care au făcut-o în cele din urmă 
Darwin și H. Spencer — a fost posibilă abia după ce se 
nesocotise complet esenţa acestor manifestări și după ce 
prin însăși dinamica istoriei își croiseră drum acele sen- 
timente — și o idee corespunzătoare lor — în care poa- 
te că de fapt stările sufletești care formează nucleul lor 
nu diferă în esenţă prea mult de cele pe care suntem în- 
dreptăţiţi să le admitem în cazul animalelor care trăiesc 
în turmă. 

Dar, în definitiv, chiar evaluarea „iubirii universale 
de oameni“ are un cu totul alt temei decât aceea de care 
se bucură iubirea în cadrul moralei creștine. Conform 
celei dintâi, valoarea iubirii nu constă în dobândirea mân- 
tuirii sufletești a celui care iubește, ca participant la 


7 Vezi Charles Darwin, Originea omului, capitolul V. 
ë În legătură cu realele erori ale lui Darwin și Spencer vezi 
cartea mea despre sentimente (1913), pp. 81 ș.u. 


Resentimentul şi iubirea de oameni din epoca modernă 119 


împărăţia lui Dumnezeu, și nici în favorizarea, prin aceas- 
ta, a mântuirii celuilalt, ci în favorizarea așa-numitei 
„bunăstări generale“. Iubirea nu apare aici decât ca o ne- 
cunoscută a vieţii sufletești, ca un X ce conduce la ac- 
ţiuni de folos obștesc, respectiv ca o „predispoziţie“ 
pentru asemenea simţăminte. Numai în măsura în care 
are valoarea unui astfel de posibil efect, i se atribuie ei 
înseși o valoare pozitivă. Și, în vreme ce, potrivit viziu- 
nii creștine, cea mai bună lume ar fi cea în care există cât 
mai multă iubire cu putință — chiar dacă ar lipsi acţiu- 
nile evidente în folosul obștesc pe care le poate genera 
iubirea și, totodată, ar lipsi chiar necesara cercetare a stă- 
rilor sufletești ale celorlalți, altfel spus capacitatea de „în- 

ţelegere“ a altor oameni, precum și cercetarea nu mai 
puţin necesară a circumstanțelor cauzale din natură și so- 
cietate, iar aceste lacune ar determina acţiuni dăunătoare 
binelui obștesc —, aici însăși iubirea de oameni este so- 
cotită doar unul dintre factorii cauzali ce pot spori bu- 
năstarea generală. Dar la obiecţia că, din punct de vedere 
cauzal, alte sentimente și instincte, ca instinctul autocon- 
servării, instinctul sexual, gelozia, setea de putere, vani- 
tatea, favorizează mult mai mult decât iubirea „bunăstarea“ 
și evoluţia ei”, susținătorul iubirii de oameni din epoca 
modernă trebuie să răspundă că evaluarea iubirii nu se 
face numai după criteriul folosului pe care îl aduce ea, 
dar care este efemer — narcoticele și bandajul antisep- 
tic, alături de alte născociri asemănătoare, „au alinat“ 


° Nu Fr. Nietzsche, ci I. Kant (cum au relevat în cărțile lor 
despre Nietzsche atât H. Vaihinger, cât și A. Riehl) a fost pri- 
mul care a expus judicios acest lucru în antropologia sa. Chiar 
fabula despre albine a lui Mandeville este o foarte îndreptăţită 
ironie la adresa acelor teorii englezești despre simpatie. 

totuși mult mai multe „dureri“ și au adus mai multă mân- 
gâiere decât iubirea! —, ci și în funcţie de faptul că, în 
raport cu răspândirea acelor instincte, iubirea este un lu- 
cru atât de rar, încât e nevoie ca ea să sporească, iar aceas- 
ta s-ar realiza tot prin preţul pe care i-l atribuie judecata 
de valoare a societăţii. Dacă pornirile „altruiste“, care aici 
trebuie să coincidă cu „iubirea“ ar deveni vreodată, în- 
tâmplător, preponderente faţă de cele egoiste, atunci și 
acestea din urmă ar căpăta o apreciere superioară. Dar 
faptul că această „teorie“ contravine total sensului evi- 
dent al evaluărilor noastre în legătură cu iubirea nu mai 
necesită explicaţii. 

Pornind de la această foarte adâncă și intimă diferen- 
ţiere dintre realităţile și conceptele de iubire creștină, pe 
deo parte, și iubirea universală de oameni, pe de altă par- 
te, se poate înțelege acum și un fapt care lui Nietzsche 
pare să-i fi scăpat cu totul, anume acela că în numele iu- 
birii de oameni din epoca modernă se emit exigenţe toto 
coelo*, diferite faţă de cele emise în numele iubirii creș- 
tine; ba chiar, adesea, exigente diametral opuse. Vremu- 
rile Evului Mediu, în care creștinismul a fost deosebit 
de activ, iar iubirea creștină a înflorit, în toată puritatea 
ei ca formă de viaţă și ca idee, n-au simţit nici o opozi- 
ţie între acest principiu și ordinea socială feudală și aris- 
tocratică din stat și biserică; nici o opoziţie faţă de 
iobăgie; faţă de viaţa contemplativă a călugărilor puţin 
„folositoare obştei“!0; față de numeroasele formaţiuni 
statale și dominaţii teritoriale; față de sumedenia de mo- 
ravuri legate de patrii diferite; faţă de disciplina severă 


* Care se deosebesc de întreg cerul; fără legătură între ele (Jat. ). 
10 Corect apreciază W. Dilthey: „Privind lucrurile din afară, 
poate să apară ca o contradicţie A rul că aici (adică la Bernard 
de Clairvaux și Francisc din Assisi) contemplatia religioasă este 
legată de iubirea activă, pusă în slujba confraţilor. Aparenta 

a formelor educaţionale; faţă de viaţa războinică și ca- 
valerească și de evaluările ei; faţă de pedeapsa capitală 
și de torturile calificate, ca și faţă de celelalte prevederi 
aspre ale codului penal; nici măcar faţă de inchiziţie și 
de autodafe. Totuși sentințele inchiziţiei au fost pronun- 
ţate chiar „în numele iubirii“ nu numai din iubire față 
de totalitatea credincioșilor care ar fi fost otrăviţi de ere- 
tic și escrocaţi cu mântuirea lor, ci cu intenţia absolut 
onorabilă — deși din punctul nostru de vedere bazată pe 
superstiție — de a manifesta iubire faţă de ereticul însuși, 
al cărui suflet avea să fie recomandat îndurării divine în 
mod deosebit, tocmai prin arderea trupului său. Toate 
aceste fapte care se împacă bine cu principiul iubirii creș- 
tine!!, ba chiar, parţial, își găsesc justificarea în el, ca mij- 
Joace de educaţie în sensul iubirii creștine — desigur, 
parţial, numai în condiţiile superstiţiei —, sunt respinse, 
combătute și răsturnate în numele iubirii universale de 
oameni. Aceasta este de la bun început o forță egaliza- 
toare; de aceea, în numele ei se cere dizolvarea ordinii 
sociale feudale și aristocratice, a tuturor formelor de io- 
băgie și de dependenţă personală, desfiinţarea ordinelor 
călugărești „leneșe“, care se sustrag vieţii desfășurate în 
folosul obștei. În vreme ce pentru Bossuet era încă evi- 
dent că iubirea de patrie merită să fie preferată iubirii 


contradicţie [...] se bazează pe faptul că în creştinism dăruirea 
sufletească în relația invizibilă cu Dumnezeu face ca sufletul res- 
pectiv să fie complet independent și suveran în raporturile lui cu 
lumea și cu oamenii, dar, în același timp, el este pus în cu totul 
alte raporturi cu ceilalți oameni, tocmai datorită acelei relaţii in- 
vizibile“ [Das natürliche System der Geisteswissenschaf ten im 
17. Jahrhundert (Sistemul natural al ştiinţelor spiritului din se- 
colul al XVII-lea), Scrieri complete, Il, p. 208]. 

" În sensul că din principiul iubirii nu rezultă ceva care să 
fie nici pentru ea, nici împotriva ei. 

pentru umanitate întrucât bogăţia de valori investite în 
patrie conţine valori de un rang esențialmente superior 
față de valorile despre care se mai poate spune că apar- 
țin laolaltă tuturor oamenilor, acum devine evident că 
iubirea e cu atât mai de preţ cu cât e mai larg cercul la 
care se referă ea — și în acest caz criteriul cantitativ îl 
înlocuiește pe cel calitativ; ca urmare, „iubirea univer- 
sală de oameni“ pretinde tot mai insistent, până la Re- 
voluţia Franceză, când capetele au căzut unul după altul 
„în numele umanității“, lepădarea „ochelarilor de cal“ 
în plan național și teritorial, egalitatea civică a oamenilor, 
iar până la urmă și pe cea economico-socială; uniformi- 
zarea vieţii în planul moravurilor și al tradițiilor, o for- 
mă „mai umană“ și mai omogenă de educaţie. În numele 
ei se cere tot mai mult o pace universală și se declară o 
luptă îndârjită împotriva tuturor formelor de viaţă și a 
judecăților de valoare ce-și au originea în viața cavale- 
rească și mai cu seamă în casta războinicilor. În numele 
ei se cere atenuarea justiţiei penale, interzicerea torturii 
și a pedepsei capitale calificate; susținătorii acestei iu- 
biri văd în inchiziție — în locul unui mecanism bazat pe 
superstiție — doar batjocură și dispreţ faţă de imperati- 
vul iubirii. Pornind de la iubirea de oameni sau de la 
umanitarismul modern, se schimbă fundamental chiar 
atitudinea interioară față de cei săraci şi bolnavi, faţă de 
cei răi din punct de vedere moral. Se cere și se aprecia- 
ză nu un act de iubire personal, de la om la om, ci, în 
primul rând, „un mecanism“ impersonal al asistenţei so- 
ciale. Viaţa nu se mai revarsă fericit din propria-i bogăție 
și prisosință, abandonându-și propriul arsenal și sigu- 
ranţa interioară pentru a se dărui din iubire, căci acum, 
din perspectiva manifestărilor exterioare ale durerii și să- 
răciei, omul se simte atras și contaminat de sentimentul 
de deprimare reprezentat în aceste manifestări, de „mila 
aparentă“ și de „părerea de rău“, specific moderne, care se 

cer compensate prin ajutorul dat.!? Milostenia creștină 
(simţiţi forţa și tonul acestui cuvânt nemodern!) este în- 
locuită de „îmi pare rău!“!? Încă din 1787 Goethe pu- 
nea sub semnul întrebării acel tip de „umanitate“ 

propovăduit de Herder sub influenţa lui Rousseau: „De 
asemenea consider adevărat faptul că umanitatea va în- 
vinge până la urmă, numai că mă tem că în același timp 
lumea va deveni un imens spital, iar fiecare va fi pentru 
celălalt un infirmier plin de omenie.“ Mișcarea moder- 
nă a iubirii de oameni și-a dobândit mai întâi în opera 
lui Rousseau o expresie literară foarte puternică, ascun- 
să firește adesea în conexiunile bogate și diverse ale aces- 
tui mare spirit, deși aţâţată destul de clar de focul unui 
resentiment uriaș — dar înfățișată atât de sugestiv încât, 
în afara lui Goethe, cu greu se mai găsește în acel timp 


12 Orice mâhnire sau sentiment de durere pricinuit de o sim- 
plă contaminare sufletească, așa cum se produce, de pildă, prin 
reproducerea directă a unui sentiment de durere la vederea unei 
grimase, determină tendinţa de a înlătura cauza acestuia, care nu 
este alta decât propria durere, ceea ce înseamnă că acţiunea ră- 
mâne complet „egoistă“. Adevărata „milă“ n-are absolut nimic 
de-a face cu o astfel de „contaminare“! Ea presupune că nu sun- 
tem „atrași“ de durerea celuilalt, aceasta rămânând pentru noi un 
dat obiectiv. Bătrânele care se molipsesc una pe alta când plâng 
nu se „compătimesc“ totuși cu adevărat. Cf. în această privinţă 
cartea mea despre sentimentele de simpatie (1913), p. 11. 

D Starea sufletească a infirmierelor creştine tipice presupune 
tenacitate, seninătate, prospeţime, rezistență nervoasă și ferici- 
rea de a face o faptă bună, și nicidecum această atracţie superfi- 
cial-înduioșată pentru situaţia bolnavului. Acest tip de „milă“ 
cultivă la rândul lui tot gesturi care pretind milă, astfel încât se 
produce o amplificare reciprocă a falsei dureri, atât de către cel 
care compătimește, cât și de către cel compătimit. Cf. şi studiul 
privitor la „isteria pensiei“ din volumul meu Despre răsturnarea 
valorilor. 


124 OMUL RESENTIMENTULUI 


un alt mare autor german care să fi scăpat de contami- 
narea cu patosul lui Rousseau (de exemplu Fichte 
Herder, Schiller, Kant au cu toţii faza lor rousseauistă). 
Această mișcare modernă și-a dobândit expresia și for- 
mularea filozofică în primul rând în cercurile pozitiviste, 
începând cu A. Comte, care îl înlocuiește pe Dumnezeu 
cu „umanitatea“ ca Grand-Etre. În fine, expresia ei cea 
mai dezgustătoare, care, firește, nu face decât să dezvă- 
luie ceea ce, în esenţă, se ascundea de la bun început în 
această idee, se găsește în romanul „social“ realist modern 
și în poezia lirică și dramatică închinată spitalelor și la- 
zaretelor, ca și în jurisdicţia „socială“ modernă. 

Friedrich Nietzsche a trăit într-o vreme când tocmai 
aceste formulări și produse foarte grosolane ale „iubirii 
moderne de oameni“ se bucurau de consideraţie şi stâr- 
neau aplauze. Iar de aici se poate înţelege lupta sa îm- 
potriva acestei mișcări. 

Căci, după părerea noastră, el are dreptate când re- 
duce această idee, mai ales în privinţa direcţiei pe care a 
urmat-o în cadrul mișcării sociale moderne — nu însă și 
ideea de iubire creştină — la un resentiment acumulat în 
istorie și sporit prin tradiţie și când vede în ea un simp- 
tom și o expresie a decăderii vieţii. Putem recunoaște că 
esența mișcării moderne a iubirii universale de oameni 
se bazează pe resentiment chiar din faptul că acest afect 
social-istoric nu se întemeiază nicidecum pe o deplasa- 
re originară și spontană către o valoare pozitivă, ci pe 
un protest, pe un impuls de a riposta (ură, invidie, sete 
de răzbunare etc.), îndreptat împotriva minorităţilor do- 
minante despre care se știe că deţin valori pozitive. În 
acest caz, „umanitatea“ nu este obiectul nemijlocit al iu- 
birii (fie și numai pentru că emoția iubirii nu poate fi 
trezită decât de ceva concret); ea este doar simulată în 

fața unui obiect al urii. În primul rând, această iubire de 
oameni este forma de expresie a unui refuz refulat, a unui 
impuls de a-i riposta lui Dumnezeu.!* Ea este forma sub 
care se ascunde ura refulată față de Dumnezeu. Perma- 
nent ea se insinuează cu expresia că n-ar fi totuși „des- 
tulă iubire în lume“, ca și cum s-ar putea remite o parte 
din ea altor făpturi în afară de oameni — o expresie cu 
adevărat dictată de resentiment. Sentimentele de îndâr- 
jire împotriva ideii de Stăpân suprem și acea incapaci- 
tate de a suporta „ochiul atoatevăzător“, impulsurile de 
revoltă împotriva lui „Dumnezeu“ înţeles chiar ca uni- 
tate și sinteză simbolică a tuturor valorilor pozitive și a 
îndreptăţitei lor dominaţii sunt un prim aspect al aces- 
tei iubiri; aplecarea „cu multă dragoste“ către om ca fi- 
ință naturală, ca fiinţă care, prin durerea și necazurile 
sale, prin propria-i suferinţă, constituie el însuși o obiec- 
ție resimţită cu bucurie la adresa „stăpânirii înțelepte și 
binevoitoare“ a lui Dumnezeu reprezintă un al doilea 
aspect! Pretutindeni în istorie unde se întâlnesc mărturii 
ale acestui sentiment găsesc acea satisfacţie secretă de a 
putea acuza stăpânirea divină.” Întrucât valorile poziti- 
ve sunt deja ancorate în ideea de Dumnezeu prin forța 


14 În Fraţii Karamazov, Dostoievski a dat o formă artistică 
magistrală acestor idei prin concepţia despre viaţă a lui Ivan și 
evaluările pe care le face acesta. 

15 Când religia şi biserica însele întemeiază sensul şi valoarea 
iubirii de Dumnezeu pe bunurile pozitive deja existente în lume, 
care pot fi descoperite în mod empiric, precum și pe o organi- 
zare înțeleaptă (și nu invers: întemeierea iubirii pentru lume pe 
faptul că aceasta este „lumea lui Dumnezeu“), atunci, desigur, 
ideea iubirii de Dumnezeu este falsificată, chiar din perspectivă 
religioasă, în direcţia iubirii de oameni din epoca modernă; şi 
atunci noua „iubire de oameni“ își îndreaptă pe bună dreptate 
acuzaţiile împotriva acestei idei. 

tradiţiei — chiar și la necredincioşi —, este de înțeles și, 
totodată, necesar ca această „iubire de oameni“, înteme- 
iată pe protest și refuz, să își oprească privirea și inte- 
resul mai întâi asupra laturilor animalice și a celor mai 
joase ale naturii umane — și doar acestea sunt în primul 
rând cele pe care „toţi“ oamenii le au în comun! Ob- 
servăm clar această tendinţă în situaţiile în care şi azi se 
face trimitere textual la „natura umană“ a unui individ. 
În orice caz, aceasta se întâmplă mult mai rar atunci când 
cineva a făcut un lucru bun și rezonabil sau ceva prin 
care se evidențiază în sens pozitiv faţă de alţii, decât în 
cazurile în care i se caută scuze când e confruntat cu un 
reproș sau cu o acuzaţie: „Nu e și el decât un om“, „Oa- 
meni suntem cu toţii“, „A greși e omenește“ etc. Altmin- 
teri, cel care nu e nimic și n-are nimic continuă să fie „un 
om“ pentru tendinţa afectivă proprie acestor expresii ca- 
racteristice pentru iubirea de oameni din epoca moder- 
nă. Chiar această orientare către ceea ce ține de natura 
speciei direcţionează esențialmente iubirea de oameni 
spre laturile inferioare, spre ceea ce trebuie să fie „înţe- 
les“ şi „scuzat“. Dar cine nu recunoaște aici ura care 
mocnește în taină împotriva valorilor pozitive superioare, 
care tocmai în esenţă nu sunt legate de „ceea ce ţine de 
natura speciei“ — o ură ce se ascunde adânc, sub această 
atitudine „blândă“, „înţelegătoare“, „umană“? 

Dar „iubirea universală de oameni“ a răsărit din re- 
sentiment și într-un alt dublu sens: pe de o parte, ca o 
formă sub care se manifestă opoziţia internă și aversiu- 
nea faţă de ce/ mai apropiat cerc comunitar din momen- 
tul respectiv și faţă de valorileintrinseci ale acestuia; este 
vorba despre cercul „comunitar“ în care a crescut fizic 
și spiritual individul respectiv. Experienţa arată cu o frec- 
venţă extraordinară că, atunci când s-au străduit zadarnic 

să câștige afecțiunea părinţilor ori s-au simţit „străini“ acasă 
(dintr-un motiv oarecare) sau li s-a refuzat dreptul la tan- 
drețe, copiii au vădit încă de timpuriu, ca o formă de pro- 
test interior, un entuziasm sporit pentru „umanitate“. 
Aici, acest entuziasm neclar, indefinit, este tot o conse- 
cință a refulării urii faţă de familie și de cei mai apro- 
piaţi.!6 În acest mod, în îmbătrânitul imperiu roman — pe 
măsură ce individul, smuls din orașul-stat care îl hrănea 
și îl susţinea cu vigoarea lui, s-a simțit singur și lipsit de 
orice sprijin — a luat naștere, la scară mare, acea iubire 
pentru „umanitate“, acel afect „cosmopolit“ care se face 
remarcat atât de pregnant în scrierile stoicismului mai 
timpuriu.!? Și tocmai acest motiv determină și „iubirea 
de oameni din epoca modernă“. Astfel, ea a luat naștere, 
întâi de toate, ca un protest împotriva iubirii de patrie, 
devenind în cele din urmă un protest la adresa oricărei 
organizări comunitare în genere. În al doilea rând, ea a 
apărut deci din refularea urii de patrie. 

În fine, o dovadă că iubirea de oameni din epoca mo- 
dernă se bazează pe resentiment este și faptul că ea este 
numită altruism de cei mai importanţi dintre purtătorii 


16 În acest sens nu cunosc un exemplu mai evident decât po- 
vestea vieții, în special a tinereții minunatului principe Krapotkin 
(vezi autobiografia). Pas cu pas, din cauza unui timpuriu con- 
flict lăuntric cu tatăl său, care după moartea mamei iubite s-a re- 
căsătorit pentru a doua oară, această fire, la origine mereu distinsă 
şi sensibilă, este împinsă mai întâi spre un partizanat tot mai pro- 
nunțţat pentru servitorii din casă, iar în cele din urmă spre negarea 
principială a tuturor valorilor pozitive și a idealurilor poporului și 
ale statului rus, ajungând, în final, să dezvolte idei anarhiste. 

7 În genere, doctrina stoicismului mai timpuriu, în special cea 
a lui Epictet și Marc Aureliu, este determinată extrordinar de pu- 
ternic de resentiment, iar dezvăluirea acestui fenomen s-ar do- 
vedi o sarcină interesantă. 

ei de cuvânt (A. Comte). În viziunea iubirii creștine sa- 
crificiul de dragul „celuilalt“, și numai de dragul lui, este 
el însuși la fel de eronat ca și ideea liberal-individualis- 
tă potrivit căreia întregul și comunitatea sunt slujite cel 
mai bine când te desăvârșești tu însuţi în sensul zica- 
lei: „De câteori trandafirul se-mpodobește singur, el îm- 
podobește și grădina.“ Căci această viziune definește în 
orice caz iubirea creştină ca act de o anumită calitate în 
raport cu o spiritualitate ideală ca atare, aici fiind indi- 
ferent dacă în centru se află persoana celui care iubește 
sau persoana „celuilalt“. De aceea, sacrificarea propriei 
„mântuiri sufletești“ de dragul celuilalt reprezintă un pă- 
cat pentru creștin! Și de aceea propria „mântuire sufle- 
tească“ nu joacă pentru el un rol mai puţin însemnat 
decât iubirea pentru aproapele său. „Iubește-l pe Dum- 
nezeu și pe aproapele tău ca pe tine însuţi!“ sună prin- 
cipiul creștin. Este caracteristic faptul că unul dintre 
principalii purtători de cuvânt ai iubirii de oameni din 
epoca modernă, Auguste Comte — născocitorul barba- 
rismului „altruism“ —, se simte scandalizat de acest prin- 
cipiu, acuzând creștinismul din pricina imperativului său 
că omul trebuie să aibă grijă și de propria mântuire su- 
fletească; îl acuză de sprijinirea „impulsurilor egoiste“ 
și vrea să vadă înlocuit principiul respectiv cu unul nou, 
pozitivist: „lubește-l pe aproapele tău mai mult decât 
pe tine însuţi!“ Procedând astfel, el nu remarcă faptul 
că în sens creștin „iubirea“ este înţeleasă ca un act apar- 
te, care, fiind de natură spirituală și prin esența lui, este 
orientat, în primul rând, spre spiritualitatea lui Dumne- 
zeu și a oamenilor (iar spretrup abia ca purtător și „tem- 
plu“ al acesteia) și că, prin urmare, raportul cu celălalt 
nu este deloc caracteristic pentru esența ei; tocmai de 
aceea creştinismul cunoaște și trebuie să cunoască o „iu- 

bire de sine“ esenţial diferită de orice „egoism“. Comte 
nu ţine seama că este absolut de neînțeles cum de i se 
cuvine celuilalt dreptul la binefacere — iar iubirea are va- 
loare, pentru el, numai în calitate de „cauză“ a unui ast- 
fel de act —, un drept izvorât din cel mai stupid dintre 
motive, anume pentru că acela este „altul“. Cum trebuie 
să fie oare celălalt — dacă eu nu sunt vrednic de iubire 
în virtutea unei valori pozitive ? Ca și cum celălalt n-ar 
fi tot un „eu“ — firește, pentru sine —, iar eu n-aș fi și 
un „altul“ — firește, pentru el! Comte nesocotește fap- 
tul că prin principiul său susţine fie o frază patetică și 
plină de emfază, fie o cerinţă fatală pentru tot ce e viu, 
ba chiar nihilistă și nimicitoare pentru orice formă de 
existenţă pozitivă în genere! Dar întrebarea este urmă- 
toarea: cum poate fi înţeleasă din punct de vedere psi- 
hologic o asemenea cerinţă? 

Există amăgirea de a lua drept iubire ceea ce nu e de- 
cât o formă aparentă de iubire, o formă specifică, bazată 
pe ură, anume pe ura şi fuga de sine. În manieră clasică, 
Blaise Pascal a creionat în Pensces-urile sale acest tip 
uman intricatîn toate formele posibile ale vieţii exterioare, 
în jocuri, sport, vânătoare etc., dar și în „afaceri“ sau în 
munca fără sfârșit în folosul „comunităţii“ — din uni- 
cul motiv că reprezentantul acestui tip nu-și poate lăsa 
privirea să zăbovească asupra lui însuși, căutând conti- 
nuu să se sustragă golului, stării sufletești „ce-i sfrede- 
lește neantul“. În cazul unor psihoze, de pildă în cel al 
isteriei, cunoaștem un fel de „altruism“ care constă în 
faptul că bolnavul nu se mai simte „pe sine“ și nu mai 
poate avea experienţa „sinelui“, căci fiecare trăire a lui 
își găsește temeiul abia în participarea sufletească la trăi- 
rea celuilalt, în eventuala concepție a acestuia, în even- 
tualele [wi așteptări, în eventuala lui reacţie la niște 

întâmplări oarecare. În acest caz bolnavul pierde com- 
plet „centrul“ propriei existente, își neglijează toate pro- 
blemele, este atras în totalitate de trăirea „celuilalt“ — și 
suferă din această cauză. El nu mănâncă nimic sau se ră- 
nește, de pildă, pentru a trezi indignarea „celuilalt“. Mai 
atenuată, această situaţie se regăseşte ş și în dinamica „iu- 

birii uiversale de oameni“. Ba, uneori, acest compor- 
tament adoptă chiar forma unei obsesii colective, de 
exemplu în rândurile intelectualităţii ruse, mai ales ale 
studenţimii, unde deopotrivă băieţi și fete își canalizea- 
ză cu plăcere spiritul maladiv de sacrificiu și fuga de sine 
către „țeluri“ politice și social-politice, iar apoi interpre- 
tează caracterul lor maladiv ca pe un „eroism moral“.!8 
În genere, „politicianul de tip socialist“, pe care, mai nou, 
îl întâlnim tot mai des și care se preocupă de tot ce e po- 
sibil, numai de el însuși și de problemele sale nu, nu este 
de cele mai multe ori altceva decât un sărman lipsit de 
consistenţă, pe care îl animă dorinţa să fugă de sine.!? 
Nietzsche a relevat cu deplină îndreptăţire că acest mod 
de viaţă și de simţire este maladiv și nu face decât să si- 
muleze aparenţa unei moralităţi „superioare“, ceea ce este 


18 Oricât de puţin îmbucurător şi, în mai multe privinte, chiar 
detestabil e faptul că romanul Sanin are atâta succes și face ca- 
rieră în Rusia, esenţa lui își găsește totuși o bună justificare în com- 
baterea acestui spirit de sacrificiu politic, maladiv și isteric, 
manifestat de segmente importante ale tineretului rus. Trist este 
doar că nu știe să înlocuiască telurile dictate de acest spirit cu o 
altă menire în viață, superioară celei erotice. 

!9 Aici intră în discuţie și acel dezgustător pedagogism reli- 
gios care se hazardcază să recomande „celorlalți“ — și încă în mod 
onest — credinţa religioasă în biserică, drept simplu liant pentru 
tradiţia populară și drept mijloc de educaţie, fără ca însuși dom- 
nul pedagog al poporului s-o împărtășească. Je suis athée — mais 
je suis catholique („Eu sunt ateu — dar sunt catolic.“), va fi spus 
cândva Maurice Barrès în Parlamentul francez. 

totodată un simptom de decădere a vieţii și de nihilism 
mascat al valorilor. Numai că astfel el nu lezează deloc 
iubirea creștină a aproapelui, ci mai degrabă o compo- 
nentă esenţială a „iubirii de oameni“ din epoca modernă, 
care reprezintă, de fapt, în esenţa ei, o degenerare psi- 
hosocială. 

Ideea de iubire creștină, supremul principiu spiritual 
care organizează viaţa umană, constituie în realitate — 
oricât de puţin își ia ca scop ideea de cultivare a vieţii 
— şi o expresie a ascensiunii acesteia; în schimb, acest 
simţământ fără vlagă, al participării sufletești neelective 
alături de „celălalt“ numai pentru că este altcineva — și 
anume, în primul rând, alături de „suferinţa“ acestuia —, 
este un principiu de disoluţie, nivelator în cea mai mare 
măsură pentru existenţa umană, deși el își fixează drept 
scop, în mod expres, „cultivarea vieţii“. Și este totodată, 
în ciuda premeditării acestui scop, o expresie a decăderii 
vieţii. Prin faptul că „iubirea de oameni din epoca mo- 
dernă“ se înjosește singură, devenind o valoare pur teh- 
nică pentru bunăstarea generală, evaluarea ei este de fapt 
o nemaipomenită „falsificare a tablelor de valori“, întru- 
cât oricum ea subordonează astfel oricărei plăceri sen- 
zoriale valoarea proeminentă a iubirii și „fericirea“ legată 
de actul ei, iar aceasta în mod independent de valoarea 
persoanei care se bucură de ea. Atunci marii îndrăgos- 
tiți, manifestările cele mai sacre ale acestei istorii, când, 
potrivit viziunii creștine, însăși împărăţia lui Dumnezeu 
se deschide în chip lămurit, nu mai apar ca modelele im- 
pozante în funcţie de care „umanitatea“ trebuie să se 
orienteze tot mereu și prin contribuţia cărora se justi- 
fică într-o oarecare măsură însăși existenţa „speciei“ 
umane și totodată aceasta este purtată spre înălțimi, ci 
ca slugi ale potenţării plăcerii maselor! De fapt, aceasta 

înseamnă literalmente „revolta sclavilor“ în morală! O 
revoltă nu a „sclavilor“, ci a valorilor lor. 

Deși, potrivit esenței și originii lor, ideile de iubire 
creștină și de „iubire modernă de oameni“ sunt funda- 
mental diferite, totuși, în planul concret al împrejurărilor 
istorice, ele au stabilit în timp legături multiple și com- 
plicate care, ce-i drept, nu justifică echivalarea de către 
Nietzsche a celor două idei, dar o fac să apară inteligi- 
bilă. Și același lucru este valabil pentru diversele forme 
ale „ascezei“. 

Chiar înainte de ivirea umanităţii specific moderne, 
îndeosebi textura ideatică a stoicismului mai timpuriu 
a stabilit o puternică legătură cu ideea de iubire creștină 
în cadrul bisericii universale ce se constituia; cosmopo- 
litismul, dreptul natural și morala firească au fost asimi- 
late în plan filozofic și dogmatic de către biserică, pe 
măsură ce aceasta și-a deschis porţile și și-a sporit gra- 
dul de universalitate; iar aceasta nu atât din pricina con- 
ținutului lor pozitiv, cât datorită faptului că ele au putut 
fi folosite ușor ca arme împotriva dominaţiei statale, a 
formațiunilor şi a moravurilor teritoriale și naţionale.20 
În însăși lumea ideilor creştine s-a infiltrat parţial prin- 
cipiul de disoluţie, nivelator, al noii „iubiri de oameni“?!; 


% Cf. în această privinţă E. Troeltsche, Teoriile sociale ale bi- 
sericilor și ale grupurilor creștine (1912). 

“1 Desigur, acest lucru s-a produs în modul cel mai eficient 
abia odată cu teoria și activitatea ordinului iezuiţilor, care pune 
pe primul loc principiul „iubirii de oameni“, în opoziţie cu prin- 
cipiile „autosanctificării“ ce guvernau ordinele mai vechi și, înain- 
te de toate, pe cel al benedictinilor. Și prin aceasta se dovedeşte 
că iezuitismul a apărut ca un fiu al umanismului modern pe te- 
renul bisericii creştine. Citiţi Lettres provenciales de Pascal şi 

în același timp iubirea de Dumnezeu a fost deviată că- 
tre eudemonism.2? 

Dar, cu cât morala creștină se prezintă mai pură în 
viaţă și în cunoaștere, cu atât găsesc reliefate mai puţin 
reprezentarea unei unități structurale a speciei umane și 
ipoteza unei predispoziţii, pretutindeni identice, pentru 
„mântuire“. Constat că adevăratele precepte creștine re- 
cunosc tot atât de puţin ca și Antichitatea autentică aceas- 
tă unitate de „predispoziţii raţionale ideatice“.2 Potrivit 
reprezentării antice (Aristotel o formulează pregnant) 
este considerată „naturală“ deosebirea dintre sclavi și oa- 
menii liberi; aceasta trebuie oglindită însă cât se poate 
de adecvat de toate deosebirile dintre drepturile civile 
reale. Așadar, dimpotrivă: nu numai că diversele drep- 
turi civile reale contabilizează raporturile de forţe exis- 
tente la un moment dat și oglindesc prost idealul unor 
drepturi egale, pe care fiecare individ le are din naștere, 
dar, dincolo de drepturile „egale“, existente efectiv la un: 
moment dat, se ascund pretenţii total diferite la drep- 
turi fireşti, înrădăcinate în condiţia de „oameni liberi“ 


veți găsi acolo, în biciuirea pactizării moraliștilor iezuiţi cu slă- 
biciunile omenești, că că „iubirea de oameni“ din epoca modernă a 
câștigat tot mai mult teren în faţa ideii de iubire creștină. 

z: Augustin respinge orice motivație morală care se bazează 
pe „speranţa în răsplată și teama de pedeapsă“; mai târziu aceas- 
ta este admisă din motive pedagogice. Toma de Aquino face apoi 
distincţia între teama „copilului“ și cea a „slugii“, pe cea de-a doua 
respingând-o și el. 

2 Conform lui Platon, ideile înnăscute se datorează unei ex- 
periențe suprapământești, care diferă ca amploare şi bogăţie în 
funcţie de diversele stări sociale și tipuri profesionale. În această 
privinţă teoria lui Platon despre „ideile înnăscute“ este complet 
diferită de teoria modernă cu acelaşi nume, înfățișată de la Des- 
cartes încoace. 

și de „sclavi“, în predispoziţiile naturale invariabile ale 
acestora, pretenţii care nu-și pot găsi mereu expresia în- 
tr-un drept real doar datorită dificultății subiective și teh- 
nice de a sesiza aceste calităţi ce ţin de natura umană și 
de a le îngemăna într-o unitate de caracteristici defini- 
torii. Omul antic gândește presupunând axiomatic că 
drepturile egale sunt, oricum, nelegitime și că numai 
oportunismul poate conduce la ele — dar ascund întot- 
deauna îndărătul lor diferite pretenţii de grup la drep- 
turi „legitime“. Desigur, creștinismul distruge această 
reprezentare. Dar numai în așa fel încât se face o distinc- 
ţie calitativă mai pregnantă, trasându-se în cadrul uma- 
nităţii o limită care ajunge și mai departe, până în planul 
lăuntric și ontological individului, și care acum lasă com- 
plet în urmă, făcând-o să apară relativ indiferentă, limi- 
ta dintre „raționalitate“ și „iraţionalitate“, existentă între 
om și animal, potrivit reprezentării antice. Această dis- 
tincţie între „starea naturală“ și „starea de graţie“, între 
omul „din carne“ și cel „renăscut“, între cel ajuns la „cele 
veşnice“ și care este „un copil al î împărăției lui Dumne- 
zeu“ și cel care nu este astfel; sau, în cea mai pregnantă 
formulare a lui Augustin, pe care biserica a respins-o mai 
târziu tocmai din cauza influenţei sporite a stoicismu- 
lui și a raționalismului asupra lumii ei de idei, distincţia 
între „renegat“ și „ales“. Conform vechii viziuni creș- 
tine, „omul natural, cel din carne“, nu se deosebește de 
animal decât gradual, nu esenţial: abia odată cu omul „re- 
născut“ iese la iveală o ordine nouă și un strat absolut 
nou de esenţă și de existenţă. Abia aici apare un nou tip 
de existență, de viaţă „supraumană“ și „supraanimală“; 
în schimb, „raţiunea“ nu este considerată decât ca o dez- 
voltare superioară a predispoziţiilor naturale, deja exis- 
tente în lumea animală. Așadar, ideea că orice om are „un 
suflet spiritual, raţional, nemuritor“, cu aceleași predis- 

poziţii și pretenţii de mântuire sau măcar cu aceleași „ap- 
titudini“ ori cu aceleași „idei înnăscute“, și că tocmai de 
aceea — fără aportul „graţiei“, „revelaţiei“, „renașterii“ — 
el se înalță esențialmente deasupra animalului și a naturii 
obișnuite a și fost încorporată încă de timpuriu în uni- 
versul ideilor creștine, deși n-a răsărit din rădăcinile vii 
ale acestuia.2* Ea a fost admisă mai întâi doar ca o ipo- 
teză pragmatic-pedagogică, singura care face posibilă și 
profundă o activitate misionară, nu însă și ca un „ade- 
văr“ ; din același motiv din care, până la urmă, logica și 
dialectica antică — iniţial respinse ca „demonice“— au 
devenit principalul conţinut al îndrumărilor din filozo- 
fia scolastică bisericească.75 Astfel, Sf. Augustin remarcă, 
de pildă — pentru a împăca teoria sa despre predestinare 
cu practica preoțească —, că există, ce-i drept, o deosebire 


24 Această idee, ca și delimitarea unei sfere a universului „ra- 
țional“, existentă și justificată în mod independent şi inferioară 
sferei graţiei (în religie, drept, morală etc.), izbândește pe deplin 
abia odată cu Toma de Aquino, care pune în relație religia iu- 
birii şi a graţiei, cultivată de Sfântul Augustin în descendența Sfân- 
tului Pavel, cu religia legii, socotindu-le două „stadii de finalitate“ 
(E. Troelsch). Dar aceste noi versiuni trebuie deja privite ca o 
primă breșă a idealurilor tinerei burghezii în sistemul de gândi- 
re al bisericii creștine, Cf. în acest sens judicioasa, în multe pri- 
vinte, carte a lui W. Sombart Der Bourgeois (Burghezul), 1913. 
În special pp. 303 şi 307; de asemenea, studiul meu „Der Bour- 
geois und die religiösen Mächte“ („Burghezul și forțele religioa- 
se“), în volumul Despre răsturnarea valorilor. Referitor la faptul 
că părinţii bisericii nici nu cunoșteau o separare netă între teo- 
logia naturală și cea pozitivă revelată, cf. interesantele argu- 
mente ale lui J. A. Möhler în Die Einheit in der Kirche 
(Unitatea în biserică), Tübingen, 1825. 

25 Vezi K. Prantl, Geschichte der Logik im Abendlande (Is- 
toria logicii în Occident), vol. |. Vezi și excelenta „Introducere“ 
din Patristica lui J. A. MGhler (1840). 

esenţială între „ales“ și „renegat“, dar nici un preot, nici 
măcar persoana respectivă nu pot ști cine e ales sau re- 
negat, și că tocmai de aceea preotul pragmatic trebuie 
să trateze fiecare om „ca și cum“ acesta n-ar fi un rene- 
gat. Dintr-o ipoteză pedagogico-pragmatică, teoria despre 
identitatea naturii umane devine însă tot mai mult o ipo- 
teză ce emite pretenţii de adevăr metafizic. 

E demn de remarcat faptul că tocmai în acest punct 
capital ideea creștină originară este în concordanţă cu cea 
a teoriei evoluționiste moderne, potrivit căreia „omul ca 
atare nu e decât un animal mai evoluat“, atâta timp cât — 
adaugă doctrina creștină — nu este acceptat ca partici- 
pant la „împărăţia lui Dumnezeu“. Când Fr. Nietzsche 
caută să tragă o linie de demarcaţie de esenţă calitativă 
în cadrul umanităţii, anume graniţa dintre „animalul de- 
generat“ și „supraom“, nu această tentativă ca atare îl des- 
parte de adevăratul univers al ideilor creștine, ci numai 
răspunsul său pozitiv, conform căruia supraomul va fi 
un „tip“ nou, care trebuie produs cu tot dinadinsul, dar 
care nu trebuie să se constituie prin participarea la îm- 
părăţia lui Dumnezeu. „Antiumanismul“ lui este însă co- 
mun Chiar cu adevărata morală creștină. Ca peste tot, și 
aici biserica a reștampilat ulterior precepte pur pragma- 
tice pentru misionarism, pentru ocârmuirea bisericească, 
pentru călăuzirea sufletelor, pentru înregimentarea ei 
unitară drept adevăruri metafizice; iar raționalismul și 
umanismul, bazate pe resentiment, ale burgheziei mo- 
derne au rămas apoi elemente ale universului de idei ale 
bisericii, chiar și în momentele ei de maximă înflorire, 
oricât s-a priceput ea să le ţină în anumite limite. Distru- 
gerea de către Luther a „teologiei naturale“, ura sa îm- 
potriva raţiunii, opoziţia și lupta sa contra încercărilor 
de raţionalizare a ideilor creștine prin intermediul sco- 
lasticii demonstrează cât de clar a știut el să separe în 

această privinţă autenticul de ceea ce se adăugase din ex- 
terior — spre deosebire de acel praeceptor Germaniae”, 
Melanchton. Refuzându-i însă iubirii, ca și credinţei un 
caracter originar și supranatural și socotind chiar actul 
lăuntric al iubirii printre „lucrurile“? ce nu constituie 
adevăratul drum spre mântuire, Luther a tăgăduit și mai 
profund decât instituţia pe care a combătut-o ideea de 
iubire creștină și a netezit calea, mai viguros decât o fă- 
cuse vreodată biserica, pentru purul umanism modern 
al iubirii, care vede în aceasta doar o forţă umană inte- 
rioară, ce ţine de simţuri și de carne.” Odată cu Luther, 
principiul solidarității”? pe tărâm moral-religios se pră- 
bușește complet. Iubirea pentru altcineva este subordo- 
nată acum iubirii de sine, deși în mod inconștient. Căci 
— având în vedere aspiraţia către „conștiința unui Dum- 
nezeu milostiv“, către „conștiința justificării și a împă- 
cării“, către acea tihnă lăuntrică foarte profundă, pe care 
Luther le consideră consecinţele „simplei“ și dreptei cre- 
dinţe în jertfa supremă a lui Isus — cum ar putea apă- 
rea vreodată în aceste aspirații ca întemeindu-se pe un 
act de iubire, pe actul iubirii îndreptat împotriva sinelui, 


* Învățător al Germaniei. 

% Luther nu doar respinge ca fiind inutile pentru dobândirea 
mântuirii acţiunea exterioară, relevantă din punct de vedere mo- 
ral sau chiar acțiunea ce se manifestă în domeniul clerical și cul- 
tic, ci noţiunea sa de „lucrare“ cuprinde și actul lăuntric al iubirii. 

7 Mi se pare că acest fapt şi gravele lui consecinţe (sub o altă 
formă el este valabil într-o și mai mare măsură pentru calvinism) 
sunt trecute cu vederea de W. Sombart (cf. op. cit.) când caută să 
acorde tomismului (spre deosebire de Max Weber) o influență 
mai mare decât protestantismului originar asupra plăsmuirii „spi- 
ritului capitalist“. Cf. în această privință studiul meu „Burghezul 
și fortele religioase“ din volumul Despre răsturnarea valorilor. 

28 Într-un sens care contrazice principiul „lubește-ţi aproa- 
pele ca pe tine însuţi“. 

pe grija izvorâtă din acesta pentru propria mântuire su- 
fletească? De vreme ce Luther fundamentează însă 
acum iubirea pentru altcineva pe o justificare deja do- 
bândită „doar“ prin credință — dobândită prin comu- 
nicarea singulară a fiecărui suflet cu Dumnezeul său —, 
excluzând, așadar, iubirea pentru altcineva ca pe un drum 
necesar către această justificare, iar năzuinţa spre justi- 
ficare se întoarce totuși la iubirea de sine, iubirea pen- 
tru altcineva este total subordonată iubirii de sine, ba 
chiar limitată în celedin urmă la: simpatia instinctivă, pur 
senzorială dintre oameni, astfel încât procesul propriu-zis 
al mântuirii se derulează mai mult între sufletul fiecă- 
ruia și Dumnezeul „său“; comunitatea vie în credință și 
iubire ca spaţiu la fel de inerent procesului mântuirii este 
însă principial contestată, iar odată cu ea fundamentul 
ideii de biser:că, văzută ca o instituţie a mântuirii.2? Orân- 
duiala comunităţii în domeniul juridic și moral trebuie 
să revină acum numai și numai statului („autorităţii 
publice“) sau impulsurilor naturale — fără nici o posi- 
bilitate de orientare în funcţie de o autoritate spiritu- 
al-morală, care să renunţe principial la puterea laică. În 
mod sigur și firesc sunt stăvilite astfel izvoarele tuturor 
acelor confuzii și erori prin care biserica de dinaintea Re- 
formei s-a „îngrijit“ adesea de mântuirea sufletelor al- 
tora — de la indulgenţe până la autodafe —, dar aceasta 
totuși numai pe baza unei renunțări de principiu la crea- 
rea oricărei comunități interioare, care să ajungă până la 
împărăția lui Dumnezeu și care există numai acolo unde 
mântuirea sufletească a aproapelui este înconjurată și 
cuprinsă cu aceeași dragoste ca și mântuirea proprie. Ex- 
cluzând dintre factorii esențiali ai „drumului spre mân- 


25 Vezi în această privință Symbolik (Simbolistica) (1832) lui 
J. A. Möhler (ediţie nouă, Regensburg, 1914), care este judicioa- 
să sub multe aspecte; cf. în special $ 25, „Apogeul cercetării“. 

tuire“ cea mai adâncă rădăcină a moralei creștine, adică 
acţiunea iubirii de sine și pentru altcineva în spirit creș- 
tin, Luther rupe în două religia și moralitatea; iubirea 
devine o forță pur și exclusiv umană, bazată pe o sim- 
patie naturală — indirect, tocmai în acest fel sunt pre- 
gătite foarte intens ideea pozitivistă modernă despre 
umanitate și iubirea de oameni. 

Dar, comparând relaţiile ei cu ideea de umanitate din 
Antichitatea târzie, vom observa că ideea de iubire creş- 
tină a fost deformată mult mai pronunţat de relaţiile pe 
care el le-a stabilit chiar concret — nu numai la nivelul 
unei confesiuni creștine, ci într-o măsură sporită la ni- 
velul tuturor confesiunilor — cu ideea modernă a iubi- 
rii universale de oameni. Relaţii atât de intime, încât 
educaţia de rând din prezent, dar chiar și teologia au tre- 
cut cu vederea deosebirea radicală dintre aceste idei, 
amestecându-le pe amândouă, în modul cel mai penibil, 
într-o „iubire“ universală nediferenţiată, care a trezit pe 
bună dreptate oroarea și critica lui Nietzsche și care, în 
plus, cu mult înainte, indusese spirite mari, de bun gust, 
ca I. Kant, în eroarea, comprehensibilă de altfel, de a eli- 
mina complet iubirea dintre agenţii morali.% 


0 Potrivit lui Kant, iubirea este „un afect patologic senzo- 
rial“ care nu poate emite pretenţia de a ocupa un loc printre ade- 
văratele resorturi ale acţiunii morale. Ea nu poatefi nici „impusă“. 
Judecând astfel, Kant este, fireşte, deja dependent de teoria și con- 
ținutul iubirii de oameni din epoca modernă. Pentru scriitori creș- 
tini iubirea nu e nici „afect“, nici „stare sufletească“, ci un act 
spiritual deliberat. Cf. demonstraţia amănunțită a gravelor erori 
pe care le face I. Kant interpretând principiul: „Iubește-l mai pre- 
sus de toate pe Dumnezeu și pe aproapele tău ca pe tine însuţi“, 
pentru a-l pune de acord în mod artificial cu etica sa, demon- 
straţiecare apare în cartea mea Formalismul în etică și etica mate- 
rială a valorilor, partea a Il-a. 

Acest amestec confuz se găsește sub o formă carac- 
teristică în toate tipurile și subtipurile așa-zisului „so- 
cialism creștin“ și ale „democraţiei creștine“, așa cum au 
fost iniţiate ele pe tărâm catolic după Revoluţia Franceză 
și după încheierea păcii dintre biserică și democraţie, i iar 
apoi, într-o și mai mare măsură, după noua schimbare 
de direcţie în politica bisericii, care folosește mișcările 
democratice de masă și organizaţiile socialiste pentru sco- 
purile ei. Atât subtipul modern, specific democratic, al 
ultramontanismului, cât și mișcarea socială aliaje 
sunt expresia și rodul acestei contopiri de idei. Toate în- 
cercările de a smulge moralei creștine niște „programe 
social-politice“, noi principii de distribuţie a proprietăţii 
şi puterii, au izvorât din acest amalgam confuz de utili- 
tarism și morală creștină. După cele arătate, de-abia dacă 
mai e nevoie să spunem cât este de reprobabil din punc- 
tul de vedere al adevăratei idei de iubire creștină acest 
amestec al iubirii creştine cu niște comunităţi de intere- 
se de tip social și economic. Și cât de sus se ridică, în 
schimb, tocmai în sens moral, chiar acele forme de so- 
cialism care speră să izbândească nu prin „umanism“ și 
nici prin „iubire“, ci prin organizarea absolut unilate- 
rală a purelor interese economice şi prin lupta onestă de 
clasă. Pentru aceste cercuri i creștinismul va fi dispărut mai 
mult sau mai puţin, dar și atunci ele-l preţuiesc, în felul 
lor, mai profund decât cele ce caută să evite aceste lupte 
și vor să facă din „iubire“ un principiu social-politic. Căci 
acestea din urmă desfigurează esenţa creștinismului și 
fac — atât cât răzbesc — ca el să nu mai poată fi recupe- 
rat niciodată de cei pentru care acesta a dispărut. Mora- 
la creștină interzice ura de clasă, nu însă și lupta de clasă, 
onestă și motivată. De aceea, una dintre cele mai nime- 
rite vorbe — tocmai prin concizia ei — este cea rostită 

de împăratul Wilhelm II în legătură cu „pastorii sociali“ 
„A fi social-evanghelic e un nonsens; cine este evanghe- 
lic e și social.“ 

Mi se pare absolut neîndoielnic că Fr. Nietzsche a avut 
în vedere aceste amalgame de idei atunci când a carac- 
terizat fără excepție concepţii morale fundamental dife- 
rite ca pozitivismul lui Comte și morala iubirii creștine 
drept forme ale unei morale a „vieţii decadente“, drept 
„morală a sclavilor“ și chiar le-a unificat. Dar, în loc să 
vadă că acele curente morale care în bisericile creștine 
se bazează în prezent efectiv pe resentiment și care vă- 
desc într-adevăr o serie de particularităţi ale vieţii deca- 
dente au acest caracter numai din pricina amestecării lor 
confuze cu idei specific moderne, în special cu ideea mo- 
dernă și democratică de „umanism“, Nietzsche a căzut 
în eroarea fundamentală de a considera ideile și mișcă- 
rile moderne respective drept consecințe ale moralei creș- 
tine ! Ceea ce constituie o efectivă înfrângere a spiritului 
creștin autentic de către civilizaţia modernă, o deformare 
și o vulgarizare tot mai pronunţată este considerat de el, 
în mod curios, ca fiind adevărata morală creștină, iar 
aceasta este socotită „originea“ civilizaţiei respective! 

La fel stau lucrurile pentru ceea ce a pătruns în creș- 
tinism din „idealurile ascetice“. Cum acestea au răsărit 
din rădăcinile moralei evanghelice, nici în cazul lor nu 
poate avea valoare decât acea asceză care se pune în 
slujba eliberării spirituale a personalităţii, iar în subsi- 
diar în slujba faptului de a dezvolta și de a exersa pe cont 


51 Și orientarea așa-zis „etică“ a teoriei economiei naţionale 
şi, mai ales, cea „creștino-etică“ este tot un produs al acestui ames- 
tec confuz care nu arată decât că susţinătorii ei înţeleg cât se poate 
de puţin din „etica autentică“. De aceea, recent s-a cerut pe bună 
dreptate o ştiinţă economică „eliberată de valori“. 

propriu funcţiile vitale, în mod independent de meca- 
nismele care slujesc acestora, și de a elibera astfel, pe cât 
se poate, ființa de specificul momentan al combinațiilor 
de stimuli exteriori. În schimb, orice asceză bazată pe 
ura şi disprețul faţă de trup și care încearcă să depășeas- 
că forma vieţii „personale“ în general pentru a pătrunde 
pe cale mistică — printr-un „mod de cunoaștere“ acce- 
sibil doar prin asceză — într-o „existenţă impersonală“ ; 
precum și orice asceză care-și extinde abstinența și asupra 
bunurilor spirituale ale culturii și a desfătării cu acestea 
sau în care chiar „sufletul“ trebuie să se supună unei „dis- 
cipline“ arbitrare, prilej cu care gândurile, sentimentele, 
senzațiile sunt privite ca niște soldaţi oricând manipu- 
labili pentru anumite „scopuri“— nu a răsărit pe tere- 
nul creștinismului, ci, în măsura în care ea se găsește în 
sfera creștină, este rezultatul relaţiei stabilite între mo- 
rala evanghelică și resentimentul Antichității în declin, în 
special al neoplatonicilor și al esenienilor — dacă nu 
reprezintă cumva, ca în cazul „ascezei“ inaugurate de 
Ignaţiu de Loyola, o tehnică foarte modernă de „supu- 
nere în faţa autorităţii“, care nu mai are deloc un ţel obiec- 
tiv, ci extinde doar ideea, răsărită pe teren militar, de 
„disciplină“ și de „ascultare oarbă“ asupra relaţiei dintre 
eu și gândurile, năzuinţele și sentimentele sale în general.?? 

Fără doar și poate, cele mai îngrozitoare lucruri din 
istoria creștinismului au apărut în cazul dispreţuirii tru- 
pului ș și îndeosebi a problemelor sexuale. Dar miezul te- 
oriei și practicii creștine a fost lipsit de aceste fenomene. 
În viziunea despre „învierea cărnii“, carnea însăși, ideea 
de „trup“ sunt sacralizate și acceptate chiar în împărăţia 


%2 Elementul de bază în „exerciţiile“ lui Ignaţiu îl constituie 
transpunerea raporturilor de disciplină militară dintre comandan- 
tul suprem și armată asupra relaţiei dintre „eu“ și „gânduri“. 

lui Dumnezeu. lar în esenţă filozofia creștină se ferește 
de asemenea de „dualismul“ dintre suflet și trup. Astfel, 
pentru Toma de Aquino, „sufletul“, ca principiu însu- 
fleţitor al trupului și ca forţă spirituală, formează o uni- 
tate indivizibilă. Abia în filozofia modernă (Descartes 
etc.) apare, pregătită de anumite teorii franciscane, acea 
atitudine nouă în cadrul căreia „eul reflexiv“, desprins 
de întregul său suport vital, privește în jos, către „trup“, 
ca spre un obiect oarecare, aflat la distanță, ca orice corp 
exterior.” 

În mäsura în care nu era influențată de filozofia ele- 
nismului decadent, asceza creștină nu avea ca scop înă- 
bușirea instinctelor naturale sau chiar exterminarea lor, 
ci numai dobândirea autorității și a dominaţiei asupra 
lor, precum și penetrarea lor completă cu sufletul și spi- 
ritul. Ea este o asceză pozitivă, nu negativă, fiind orien- 
tată în mod esenţial către eliberarea celor mai înalte 
energii ale personalităţii de înfrânările reprezentate de 
automatismul inferior al instinctelor.” 

Este absolut ridicolă opoziţia dintre „sumbra asceză 
creștină ostilă vieţii“ și „seninul monism grecesc al vie- 
ţii“. Căci asceza care merită să fie caracterizată drept 
„sumbră“ este tocmai cea „grecească“ și „elenistică“. Im- 
presia că trupul ca atare ar fi „murdar“, „o sursă a pă- 
catului“, o limită ce trebuie depășită, o „temniţă“ etc. 


3 În legătură cu deosebirea esenţială dintre „trup“ și „corp“ 
vezi partea a II-a a cărţii citate mai sus, Formalismul în etică... 

% Pentru deosebirea dintre o asceză pozitivă și una negati- 
vă, cf. şi studiile mele „Uber âstliches und westliches Christen- 
tum“ („Despre creștinismul estic și cel vestic“) și „Despre 
sensul suferinţei“ din cartea mea Război și edificare (1916); 
apoi E. Troeltsch, Teoriile sociale ale bisericilor și ale grupurilor 
creștine (1912). 

își are originea în decăderea lumii antice și abia de aici 
s-a infiltrat uneori în biserica creştină. Asceza creștină 
este senină, voioasă; ea reprezintă conștiința cavalereas- 
că a puterii și a dominaţiei asupra trupului! În această 
asceză doar „jertfa“ binecuvântată de o bucurie reală, 
superioară este plăcută Domnului! 


V. RESENTIMENTUL ȘI ALTE MUTAȚII 
VALORICE ÎN MORALA MODERNĂ 


Până acum n-am redus la forțele resentimentului decât 
o singură valoare fundamentală a „moralei“ ce s-a im- 
pus tot mai mult în epoca modernă: „iubirea universală 
de oameni“. Acum urmează să dovedim în cazul altor 
trei elemente de bază ale „moralei“ moderne acţiunea fal- 
sificatoare de valori a resentimentului. Luăm trei ele- 
mente pe care le socotim deosebit de importante, fără 
ca prin aceasta să susţinem că putem caracteriza, fie și 
numai într-o măsură satisfăcătoare, morala modernă cu aju- 
torul lor și cuatât mai puţin că astfel am epuiza-o. Dar chiar 
în privinţa acestor trei elemente trebuie să rămânem aici 
doar la răsturnarea principiilor, fără a putea arăta cum 
este guvernat de ele procesul concret al evaluărilor în 
diverse domenii de valori. Autorul care a strâns un ma- 
terial bogat pentru acest ultim demers își rezervă drep- 
tul de a-l publica în alt loc.! 


! Iniţial, scopul de a oferi o genealogie a moralei „burgheze“ 
moderne în general era la fel de străin lucrării de faţă ca și cu- 
noașterea pur istorică a ultimelor forţe motrice ale formării aces- 
tei morale. Dar pentru aceasta nu sunt mai puţin bucuros că 
Werner Sombart, în cartea sa Burgbezul (cf. şi studiul meu „Bur- 
ghezul“ din volumul Despre răstumarea valorilor), a putut con- 
firma și întări, peste așteptările mele propriile mele expuneri și 
analize în secţiunea lucrării sale unde tratează acest subiect. Re- 
ferindu-se însă la lucrarea de mai sus, el spune de-a dreptul că 

1. Valoarea a ceea ce este dobândit 
prin muncă proprie 


Începem consideraţiile noastre cu o regulă priorita- 
ră devenită determinantă pentru morala lumii moderne. 
Ea sună astfel: valoarea morală este atribuită doar în- 


„resentimentul constituie trăsătura de bază“ în cărţile despre 
familie ale celui în care el găseşte conturat în mod pregnant și ti- 
pic pentru prima oară (cu mult înainte de B. Franklin, D. Defoe ș.a.) 
spiritul convingerilor şi al moralei burgheze moderne, adică la 
țesătorul de lână florentin Leon Battista Alberti. Redau întregul 
pasaj: 

„Cred că acesta (adică procesul resentimentar) a jucat un rol 
și în istoria spiritului capitalist; îl recunosc în această ridicare a 
principiilor generate de greutăţile modului de viață mic-burghez 
la valoarea unor maxime generale de viață; așadar, în teoria vir- 
tuţilor «burgheze» ca înalte virtuţi umane prin excelență. Oa- 
menii de condiţie burgheză, îndeosebi nobili cam scăpătaţi, care 
se uitau chiorâș la seniori și la îndeletnicirile acestora, au fost cei 
care au pretins că îndeletnicirile respective sunt imorale și au pre- 
dicat renunţarea la orice mod de viaţă seniorial (pe care, în adân- 
cul inimii lor, îl iubeau și la care năzuiau, dar de la care fuseseră 
excluși din alte motive externe sau interne). Trăsătura de bază 
a cărților despre familie ale lui Alberti este resentimentul. Chiar 
mai devreme am reprodus diverse pasaje din acestea; prin ele se 
exprimă o ură de-a dreptul comică și copilărească faţă de acei sig- 
nori din cercul cărora el fusese exclus. Aceste citate pot fi spori- 
te cu ușurință. Și mereu tirada împotriva oricărei seniorialități, 
împotriva plăcerilor cinegetice senioriale, împotriva apucăturilor 
protejaţilor etc. se termină cu un elogiu fariseic adus propriilor 
bune «obiceiuri burgheze». Sigur, interesele comerciale, roade- 
le lecturilor filozofice, vorbele de îmbărbătare ale duhovnicului, 
totul se răsfrângea asupra îmburghezirii concepţiei despre viaţă. 
Dar ocările fără măsură la care se dedă Alberti de îndată ce vine 
vorba despre signori şi care atestă faptul că trebuie să fi avut cu 
ei experienţe al naibii de proaste arată totuși că resentimentul a 
fost, poate, cea mai viguroasă forță instinctuală ce l-a condus spre 
concepţia sa cumsecade despre lume. 

sușirilor, acțiunilor etc. pe care omul ca individ le-a do- 
bândit prin energia și munca sa. Așadar, conform acestei 
reguli nu există nici „predispoziţii“ originare deosebi- 
te, valoroase din punct de vedere moral — care mai cu- 
rând (de pildă la Kant) sunt diametral opuse valorii 
morale, fiind privite ca simple „talente naturale“ —, nici 
„haruri“ deosebite, virtutes infusae* și vocaţii prin care 
cineva s-ar putea ridica deasupra „altcuiva“; nu există 
nici „însușiri ereditare“, nici „vini ereditare“ — nici în 


De-a lungul tuturor epocilor, resentimentul a rămas în ori- 
ce caz sprijinul cel mai solid al moralei burgheze. Propoziția 
« Strugurii sunt acri » mai este rostită și azi de câte un «burghez» 
virtuos, căruia îi place să se consoleze cu ea. 

Când însă, undeva și cândva, breslele, în care convingerile 
«burgheze > şi-au găsit sălaș doar de nevoie, dar cărora le-a și fă- 
cut plăcere «să transforme nevoia într-o virtute», capătă presti- 
giu și influenţă, astfel încât până la urmă ele ajung să «dea tonul» 
într-o comunitate, atunci este inevitabil ca mentalitatea lor să fie 
calificată drept unanim recunoscută și lăudabilă. Spiritul lor de- 
vine spiritul tuturor. Acest proces s-a desfășurat însă cu o clari- 
tate aparte tot la Florenta, care tocmai din această cauză este pur 
şi simplu îmbibată de obiceiuri burgheze încă din secolul al 
XV-lea, în timp ce alte orașe (Veneţia) continuă să-și păstreze 
multă vreme pecetea seniorială“ (din Werner Sombart, Burgbe- 
zul, Minchen-Leipzig, 1913, cartea a II-a, cap. 27, p. 439). 

Teza noastră despre răstălmăcirea lentă, nezgomotoasă și fal- 
sificatoare a conceptelor de „morală“ și „virtute“ creştină în cadrul 
evaluării însușirilor umane și a unităţilor de acțiune pe care afa- 
cerile burgheze le fac să prospere (nota bene: păstrându- se ve- 
nerabilele denumiri antice și patosul creștin!) este confirmată pe 
larg şi în excelentele caracterizări pe care Sombart le-a făcut mora- 
lei burgheze moderne (vezi în special cap. 2 şi 3 din cartea a I-a). 
În multe privinţe, pentru aparentele evaluări moderne este tex- 
tual adevărat ceea ce spune Wedekind despre „păcat“ în gene- 
ral: acesta ajunge „o denumire mitologică a afacerilor necurate“! 

* Virtuţi infuzate. 

sens religios-creștin, și nici în alt sens! „Însușirile ere- 
ditare“ și „vinile ereditare“ sunt doar contradictiones in 
adjecto*, dacă precizarea de mai sus rămâne valabilă. Nici 
Antichitatea, nici creștinismul n-au cunoscut această eva- 
luare care smulge valoarea morală și semnificaţia vieţii 
din toate conexiunile interne cu universul, cu originea 
biologică, cu istoria și, în cele din urmă, cu Dumnezeu, 
căutând să pună totul numai pe seama forţei proprii, sin- 
gulare și mărginite a individului. 

Ultimul temei al noii evaluări reprezintă un alt tip de 
atitudine în perceperea valorilor. Dacă văd un om care, 
datorită caracterului său bun, este binevoitor și, pe dea- 
supra, destoinic, calităţi pe care un altul abia se străduiește 
să și le însușească, îl voi prefera pe primul celui de-al doi- 
lea — atâta timp cât simt și intuiesc valorile însele. Voi 
privi cu bucurie și satisfacţie faptul că primul deţine deja 
ceea ce celălalt abia urmează să dobândească; de aceea, 
el se află mai aproape de idealul desăvârșirii. Cum i s-a 
atribuit lui aceasta ? — Iată o a doua întrebare! Cel care, 
având un nivel superior de înzestrare morală, pornește 
să-și atingă ţelurile vieţii este totuși în stare să obțină chiar 
cu ajutorul propriei acţiuni un nivel mai înalt decât ce- 
lălalt. Dar această „capacitate de a vedea“ „caracterul“ 
mai bun sau (luând o premisă religioasă) „harul“ și de 
a-l „îngădui“ fără invidie cedează în faţa unui compor- 
tament total diferit: când caracterul inferior, mai precar, 
nu poate suporta distanţa iniţială care-l separă de cel su- 
perior și, prin comparaţie, această distanță îl face să sw- 
fere! Atunci, potrivit mecanismului resentimentului, 
înfățișat anterior, apare tendinţa de a contesta ca valoare 
morală valoarea care îl devansează; iar acest lucru se în- 
tâmplă atunci când se consideră că această valoare depinde 


* Coatradicţii prin atribut. 

exclusiv de trudă, prilej cu care se produce o creștere a 
nivelului moral (în mod independent de valoarea nive- 
lului iniţial și final). În locul direcţiei vizuale iniţiale, în- 
dreptatăcătre calitățile manifeste ale valorii, apare acum 
orientarea spre „truda“ subiectivă, rezultând următoa- 
rea axiomă: „Valoare morală nu are decât ceea ce poa- 
te și este capabil să facă oricine — chiar și cel mai slab 
dotat.“ Atunci oamenii apar „egali“ ca valoare morală 
și ca înzestrare cu forțe morale — și anume „egali“ în așa 
fel încât este luat ca etalon nivelul celui aflat prin carac- 
terul lui la limita inferioară a moralității. „Caracterul“ 
superior, mai bogat, este deposedat din pricina acestui 
nou principiu de a judeca lucrurile; îl prejudiciază de- 
claraţia că oricum el „nu poate face nimic“ pentru ta- 
lentele sale, că în fața forumului evaluărilor morale aceste 
talente sunt, aşadar, nule ca valoare. Pe de altă parte însă, 
crește astfel conștiința de sine a celui „lipsit de coloană 
vertebrală“ în plan moral, a „proletarului“ moral, ca să 
spun așa. Căci ceea ce nu putea suporta el, adică impor- 
tanţa covârșitoare a „caracterului bun“, este devalorizat 
acum din capul locului. Acum, în schimb, bătăturile și 
sudoarea „trudei“ sale morale prind să strălucească în 
lumina valorii supreme! Astfel, în urma acestei revalo- 
rizări, tainica sete de răzbunare a celui ce n-a ieșit cu bine 
din această confruntare a fost potolită de cel care are un 
caracter mai bun.? 


2 Chiar despre Marcus Porcius Cato, un „burghez“ antic (în 
sensul lui Sombart) și un om resentimentar în mai multe privin- 
te, Leo consideră că moralismul său a rezultat abia din sentimen- 
tul distanţei ce-l separa de vechea nobilime romană căreia el nu-i 
aparținea. Cf. în special scrierea sa Despre agricultură (F. Leo, 
Geschichte der römischen Literatur (Istoria literaturii latine), |, 
Berlin, 1913). 


150 OMUL RESENTIMENTULUI 


Că motivul care a stimulat această revalorizare are 
foarte puţin de-a face cu o presupusă înţelegere a fap- 
tului că valorile morale trebuie să se întemeieze pe acte 
libere” — spre deosebire de alte valori, de pildă estetice — 
se vede din faptul că aceeași mutație se produce și în do- 
meniile valorilor nonmorale, pe tărâmul vieţii juridice 
și economice. Teoreticienii englezi ai statului și econo- 
miei, mai întâi John Locke, apoi Adam Smith și David 
Ricardo, nu fac decât să exprime și să conceptualizeze 
în teoriile lor despre proprietate și valoare o tendință 
efectivă a evaluării moderne. Potrivit lor, chiar dreptul 
de proprietate trebuie redus la îndeletnicirea cu bunu- 
rile respective, nu la cucerirea lor sau la alte origini. Este 
limpede că acest nou criteriu trebuie să conducă la cea 
mai radicală critică a regulilor de proprietate existente, 
în măsura în care dreptul de proprietate poate fi redus, 
istoric vorbind, la cuceriri, războaie“, donaţii, dreptul pri- 
mului născut etc. Într-adevăr, presupunând aceasta, drep- 
tul de succesiune este în totalitate principial contestabil 


> Aici nu suntem nici pe departe de acord cu opinia lui Her- 
bart potrivit căreia reproșul și elogiul moral vizează cu „aceeași 
pregnanță“ actul de voință strict determinat și de aceea nu exis- 
tă nici o deosebire esenţială între valorile morale și cele estetice. 
Și, după părerea noastră, valoarea morală se fixează doar pe un 
act „liber“. Dar această teză nu presupune că un act „liber“, con- 
form esenței sale intime (adică un act care, deși urmează o legi- 
tate îndreptăţită proprie, nu este determinat de legile motivaţiei), 
ar trebui să-și aibă cauza în însuși individul care-l înfăptuieşte și 
că numai atunci i se atribuie o valoare sau o nonvaloare morală. 
Cauza înfăptuirii unui „act liber“ se poate afla și în afara indivi- 
dului — în tradiţie sau ereditate. Vezi în acest sens cartea mea, 
citată mai sus, Formalismul în etică și etica materială a valorilor, 
partea a II-a. 

4 Cf. în acest sens cartea mea Geniul războiului și războiul 
german (1915). 

dacă nu se poate dovedi că ar fi o modalitate pur tehni- 
că de repartiție a lucrurilor, oportună pentru cultivarea 
lor cât mai rodnică. Pe cât e însă de sigur că orice acţiu- 
ne morală se produce în limitele existenței morale, pe-a- 
tât de cert e și faptul că îndeletnicirea cu lucrurile 
respective presupune proprietatea asupra acestora, iar 
scopurile și organizarea muncii, tehnicile și formele de 
lucru se modifică, fiind condiţionate istoric de regulile 
de proprietate.5 

Cine nu observă că această „teorie“ este deja rodul 
invidiei clasei muncitoare faţă de grupurile care n-au 
ajuns prin muncă la averea lor și că tocmai de aceea drep- 
tul de proprietate al acestora e declarat iluzoriu în prin- 
cipiu sau e calificat doar drept consecinţa unei violențe 
de care ai „dreptul“ să te eliberezi? 

Pentru teoria valorii muncii lucrurile stau altfel. Di- 
ferențele de valoare iniţiale ale conţinutului bunurilor, 
deosebit de la ţară la ţară, valorile formei lor, care sunt 
independente de „munca“ înmagazinată în ele și care se 
datorează inventivităţii unor persoane care nu dau de- 
cât modelul de muncă, valoarea deţinută de bunuri ca 
rezultantă a muncii, datorită activităţii conducătorului 
de lucru care combină formele de muncă, toate acestea 
sunt deturnate aici de la bun început — sau trebuie să 
fie recalculate în moneda măruntă a „muncii“ — pentru 
a fundamenta teza absurdă că oricine are în primul rând 
dreptul la o cantitate de valori egală cu cele produse de 
el, prin „munca“ sa (așa-numitul „drept la beneficiul in- 
tegral al muncii“). 


5 Formele de muncă și de organizare economică se modifică 
în mod analog doar în intervalele permise de raporturile de for- 
te politice; așadar, schimbarea lor urmează o cauzalitate proprie, 
care nu trebuie înțeleasă din punct de vedere „economic“. 

Ale două reguli de bază sunt legate cât se poate de 
strâns de cea amintită: prima, negarea solidarității ome- 
nirii în privinţa vinii și a răsplăţii morale, solidaritate ce 
constituie dintotdeauna premisa evaluării creştine, iar a 
doua, admiterea egalității oamenilor în privinţa predis- 
poziţiilor lor spirituale și morale (Descartes, Locke).€ 

Cu teza că valoarea morală se reduce la „ceea ce este 
dobândit prin muncă proprie“ este dată și ideea că fie- 
care are valoare din punct de vedere moral numai în pri- 
vinţa a ceea ce face „el însuși“, astfel încât noţiuni ca „vină 
ereditară“, „bun ereditar“, „împărtășire din răsplata mo- 
rală a cuvioșilor“, „vină colectivă“ devin sintagme lip- 
site de sens. 

Noţiunea de solidaritate morală” a omenirii se impu- 
ne nu numai în idei de tipul că „noi toţi am păcătuit prin 
Adam“ și toţi „am reînviat prin Isus“, ci și în ideea că 
trebuie să ne simţim laolaltă „vinovaţi“ pentru orice vină 
străină (și nu trebuie să ne „amintim“, eventual, doar de 
propria noastră vină), apoi în ideea împărtășirii tuturor 
din răsplata cuvioșilor sau în posibilitatea de mântuire 
a „sufletelor sărmane“ graţie lucrării morale a descen- 
denţilor acestora și în foarte multe idei asemănătoare din 
sfera gândirii creștine. În nici un caz însă ideea nu se li- 
mitează la viziunea creștină. Pe de altă parte ea a și fost 
contestată de multe secte creștine. Ea corespunde unei 
viziuni în care chiar neglijarea actului de iubire este con- 


€ Herbart a potenţat la maximum această idee prin noţiunea 
sa de „suflet lipsit de predispoziţii“. 

7 O fundamentare amănunţită a principiului solidarității mo- 
rale am oferit în partea a II-a a lucrării mele Formalismul în eti- 
că și etica materială a valorilor. Despre aplicarea lui cf. cartea mea 
Despre eternul din om, în special „Ideea de iubire creștină și lu- 
mea contemporană“. 

siderată un păcat — și anume, ca urmare a unei prea mari 
limitări senzoriale la anumite obiecte — și unde, în plus, 
creșterea sau decăderea valorilor morale nu este legată 
de notorietatea acestora în manifestări evidente, care pă- 
trund în tradiţia istorică. Este clar că aceste două pre- 
mise nu sunt implicate în conceptul iubirii de oameni 
din epoca modernă. Făcând abstracţie de acest lucru, ori- 
ce morală ale cărei valori revin la cei care sunt siguri de 
valoarea lor, care afirmă sinele și existenţa lor cea mai 
profundă și trăiesc în prisosul bogăției lor, are tendin- 
ţa lăuntrică de a extinde „răspunderea“ proprie la ma- 
ximum, dincolo de limitele propriei persoane, îndeosebi 
asupra tuturor celor a căror viaţă depinde într-un fel de 
propria lor viaţă. În schimb, e un semn al moralei opu- 
se, „a sclavilor“ — cum spune Nietzsche —, acela de a 
limita răspunderea la maximum și de a refuza pe cât po- 
sibil orice vină pentru acţiunile „altora“ și, pe de altă par- 

de „a nu se lăsa miluit cu nimic“?. Ideea de 
solidaritate morală — pe care omul modern cu greu o 
mai poate înţelege — presupune într-un fel o capitali- 
zare interioară a valorilor morale în „împărăţia lui Dum- 
nezeu“; la rezultatul ei sunt părtași și pot deveni mereu 


8 Căci — după cum s-a arătat — esenţa iubirii de oameni din 
epoca modernă constă tocmai în faptul că „organizarea senzo- 
rială“ nu este văzută ca o limitare, ci drept o rădăcină a „iubi- 
rii“, și că binefacerea este evaluată pozitiv nu ca un semn al actului 
de iubire, ci doar ca o cauză a bunăstării realizabile, care se ob- 
servădin afară. După Thomas a Kempis, „Dumnezeu se uită doar 
la iubirea celui ce dă, nu la darul celui care iubește“. Iubirea de 
oameni din epoca modernă răstoarnă această apreciere. 

? „Capacitatea-de-a-nu-se-lăsa-miluit-cu-nimic“ este o trăsă- 
tură foarte ignobilă a moralei moderne. Cf. cele spuse despre sme- 
renie în primul studiu de față. 

părtași toţi indivizii.!9 Această idee este expresia oripi- 
lării în faţa manifestării Răului — indiferent de cine a pus 
la cale aceasta — sau a încântării în fața celei a Binelui, 
atitudini care găsesc întotdeauna, în ambele manifestări, 
o codeterminare a întregului destin al umanităţii — ba 
chiar al tuturor spiritelor individuale. „Aici toţi sunt pen- 
tru unul și unul pentru toţi.“ 

Atâta timp cât un grup se orientează spre realizarea 
valorilor obiective supreme, întrebarea privitoare la re- 
alizatorul lor va pierde din importantă, chiar dacă fieca- 
re se va fi gândit la realizarea lor. Altfel stau lucrurile când 
se renunţă la această atitudine; atunci, firește, totul tre- 
buie să fie legat de o subiectivizare a valorilor — așa cum 
ne învață majoritatea filozofilor moderni. Atunci orien- 
tarea de principiu către refuzul răspunderii pentru vina 
altcuiva rezultă chiar din această schimbare a formei de 
a trăi valorile. Apoi ea este o consecinţă a atitudinii de 
neîncredere principială în valoarea morală a celuilalt. 
Dacă există conștiința că restul oamenilor, ceteris pa- 
ribus, „clocește ceva“, consecinţa inevitabilă este refu- 
zul răspunderii pentru acţiunile lor.!? 


19 N-aş dori ca ideea de solidaritate morală să fie echivalată 
cu aprecierea modernă potrivit căreia „solidaritatea de interese“ 
(de exemplu, a muncitorilor aflați în grevă sau solidaritatea mem- 
brilor unui trust cu un outsider) trebuie să stea și la baza dato- 
riei morale a „celor care merg împreună“. 

1! Adevărata idee de solidaritate creștină în vină și răsplată 
a fost minunat exprimată de către Dostoievski prin faptele și 
cuvintele unui personaj al său, bătrânul stareț din Frații Kara- 
mazov. 

12 Pentru rolul uriaș pe care l-a jucat această neîncredere prin- 
cipială între oameni în cadrul calvinismului, vezi ceea ce a arătat 

Este însă esenţial să constatăm că morala modernă se 
bazează, în toate principiile ei, pe atitudinea de neîncre- 
dere principială între oameni în general, având în vedere 
îndeosebi valorile lor morale. Comportamentul negus- 
torului care se teme să nu fie înșelat de concurentul său 
a ajuns deja atitudine fundamentală pentru perceperea 
modernă a celuilalt în general. Abia această „neîncrede- 
re“ atât de înrudită cu resentimentul a adus cu sine in- 
dividualismul moral modern și tăgăduirea principiului 
solidarităţii, care astăzi nouă ni se par așa de „firești“. 

Cel de-al doilea principiu al moralei moderne — o 
consecinţă a evaluării unice a produsului propriu — re- 
zultă din teoria despre egalitatea morală a tuturor oa- 
menilor. Între oameni nu trebuie să existe deosebiri de 
valoare morală independente de activitatea morală indi- 
viduală nici în faţa lui Dumnezeu și a harului său, nici 
din cauza diferenţelor originare dintre atitudinile indi- 
vizilor, raselor, popoarelor, î în fine, ale întregii omeniri 
în raport cu lumea animală, nici ca urmare a eredității 
și a tradiţiei. Și lumea greacă, și creștinismul recunosc 
asemenea deosebiri; prima, prin teoria greco-romană 
despre „datul natural“ al sclaviei, iar cel de-al doilea, prin 
teoria sa despre importanţa morală a harului, precum și 
prin cea despre deosebirile de înzestrare morală naturală. 

În genere însă, teoria modernă a egalităţii — fie că si- 
mulează constatarea unui fapt, fie că pretinde a fi o „ce- 
rință morală“, fie că vrea să lase impresia că este ambele 
deopotrivă — este un evident produs al resentimentului.P 


Max Weber în pătrunzătoarele sale studii despre spiritul capita- 
lismului și calvinism. 

5 Nu trebuie să spunem că în prezent atât psihologia gene- 
rală, cât și psihologia criminalistică au rupt complet cu teoria 
despre egalitatea aptitudinilor morale. Totuși aproape toate 

Căci cum să nu vedem că — indiferent despre ce egali- 
tate ar fi vorba, despre egalitatea averii, despre cea mo- 
rală, socială, politică ori religioasă — dincolo de imperativul 
acesteia, aparent atât de nevinovat, nu se ascunde nici- 
odată altceva decât dorinţa de a-l înjosi — în funcţie de 
criteriul valoric — pe cel situat mai sus, pe cel care are o 
valoare mai mare, spre a-l aduce la nivelul celor inferiori 
lui? Nici unul dintre cei care simt că au puterea sau ha- 
rul de a câștiga în jocul de forţe dintr-un domeniu oa- 
recare al valorilor nu cere egalitate! Doar cel care se teme 
să nu piardă reclamă egalitatea ca pe un principiu gene- 
ral. Imperativul egalităţii este întotdeauna o speculație 
ă baisse* ! Este chiar o lege că oamenii sunt egali în mă- 
sura în care există caracteristici de minimă valoare în pri- 
vina cărora ei pot fi egali. Ideea „egalităţii“, înțeleasă 
ca idee pur rațională, n-ar putea pune niciodată în miș- 
care voința, dorința și afectul. Dar resentimentul, care nu 
are cum să vadă cu ochi buni valorile superioare, își as- 
cunde caracterul în imperativul „egalităţii“ ! În realita- 
te el nu caută altceva decât să-i decapiteze pe deţinătorii 
valorilor superioare care îl înfurie!” 

Constatând o stare de fapt, teza despre egalitatea ori- 
ginară a oamenilor din punctul de vedere al capacităţii 


instituţiile școlare și juridice apărute din mişcarea liberalismului 
sunt edificate încă pe această ipoteză, pe care știința a abando- 
nat-o demult. Cf. un material interesant la Carl Rath: Über die 
Vererbung von Dispositionen zum Verbrechen (Despre eredita- 
tea predispozitiilor delictuale), Stuttgart, 1914. 

* Pentru scăderea acţiunilor. 

1 Ideea de „dreptate“ ca atare nu reclamă egalitate, ci doar un 
comportament identic ca valoare în situaţii de valoare identică. 
Dacă W. Rathenau spune odată în Reflecţiile sale că „ideea de 
dreptate are la bază invidia“, aserțiunea sa este valabilă numai pen- 
tru falsificarea, bazată pe resentiment, a ideii de „dreptate“, și nu 
pentru adevărata ei esență. 

lor spirituale afirmă că toate inegalitățile existente tre- 
buie reduse la o proporție diferită de muncă și experienţă 
sau — dacă nu pot fi deduse din acestea — ele au la bază 
înzestrări „nedrepte“ și artificiale, pe care însă patosul 
epocii tinde să le anuleze cu toată forţa. 


2. Subiectivizarea valorilor 


O premisă comună tuturor teoriilor morale moder- 
ne este aceea că valorile, în general, și cele morale, în spe- 
cial, nu sunt decât manifestări subiective ale conștiinței 
umane, independent de aceasta ele neavând nici existen- 
tă, nici sens. Valorile ar fi doar proiecţii ale dorintei și 
simţirii noastre. „Este bun ceea ce e dorit, iar rău ceea 
ce e detestat.“ În absenţa unei conștiințe umane care do- 
rește și simte, realitatea ar fi o existenţă și un proces din 
care lipsesc valorile.!5 

Această concepţie fundamentală în epoca modernă 
conduce însă, după caz, la două concluzii care au con- 
stituit punctele de plecare ale moralei moderne: fie la 
justificarea unei anarhii totale în problema evaluării 


15 Nu poate fi oferită nici o dovadă concretă a faptului că „va- 
lorile“ sunt fenomene ultime și autonome, care n-au nimic de-a 
face cu „sentimentele“ sau „predispoziţiile“ pentru acestea (chiar 
dacă ele ajung la noi prin funcţia simțământului, precum culoa- 
rea prin cea a văzului), şi că, nu mai puțin, ele sunt „abstractiza- 
te“ abia în perspectiva actelor de evaluare. O analiză amănunţită 
a acestor probleme, inclusiv o critică a tuturor teoriilor domi- 
nante privitoare la valori, teorii ce contrazic teza pe care am enun- 
ţat-o mai sus, se găsesc în partea a [l-a a cărţii mele Forma/ismul 
în etică și etica materială a valorilor. Cf. şi articolul meu „Etica“ 
din Philosophische Jahrbücher, anul al II-lea, 1914, editor M. Frisch- 
eisen-Kâhler. 

morale — astfel încât nici nu pare să se poată ajunge de- 
loc la ceva „sigur“ —, fie la admiterea unui surogat în 
locul adevăratei obiectivităţi a valorilor, anume ipoteza 
unei așa-zise „conștiințe generice“ — o conștiință gene- 
ral-valabilă, care-și face simțită presiunea asupra indi- 
vidului sub forma glasului de-a dreptul imperativ al lui 
„trebuie“; în acest caz recunoașterea unanimă sau „re- 
cognoscibilitatea valabilităţii“ unei voințe și acţiuni tre- 
buie să înlocuiască absenţa obiectivităţii valorii. 
Resentimentul a fost imboldul ce a stat și la originea 
acestei reprezentări. Omul plin de resentimente, foarte 
împovărat, în insuficiența lui, de judecata recuzatoare 
asupra propriei existenţe — o judecată care îl chinuie și 
îl sperie, fiind bazată pe o ordine obiectivă a valorilor —, 
omul acesta care totodată este conștient pe ascuns de ca- 
racterul arbitrar sau intervertit al propriilor valorizări!€, 
re-evaluează însăși ideea de valoare, contestând o ordi- 
ne obiectivă a valorilor. Și iar se dă glas tendinței aces- 
tei mișcări lăuntrice: „Valorile tale sau ale noastre (adică 
valorile celor care apar îndreptăriţi și « buni » în raport 
cu ordinea obiectivă a valorilor) nu sunt nici « mai mari », 
nici « mai bune » decât valorile noastre (pe care noi în- 
șine le simţim drept « arbitrare » și « subiective »). Jos 
cu ele! « Toate valorile » sunt « subiective »!“ Iată pro- 
cesul pe care îl percepem atât de frecvent: omul resen- 
timentar începe cu intenţia firească a oricăruia de a-și 
orienta voinţa spre „Binele“ pe care el, nefiind încă afec- 
tat de anumite motive mistificatoare, îl vede „mai întâi“ 
ca pe ceva obiectiv, etern, nesupus minții și capriciilor 
omenești. Dar, pe măsură ce această strădanie are tot mai 


16 Cf. Capitolul I din acest studiu, unde este vorba despre 
„transparenţa“ valorilor autentice ascunse în spatele celor „apa- 
rente“. 

puţin succes, pe măsură ce el este silit să se uite cu mai 
multă invidie și ură la cei care apar „buni“ în raport cu 
ordinea obiectivă a valorilor, crește și tendinţa de a spo- 
lia însăși ideea de „Bine“, pe care el o coboară la nive- 
lul unei simple necunoscute a dorinței sale de moment, 
a stării sale de fapt. Voința pozitivă, reformatoare se poate 
manifesta prin faptul că posesorul acestei voințe este gata 
să vadă și să susţină, în locul conţinutului Binelui obiec- 
tiv, recunoscut până atunci, un alt conținut, pe care-l so- 
cotește drept „Binele unic“ și căruia îi consacră acum și 
viaţa, și faptele lui. Altfel stau lucrurile în cazul resen- 
timentului: cel animat de acesta se răzbună pe ideea că- 
reia nu-i poate ţine piept, degradând-o până la nivelul 
stării sale de fapt. Astfel, conștiința păcatului și a nimic- 
niciei sale dinamitează frumosul edificiu al axiologiei și 
trage ideea în jos, către sine, cu iluzia revigorării aceste- 
ia. „Oricum, toate valorile sunt « doar » relative, « subiec- 
tive », raportate la oameni, dorințe, rase, popoare etc.“ 
Dar curând se poate remarca iarăși nevoia de forme 
care să dea coerenţă evaluării. Omul resentimentar este 
slab, nu rezistă doar cu propria-i judecată. El este ab- 
solut opus tipului uman care înfăptuieşte Binele obiec- 
tiv împotriva opoziţiei lumii, chiar dacă îl vede și-l simte 
doar el. Astfel, generalitatea sau general-valabilitatea es- 
timării ajunge să înlocuiască, pentru omul resentimen- 
tar, adevărata obiectivitate a valorilor. El evită să 
cerceteze pe cont propriu ce este bun și caută un spri- 
jin întrebând: Ce gândești ? Ce gândesc toţi? Care este 
până la urmă tendinţa „generală“ a omenirii ca specie? 
Sau care este direcţia „evoluţiei“, pentru ca, văzând-o, 
să mă pot integra în „curentul“ acesteia etc. ? Ceea ce nu 
poate vedea și cunoaște nimeni trebuie acum să vadă cu 
toții; dintr-o grămadă de convingeri nule trebuie să rezul- 
te o convingere pozitivă! Ceea ce nu-i niciodată „bun“ 


160 OMUL RESENTIMENTULUI 


de la sine trebuie să devină astfel, pentru că ieri a fost 
bun sau provine direct din ce-a fost ieri! 

Copiii mici și firile de sclav au obiceiul să se scuze 
în felul următor: „N-au făcut și ceilalți ce-am făcut eu ?“ 
Comunitatea în rău — conform adevăratei morale, o po- 
tențare a răutăţii celui rău, întrucât caracterul rău al imi- 
taţiei și al firii de sclav se adaugă caracterului rău al 
conținutului de voinţă — devine aici „dreptul“ aparent 
de a transforma răul în ceva „bun“! Astfel, turmele celor 
plini de resentimente se strâng tot mai numeroase și con- 
sideră conștiința lor de turmă drept un substitut al Bi- 
nelui obiectiv, contestat la început. Și în plan teoretic 
obiectivitatea Binelui este înlocuită acum cu o „lege ge- 
neral-valabilă a voinţei umane“ (Kant) sau, încă și mai 
grav, se identifică voinţa „speciei“ cu ceva „bun“.!? 

Filozofia iluministă a dus deja la extrem acest sub- 
stitut al ideii de „obiect“, fieprin intermediul „genera- 
lului“, fie al „general-valabilului“. În orice problemă 
legată de valori — indiferent dacă e vorba despre justi- 
ţie, stat, religie, economie, știință sau artă —, se acordă 
elementelor comune tuturor oamenilor, sub raportulap- 
titudinii de a produce valori și al criteriilor de evaluare, 
semnificaţia unui „ideal“ cu care pot fi comparate plăs- 
muirile pozitive concrete ale culturii. „General-uman“ 
devine aici un cuvânt de a cărui semnificaţie se leagă o 
valoare supremă. Din punct de vedere psihologic, prin 
el nu se exprimă însă nimic altceva decât ura și negati- 


7 Nu nesocotim deloc deosebirea dintre teoria lui Kant și cea 
a „conștiinței speciei“, Dar și adevărata obiectivitate a valorilor 
este contestată dacă o desemnăm ca pe necunoscuta unei posi- 
bile voințe „general-valabile“. Căci, deși este general-valabil, „Bi- 
nele“ nu poate fi totuși nicidecum definit drept preceptul apt de 
a fi un principiu general-valabil. 

vismul față de orice plăsmuire pozitivă a vieţii și a cul- 
turii, care reprezintă întotdeauna o înălțare curajoasă 
deasupra a tot ceea ce e doar „general-uman“ — și, drept 
urmare, în comparaţie cu acesta, nu trebuie să dispară 
cu totul.!8 Atâta timp cât obiectul și, în special, obiec- 
tul valorii sunt luate în înțelesul firesc al obiectivismu- 
lui autentic — potrivit căruia capacitatea oamenilor de 
a fi de acord în privinţa recunoașterii acestui obiect poa- 
te fi cel mult un criteriu social pentru dreptul social al 
afirmației că el există, dar niciodată un criteriu pentru 
adevărul afirmației respective, necum un criteriu pen- 
tru esenţa obiectivităţii —, este clar că limitarea unui do- 
meniu de valoare la un popor sau la un grup (oricât de 
mic ar fi el) n-ar putea reprezenta niciodată, în privinţa 
înțelegerii și recunoaşterii, o obiecţie profundă la adre- 
sa autenticităţii sale, a fundamentării sale în lucrul res- 
pectiv. Așa cum există doar foarte puţini oameni care 
înţeleg anumite probleme și teorii matematice, tot ast- 
fel pot sta lucrurile și în privinţa chestiunilor morale și 
religioase. Atitudinile spirituale de un anumit tip din do- 
meniul religiei, de exemplu credinţa, presentimentul etc. 
— acte a căror posibilitate de realizare se leagă probabil 
de forme și moduri de viaţă bine determinate, și anume 
de cele care necesită un exercițiu sistematic (asceza) — 
se pot constitui foarte bine în condiţii subiective de expe- 
rienţă ale unor întregi domenii ale realităţii, pentru care 
ceilalți oameni, care nu săvârșesc acte și nu au aceste mo- 
duri de viaţă, sunt „orbi“; și pentru care tocmai „min- 
tea umană“, care este o „aptitudine general-umană“, nu 
reprezintă un organ suficient! Doar ideea deja falsificată 


18 De aceea chiar titlul operei lui Nietzsche Omenesc, prea 
omenesc semnifică o cale spre mai bine! 

despre existenţă și obiect, iar nu cea adevărată, ar exclu- 
de acest lucru. 

În mod total independent de sensul și importanţa pe 
care i-o atribuie religiile pozitive, conceptul de „reve- 
laţie“ suplinește mai întâi, în sistemul obiectivismului, 
măcar faptul că adevărurile și valorile obiective pot fi îm- 
părtășite de fiinţe cu disponibilităţi cognitive mai boga- 
te sau cu o sensibilitate sporită unui alt grup care iniţial 
nu are un organ al cunoașterii acestora. Atunci grupul 
respectiv trebuie să „creadă“ exact ceea ce „văd“ ceilalți. 
În acest sens formal, „revelaţia“ este un concept funda- 
mental al gnoseologiei și al oricărei adevărate culturi 
umane. Ea survine cu strictă necesitate în cazul în care 
cunoașterea lucrurilor și competenţa care se bazează pe 
aceasta trebuie să decidă în privinţa distribuţiei sociale 
a cunoașterii adevărului și a valorilor, iar nu princi- 
piul dacă afirmațiile făcute corespund unei „predispo- 
ziții generale“.!? 

Altfel stau lucrurile când resentimentul falsifică ideile 
despre obiect, transformându-le în idei de „valabilitate 
generală“, recognoscibile de oricine! Firește, atunci tot 
ce „nu poate fi împărtășit“ trebuie să treacă în această 
măsură drept o „închipuire subiectivă“ sau doar într-o 
măsură limitată sau numai prin raportare la anumite fe- 
luri de viață; sau tot ceea ce „nu poate fi verificat“, în 
fine, tot ceea ce nu poate fi deslușit de simţuri și de min- 
tea cea mai neroadă în situaţia dată! Firește, pentru acea 


19 Privitor la faptul că înţelegerea unei existenţe și a unui obiect 
„date de la sine“ premerge din punct de vedere filozofic toate în- 
trebările posibile drept „criteriul“ general-valabil al afirmării unei 
astfel de existențe; cf. studiul „Versuche einer Philosophie des Le- 
bens“ („Încercări pentru o filozofie a vieţii“) din volumul De- 
spre răstumarea valorilor. 

obsesie modernă, chiar realitatea diferenţelor de valori, 
de sisteme morale și estetice, religioase și juridice etc. din 
universul naţiunilor constituie atunci un argument su- 
ficient că valorile nu-și au temeiul în lucruri, ci numai 
în „nevoile umane, subiective și schimbătoare“ — desi- 
gur, întotdeauna numai în virtutea acelui frumos crite- 
riu care plasează convenţia turmei deasupra „adevărului“ 
și „Binelui“ și care, apărut el însuși din resentimentul față 
de ceea ce turma nu poate atinge singură, nu este decât 
una dintre formulările sale logice. 

Eliminarea „revelaţiei“ dintre tipurile constitutive 
ale cunoașterii, existente independent de experienţa sen- 
zorială și de rațiune, nu e decât o realizare a „resenti- 
mentului“ care caută să transforme „posibilităţile de 
cunoaștere general-umane“ într-un criteriu al existen- 
ței și adevărului. 


3. Înălţarea valorii utilității 
deasupra valoriivieţii în general 


Bazată pe resentiment, revolta sclavilor în morala epo- 
cii moderne se manifestă însă, în primul rând, prin fap- 
tul că înseși ultimele valori materiale esențiale — la care 
se pot reduce toate valorile — și nu numai oamenii ca- 
re trebuie să le realizeze potrivit stării sociale, muncii și 
profesiei lor au ajuns într-o măsură sporită la o ordine 
de priorităţi care nu numai că nu corespunde adevăra- 
tei lor ierarhii, ci o răstoarnă pe aceasta, întorcând-o de-a 
dreptul cu susul în jos. 

Această stare de lucruri nu se manifestă doar în eva- 
luările propriu-zis morale ale epocii moderne, ci și în cele 

care privesc concepţia despre lume?” și știința. Acest lucru 
are drept urmare faptul că morala epocii moderne se poate 
raporta fără contradicții la „știința“ contemporană, ba 
chiar este apărată de realităţile și de teoriile acesteia, și — 
în limitele idealului de cunoaștere respectiv — poate fi 
chiar „demonstrată“, deși, din păcate, însuși „idealul cu- 
noașterii“ se bazează pe o evaluare resentimentară. Ast- 
fel o teorie susține practica aflată ea însăși la originea 
teoriei respective! 

Începem cu latura moral-practică a acestui proces ge- 
neral, concret și unitar în fond. 

Printre valorile esenţiale există două care aparţin do- 
meniului de mijloc al valorilor: valoarea utilității și 
valoarea vieţii; dintre acestea ultima este, evident, pre- 
ferabilă celei dintâi.” Putem spune și în felul următor: 
valoarea „conservării“ și valoarea „dezvoltării“ ; valoa- 
rea „adaptării“ și valoarea „cuceririi“; valoarea „instru- 
mentului“ și valoarea „organului“ 

Această preferinţă rezidă în însăși esența celor două 
valori. Valorile primei serii sunt fundamentate prin va- 


2 Folosim sintagma „concepţie despre lume“ în sensul lui 
W. v. Humboldt, pentru care ea înseamnă structura modului de 
concepere a lumii de către o rasă, un popor, o epocă etc. În legă- 
tură cu această „concepţie despre lume“, cei care o au nu trebuie 
să știe nimic. E suficient ca starea de fapt a lumii să se structu- 
reze şi să se releve potrivit ei. „Știința“ unei epoci este condiţio- 
nată permanent de această „concepţie despre lume“. Cf. în special 
W. v. Humboldt, Uber das vergleichende Sprachstudium (Despre 
studiul comparativ al limbilor). Cf. în această privință disertaţia 
mea „Despre esenţa filozofiei“ din volumul Despre eternul din om. 

21 În cartea mea Geniul războiului și războiul german (1915) 
am arătat amănunţit cum, prin răsturnarea acestei ierarhii de la 
„nobil“ la „util“, îndeosebi valorile moraleirăzboinice au fost sub- 
ordonate celor ale moralei mercantile, ceea ce s-a întâmplat mai 
cu seamă și în mod mai „principial“ în Anglia. 

lorile celei de-a doua, astfel încât ele pot fi trăite numai 
în cazul în care celelalte sunt date într-o oarecare mă- 
sură. Fiecare valoare a utilității este o valoare „pentru“ 
o ființă. „Util“ e ceea ce este legat de o cauză controla- 
bilă cu scopul realizării unui bun de valoare „plăcut“ din 
punct de vedere senzorial. Simţământul unui lucru plă- 
cut nu este condiţionat însă doar de natura unui spirit 
în genere, ci de un spirit activ, care parcurge o anumită 
formă și organizare de viaţă; însă, la rândul lor, acestea 
reprezintă ca întreg o anumită valoare a vieţii. Această 
valoare a vieţii nu poate fi redusă la o valoare de tipul 
plăcutului, întrucât pot fi „plăcute“ și acţiuni sau lucruri 
care sunt de natură să diminueze valorile vieții.22 Dacă 
existenţa valorilor vieţii poate fi imaginată foarte bine 
în absenţa plăcutului, invers lucrurile nu mai stau așa. 
Este foarte evident că preferăm valoarea plăcutului celei 
a neplăcutului. Dar însăși valoarea lucrurilor plăcute și 
neplăcute se orientează în funcţie de capacitatea sau in- 
capacitatea acestora de a potenţa totodată valorile vieții. 
Un lucru plăcut, care însă stânjenește viaţa, este, prin ur- 
mare, rău, fiind o nonvaloare a vieţii. Valoarea lucruri- 
lor plăcute — indiferent de cât sunt de agreabile — are 
deci drept criteriu măsura în care fiinţele care simt aces- 
te lucruri ca fiind plăcute au valoare ca atare și care este 
valoarea lor. Ceea ce este plăcut pentru o fiinţă cu o va- 
loare mai mare a vieţii este de preferat, așadar unui lu- 
cru care face plăcere unei fiinţe mai puţin valoroase din 
punct de vedere vital. În al doilea rând, orice tip de viață 


22 Nu mai citez aici toată sumedenia de fapte, descrise ade- 
sea, care relevă o disproporţie între lucrurile care protejează viaţa 
şi cele plăcute pentru simţuri — întreaga temă: otrăvuri dulci și 
medicamente amare. 

în declin se manifestă prin aceea că sunt simţite drept 
plăcute lucrurile și acţiunile de natură să genereze un pro- 
gres în declinul vieţii, progres spre care viaţa respectivă 
tinde în mod independent de voinţa conștientă. Perver- 
tirea dorinţei și a simţirii — astfel încât apare plăcut ceea 
ce „în mod normal“ este neplăcut — e o consecinţă a sim- 
ţământului că viaţa se află în declin. Din acest motiv va- 
lorile plăcutului, respectiv lucrurile ori circumstanţele 
(de pildă, proprietatea) care le reprezintă ca sursă a plă- 
cerii, nu pot fi distribuite egal tuturor oamenilor — pe 
criteriul „dreptăţii“ —, ci în așa fel încât drepturile lor 
în acestsens variază în funcţie de valoarea vieţii lor. Prin 
urmare, orice distribuire „egală“ a valorilor plăcutului 
(și orice tendinţă către acestea) i-ar „nedreptăţi“ pe de- 
ţinătorii valorilor superioare ale vieţii, fiind în consecin- 
ţă „proastă“; căci ea ar prejudicia viaţa ca atare. Ea ar 
instaura O tendință mai pronunţată de pervertire a sen- 
zorialităţii și ar face ca unele lucruri și acţiuni esenţial 
dăunătoare vieţii să fie apreciate tot mai mult ca fiind 
plăcute. 

Dar dacă, fiind în relaţie cu plăcutul, „utilul“ este, ca 
și acesta, dependent ca valoare prioritară de valoarea vi- 
talului, atunci el e altfel și prin faptul că nu orice cauză 
a plăcutului esteutilă, ci numai cauza pe care o poate con- 
trola voinţa. Acest control nu poate fi exercitat însă de- 
cât de ființa respectivă. Măsura în care cauza se supune 
unui control reprezintă parţial și măsura în care ea este 
utilă pentru ceea ce este plăcut. Așadar, când în princi- 
piu activitatea dirijată spre producerea de cauze (mij- 
loace) pentru ceea ce este plăcut apare în slujba acestor 
mijloace, astfel încât dimensiunea și tipul acestei activi- 
tăţi devin independente de posibilitatea de a controla mij- 
loacele respective (în scopuri cu valori pozitive din punct 

de vedere vital), atunci însăși această activitate devine 
„rea“, iar întregul sistem constituit de ea ajunge o ex- 
presie a vieţii în declin. Căci o consecinţă a legii priori- 
tare după care ne ghidăm este aceea că e rău să înmulţim 
cauzele pentru ceea ce e plăcut dacă aceste cauze nu mai 
pot fi controlate din punct de vedere vital și dacă ele sunt 
distribuite deţinătorului lor de la un moment dat în func- 
ţie de puterea acestora de a le controla. 

Să recapitulăm: „Se cuvine“ ca viaţa să producă uti- 
lul și să savureze plăcutul numai în măsura în care ea în- 
săși se situează mai sus în seria valorilor vitale și poate 
controla în mod liber lucrurile utile. 

Dar în morala modernă această ierarhie a valorilor, 
valabilă în sine, a fost răsturnată și răstălmăcită în con- 
trariul ei nu într-o singură privinţă, ci într-o serie întreagă 
de raportări.? 


a) Util și plăcut 


Tot ce putem numi aici în mod semnificativ „util“ este 
util doar în calitate de mijloc pentru un lucru plăcut. Plă- 
cutul este valoarea fundamentală, iar utilul valoarea 


2 O reducere a dreptului penal valabil în Europa de azi la ie- 
rarhia bunurilor juridice, pe care o presupun legile lui, ar arăta 
că pretutindeni valorile vitale sunt subordonate în această ierar- 
hie a valorilor utilității, iar prejudicierea acestora din urmă este 
mai aspru pedepsită decât a celor dintâi. Să privim, de pildă, doar 
raportul dintre vărămarea corporală și furt. În timpul războiu- 
lui mondial (“este vorba aici despre Primul Război Mondial — 
n. tr.) această pervertire a evaluării a devenit de-a dreptul gro- 
tescă. Exigenrele statelor europene au fost mult mai mari în pri- 
vinţa averii cetățenilor decât în privinţa corpului și a sângelui lor! 
Și cât de prudent și de şovăielnic au încălcat regula proprietăţii! 

derivată. Sensul oricărei civilizaţii a utilității sau al aces- 
tei civilizaţii, în măsura în care produce utilul, este sa- 
vurarea lucrurilor plăcute. De aceea, valoarea definitivă 
a lucrurilor utile depinde și de capacitatea de a savura a 
posesorului lor. Dacă munca necesară acestor lucruri di- 
minuează capacitatea de savurare, ele nu „merită“ efor- 
tul. Savurarea poate și trebuie să fie subordonată unor 
valori superioare: valorilor vitale, valorilor culturii spi- 
rituale, „sacrului“; a o subordona utilului este o absur- 
ditate, căci aceasta înseamnă să subordonăm unui mijloc 
chiar scopul.2 

Totuși, a devenit o regulă prioritară a moralei moderne 
aceea că munca utilă ar fi mai bună decât savurarea plă- 
cutului. 

Aici se manifestă însă un ascetism specific modern, 
străin deopotrivă Antichității și Evului Mediu, un asce- 
tism ale cărui forţe motrice constituie o componentă 
esenţială a energiilor interioare ce au dus la dezvolta- 
rea capitalismului modern.” Într-un anumit sens acest 


24 Cf. în legătură cu ierarhia obiectivă și ordinea priorităţii va- 
lorilor înseși, corespunzătoare ei, cartea mea Poraki în etică 
și etica materială a valorilor, partea I şi a Il-a, în special cap. II 5. 
Ca o aplicaţie concretă a acestei legi cf. cartea mea Die Ursachen 
des Dentschenbasses (Cauzele urii faţă de germani), ed. a Il-a, 1919. 

2 Lucrările lui Max Weber și Ernst Troeltsch despre origi- 
nea calvină a capitalismului modern au arătat bine faptul că im- 
pulsul de a munci, specific modern (impulsul fără măsură de a 
dobândi ceva prin muncă, nelimitat de nici o nevoie, este abia ur- 
marea acestuia), nu este deloc consecința unui mod de simţire și 
de gândire care să afirme lumea și viaţa (cum a existat, să zicem, 
în timpul Renașterii italiene), ci a răsărit în primul rând pe te- 
renul calvinismului sumbru, ostil savurării; acesta atribuie muncii 
un ţel transcendent și, ca atare, imposibil de atins vreodată („mun- 
citori întru slava lui Dumnezeu“), narcotizându-i totodată cre- 
dinciosului, prin muncă, incertitudinea și îndoiala dacă a fost 
„menit“ sau „ales“. Cf. cele două studii ale mele despre condiția 

ascetism reprezintă exact opusul unei alte forme de viaţă 
„ascetică“, anume al celei evanghelice, care avea drept 
scop tocmai o potenţare a funcțiilor vieţii și, prin aceas- 
ta, și o sporire a capacităţii de savurare. 

Ascetismul modern se manifestă prin faptul că savu- 
rarea plăcutului la care se raportează tot ceea ce este util 
cunoaște o mutație continuă — până acolo încât, în fi- 
nal, plăcutul este subordonat utilului. Și în această pri- 
vinţă resentimentul faţă de capacitatea și arta superioară 
a savurării, invidia și ura împotriva vieţii mai bogate, care 
presupune întotdeauna și o capacitate sporită a savurării, 
constituie stimulentul pentru omul muncii și al utilită- 
ţii moderne. Astfel, acesta revalorizează plăcutul și sa- 
vurarea sa, în raport cu utilul — simplă îndrumare spre 
plăcut — ca fiind ceva „rău“. Se realizează un mecanism 
infinit de complicat pentru producerea lucrurilor plă- 
cute; el trebuie deservit cu eforturi fără răgaz, lipsite de 
orice perspectivă asupra savurăriifinale a acestor lucruri 
plăcute. Și, de vreme ce, supuse unui impuls nemăsurat, 
acele eforturi în slujba utilului au rezultat deja, psiho- 
logic vorbind, dintr-o capacitate de savurare mai redusă, 
iar, pe deasupra, capacitatea de savurare încă existentă 
este consumată tot mai mult de acel impuls, cei care fac 
cele mai mari eforturi utile și iau astfel în stăpânire mij- 
locul exterior destinat savurării sunt în stare să savureze 
cel mai puţin; în schimb, grupurile cu o viaţă mai 
îmbelșugată, cărora tocmai voinţa lor de a savura nu 


burghezului, aflate în volumul Despre răsturnarea valorilor. Apoi 
Cauzele urii faţă de germani. 

În deplină concordanţă cu teza noastră este și faptul că „spi- 
ritul iudeu“, pe care Sombart îl consideră o cauză principală în 
evoluţia formei de existenţă socială capitalistă, a jucat un rol im- 
portant în acest proces, fiind cel mai vechi embaticar al resenti- 
mentului. 

le îngăduie să concureze cu eforturile celorlalți, sunt tot 
mai mult lipsite de mijloacele ce mai trebuie să se alăture 
capacităţii lor de savurare pentru a produce adevărata 
plăcere. Prin aceasta civilizația modernă capătă tendin- 
ţa de a nu permite totuși până la urmă nimânui să be- 
neficieze de infinita abundență a lucrurilor plăcute pe 
care ea le produce. Se pune întrebarea: la ce bun, în fond, 
producerea nesfârșită de lucruri plăcute, dacă tipul care 
trebuie să se consume ca să le realizeze și cel care le po- 
sedă sunt identice cu cel care nu le poate savura din ca- 
pul locului, iar cel care le-ar putea savura nu le are? 

Cu aceeași impetuozitate cu care se produc lucruri 
plăcute, mereu noi — iar în această activitate se pun în 
joc tot mai multă seriozitate și energie, ba chiar se sacri- 
fică din forțele vitale —, cu aceeași impetuozitate, spu- 
neam, se repudiază, pe motiv că este „rea“, savurarea 
acestor lucruri produse cu atâta osteneală. Aceasta con- 
feră civilizaţiei moderne un aspect „comic“ și „grotesc“ 
specific. 

Vechea asceză își făcea un ideal din a obține maxi- 
mum de savurare a plăcutului printr-un minimum de /4- 
cruri plăcute şi, tocmai de aceea, utile. Capacitatea de a 
extrage plăcerea maximă chiar și din lucrurile cele mai 
simple, accesibile pretutindeni, din natură etc., trebuia 
sporită — iar această creștere rezulta din imperativele să- 
răciei i voluntare, ale supunerii, castității, contemplării lu- 
mii și a lucrurilor divine; se ajungea astfel la aceeași 
intensitate a savurării pe care un deficit de viață o poa- 
te atinge doar cu ajutorul unui număr mai mare de ast- 
fel de lucruri —„mecanismele plăcerii“. Cum aici lucrul 
util n-are decât valoare de auxiliar al savurării, cel care 
se poate delecta cu cele mai putine lucruri plăcute tot atât 
de mult ca un altul cu un număr mai mare de asemenea 
lucruri are și cea mai mare capacitate de savurare. Fie că 

voia sau nu în mod direct acest lucru, vechea asceză spo- 
rea capacitatea de savurare, iar odată cu aceasta și viaţa.26 

Asceza modernă cultivă însă un ideal care, în sensul 
lui etic, este exact opusul celui vechi: idealul minimului 
de savurare cu un maxim de lucruri plăcute și utile! De 
aceea și vedem că acolo unde munca a căpătat cele mai 
mari proporţii (de exemplu, la Berlin și, în general, în 
marile orașe din nordul Germaniei)?7, capacitatea și arta 
de a savura au atins cel mai scăzut nivel care se poate 
închipui. Abundenţa stimulilor plăcerii distruge aici pur 
și simplu funcţia de a savura și cultivarea ei, iar cu cât 
lumea din jur devine mai multicoloră, mai amuzantă, mai 
zgomotoasă, mai excitantă, cu atât pare în general mai 
lipsită de bucurie în rândul oamenilor. Lucruri foarte 
amuzante, privite de oameni foarte triști, care nu știu să 
facă nimic cu ele — iată „sensul cultivării“ plăcerii în ma- 
rile noastre orașe. 


26 Episcopul P. W. v. Keppler a înfățișat cât se poate de sub- 
til această opoziţie în cartea sa Mehr Freude (Mai multă bucu- 
rie). La întrebarea: „Cum ajung la o bucurie mai mare ?“, el dă 
următorul răspuns, aparent tautologic, dar în fapt foarte pătrun- 
zător: „Bucură-te!“ Aici se vede tocmai faptul că funcţia de a te 
bucura, de a savura etc. este complet independentă de cantitatea 
senzorială de plăcere și neplăcere, ca și de stimulii corespunză- 
tori acestora; din această cauză ea poate fi și supusă unei culti- 
vări și educați speciale, care nu numai că nu sunt favorizate de 
căutarea și producerea unor noi stimulente, ci sunt chiar răstur- 
nate în opusul lor. 

27 Trecerea lentă a tipului metropolei de la caracterul unui 
„oraș de consum“ — un caracter pe care, potrivit lui Sombar (vezi 
Lux și capitalism), îl aveau toate organizările metropolitane mai 
vechi — la un „oraș de producţie“ este unul dintre procesele in- 
termediare esenţiale prin care valorile plăcerii sunt puse, în rea- 
litate, în slujba valorilor utilității. 

b) Valoarea utilității și valoarea vieții 
în special 


Răsturnarea cea mai profundă a ierarhiei valorilor, 
adusă cu sine de morala modernă, este însă subordona- 
rea valorilor vieţii de către valorile utilității. Evoluând, 
aceasta sporește continuu și, odată cu victoria spiritu- 
lui industrial și comercial asupra celui militar și teolo- 
gico-metafizic, pătrunde tot mai adânc în cele mai 
concrete evaluări. Sau, cum vom spune în curând, sinteti- 
zând în noţiunea de „nobil“ calitățile care constituie va- 
loarea vieţii în organismele vii: subordonarea nobilului 
de către util. Edificarea noii societăţi rezultate mai în- 
tâi prin ascensiunea burgheziei începând cu secolul al 
XIII-lea, iar apoi prin emanciparea celei de-a treia stări 
sociale în timpul Revoluţiei Franceze și al mișcării po- 
litico-democratice bazate pe aceasta, este exteriorizarea 
politico-economică a acelei mutații a valorilor care, la 
rândul ei, își are temeiul atât în răbufnirea resentimen- 
tului acumulat în perioadele unei cârmuiri preponderent 
autoritare a vieții, cât și în extinderea și victoria valori- 
lor acestuia. În măsura în care comercianții și susțină- 
torii industriei au acces la „putere în stat (în special î în 
statele vestice), în măsura în care felul /or de a fi și ju- 
decata lor, gustul și înclinațiile lor au ajuns să determi- 
ne chiar selecţia produselor culturii spirituale, iar 
simbolurile sau imaginile lor despre temeiul lucrurilor, 
reieșite în mod necesar din activitatea lor, au înfrânt mai 
vechile plăsmuiri simbolice religioase, modul /or de eva- 
luare a devenit și el, pretutindeni, cel care a format „mo- 
rala“ în genere. 


2 Cultivarea „convingerilor economice“ capitaliste, trecerea 
de la acea dorinţă de câștig călăuzită de ideea subzistenței pe mă- 
sura stării sociale la o dorință de câștig, fără ţel și limită în sine, 

Dar resentimentul este o cauză esenţială și a acestui 
important proces. 

Răsturnarea evaluării se manifestă în primul rând prin 
aceea că valorile profesionale ale negustorului și mește- 
șugarului, valorile însușirilor datorită cărora are succes 
și face afaceri tocmai acest tip de om, sunt ridicate la ran- 
gul de valori morale general-valabile, fiind socotite chiar 
„cele mai înalte“ dintre acestea. Isteţimea, capacitatea ra- 
pidă de adaptare, mintea calculată, simţul pentru „sigu- 
ranţa“ vieţii, pentru comunicarea generală neîngrădită, 
respectiv însușirile capabile să producă aceste condiţii, 
simţul de a „prevedea“ toate situaţiile, înclinația pentru 
continuitatea în muncă, sârguinţa, chiverniseala, riguro- 
zitatea în încheierea și respectarea contractelor — toate 
acestea devin acum virtuţi cardinale cărora li se subor- 
donează curajul, vitejia, spiritul de sacrificiu, bucuria cu- 
tezanţei, noblețea de caracter, forţa vitală, spiritul de 
cucerire, tratarea cu indiferenţă a bunurilor economice, 
dragostea de patrie, fidelitatea faţă de familie, neam și 
principe, puterea de a stăpâni și de a guverna, smerenia 
etc. Dar și mai profundă este această prefacere la nivelul 
conceptelor, chiar dacă ele rămân la vechea denumire.2? 
Am arătat aceasta în legătură cu „iubirea de oameni“. Dar 
și cuvinte ca „dreptate“, „stăpânire de sine“, „fidelitate“, 


care până la urmă cedează „subzistenței“ doar acele câștiguri care 
rămân de prisos, dacă este satisfăcută tendința de creștere a „afa- 
cerii“ — fenomen ce a devenit un automatism — nu constituie 
decât un proces intermediar al acelei prefaceri a etosului dirigui- 
tor în general. Cf. cele spuse cu studiul „Burghezul“ din volu- 
mul Despre răstumarea valorilor. 

29 Cf. în această privinţă cartea mea Geniul războiului și răz- 
boiul german (1915). 

„sinceritate“, „chiverniseală“ dobândesc un sens nou. 
Ideea mai veche despre dreptate era că se face dreptate 
numai când niște egali sunt judecaţi cu aceeași unitate 
de măsură și doar dacă sunt egali, conform vechiului 
principiu germanic: suum cuique şi si duo idem faciunt, 
non est idem* ; de aceea, doar cei egali îi pot judeca just 
pe egali. În schimb, conceptul modern de dreptate, care 
coincide cu noua idee despre „egalitatea“ efectivă a oa- 
menilor, transformă deja orice legislaţie destinată unui 
anumit grup în sine într-o „legislaţie excepţională și ne- 
dreaptă“ și reclamă, în mod general, același tratament, 
aceeași distribuţie a foloaselor și ponoaselor, a lucruri- 
lor bune și a celor rele pentru toți oamenii și toate gru- 
purile aflate în aceleași circumstanţe exterioare — 
făcând complet abstracție de valoarea diferită a naturii 
și a predispoziţiilor lor.” Firește, acest concept înlătu- 
ră din ce în ce mai mult, chiar în organizarea justiţiei, 
principiul că numai egalii trebuie să-i judece pe egali. — 
Stăpânirea de sine presupunea faptul că în ea se mani- 
festa, în primul rând, suveranitatea spiritului individu- 
al asupra haosului impulsurilor senzoriale, voința 
cavalerească de a domina „înclinațiile“, orgoliul puterii 
de a „termina“ cu ele, guvernat de smerenia în faţa lui 
Dumnezeu și „întru“ acesta — indiferent de cum erau 
protejate în acest timp propriile scopuri ale utilității. 
Acum însă, ea devine un simplu mijloc de a avea succes 
în afaceri, mizând pe „luciditate“, „seriozitate“, „cum- 


„Fiecăruia ce i se cuvine“ și „dacă doi fac același lucru, aces- 
ta nu e la fel“. 
30 Într-un mod cu totul analog, ideea de justiţie care guver- 
nează dreptul internaţional modern caută să elibereze legitimi- 
tatea sentinţei arbitrale de valorile statelor participante. 

pătare“, și de a elimina pe cât posibil concurenţa; iar în 
absenţa acestui scop, ea nici nu este evaluată pozitiv. — 
Fidelitatea reprezenta continuitatea și dăruirea firească 
a unor convingeri de încredere și iubire; cel care avea 
asemenea convingeri resimțea ca pe o jignire orice pre- 
tenţie a „promisiunilor“ care implicau obligaţii și a „con- 
tractelor“ care trebuiau încheiate, pentru că astfel se 
punea într-adevăr sub semnul întrebării tocmai acea dăi- 
nuire firească și se cerea în schimb o garanţie artificia- 
lă. Acum însă, „fidelitatea“ devine simpla disponibilitate 
de a respecta practic niște promisiuni și contracte. — Sin- 
ceritatea era socotită înainte de toate curajul de a măr- 
turisi, fiind opusul supușeniei în faţa evaluărilor și a 
intereselor altora, cărora mincinosul li se supune cel pu- 
ţin pe moment. Acum ea dobândește tot mai mult sem- 
nificaţia că nu trebuie să gândești și să faci nimic din ceea 
ce nu poate fi și spus în faţa forumului moralei sociale 
și a opiniei publice! — Chiverniseala, apreciată iniţial, 
pe de o parte, ca o expresie mai restrânsă a aceleiași ten- 
dinţe întrupate în idealul evanghelic al „sărăciei volun- 
tare“ — izvorând, așadar, din ideea de sacrificiu —, iar 
pe de altă parte ca o formă a capacităţii (nu a „virtuţii“) 
săracilor de a înfrunta viaţa, propovăduită acestora și doar 
acestora, este ridicată acum la rang de „virtute“, fără a 
viza ideea de sacrificiu și idealul evanghelic — și, ceea ce 
este determinant, la rang de virtute a bogaților —, astfel 
încât, firește, din patosul creștin au rămas doar vorbe. 
Cu ocazia expunerii sale despre Alberti, Sombart evi- 
denţiază pregnant următoarele: „Acesta era un lucru ne- 
maiauzit, o noutate: cineva avea mijloace și totuși le 
economisea ! Ideea economisirii îşi făcea apariția în lume! 
Dar nu a economisirii din constrângere, ci de bunăvoie, 


176 OMUL RESENTIMENTULUI 


a economisirii văzute nu ca o necesitate, ci ca O virtute. 
Birtașul econom ajunge acum să fie chiar idealul bogă- 
tașilor, de vreme ce ei deveniseră « cetăţeni ».?! 

Dau numai ca exemple dreptatea, stăpânirea de sine, 
fidelitatea, sinceritatea, chiverniseala. O prefacere ana- 
loagă suferă însă denumirile capacităţilor de orice tip. 
Chiar atunci când însușirile valoroase par să rămână 
aceleași, cuvintele vechi desemnează totuși lucruri com- 
plet noi. 

O prefacere analoagă are loc însă și în privinţa ierar- 
hiei bunurilor. 

Acum însăși viaţa unui individ, a unei familii, a unui 
neam, a unui popor, simpla lor existență, trebuie justi- 
ficată mai întâi prin folosul pe care îl aduce ea unei alte 
comunităţi. Nu este suficientă simpla existenţă de deţi- 
nătoral unor valori superioare celor reprezentate de uti- 
litate; trebuie mai întâi ca însăși această existenţă să fie 
„meritată“. Dreptul la existenţă și viaţă, admis de mo- 
rala mai veche printre „drepturile naturale“, este con- 
testat atât din punct de vedere teoretic, cât și practic. Mai 
curând este valabil următorul principiu: cine nu se poa- 
te adapta mecanismului civilizaţiei utilității și „nevoii“ 
ei momentane de activitate umană, acela trebuie să pia- 
ră, oricare ar fi, altminteri, valorile vitale pe care le-ar 
reprezenta. Ideea că prin simplul fapt de a se exprima 
fără o finalitate și prin formele acestuia, prin simpla ei 
„respiraţie“ și prin procesele interne specifice ei viaţa re- 
prezintă o abundență de valori ce rezidă în sine și căre- 
ia îi sunt destinate să-i slujească toate acţiunile folositoare, 
dar care trebuie să se împlinească tot mai liber prin toate 
mecanismele, ideea că viaţa este, ca să spunem așa, stăpâ- 


51 Vezi W. Sombart, Burghezul (1913), p. 139. 

nul şi regele înnăscut al lumii moarte şi că deci ea nu ca- 
pătă importanţă datorită avantajelor ce decurg din adap- 
tarea la lumea moartă și a capacităţii de care dispune de 
a crea utilul, această idee, așadar, cedează la nivelul in- 
tuiţiei și al sentimentului în faţa celeilalte, potrivit căre- 
ia expresia pură a vieţii nu e decât un balast și un lux 
imoral, un fel de „atavism“ al mai vechii capacităţi uti- 
le de mobilitate și acţiune. 

Potrivit acestei idei de bază, acum dispare, atât în te- 
orie, cât și în practică, orice înțelegere pentru o tratare 
a vieţii ca valoare autonomă; prin urmare, și pentru o 
tehnică a viețuirii, fie pentru o tehnică a perpetuării, fie 
pentru una individuală și socială de potenţare a forțelor 
vitale, așa cum aveau aproape toate civilizațiile mai vechi: 
în castele lor menite să-i selecţioneze pe cei mai buni și 
să sporească valorile ereditare fizice, intelectuale și mo- 
rale ori datorită unei ordini stabile, care funcţiona par- 
că automat, în domeniul repartiţiei bunurilor culturale, 
ori graţie tuturor formelor de asceză și exerciţiu, de tur- 
nir și deprinderi cavalerești. Fie că privim ordinea cas- 
telor și asceza din India sau ierarhia socială grecească, 
arena, întrecerile și gimnaziul sau rânduiala stărilor so- 
ciale medievale, asceza din Evul Mediu, întrecerile și tur- 
nirurile cavalerești din acel timp, fie desăvârșirea unui 
samurai japonez ori ierarhia socială a vechilor chinezi 
și tipul lor de educaţie — peste tot observăm efectul ideii 
că tehnica moartă, mașinală trebuie pusă în urma teh- 
nicii vitale, că viaţa, chiar în sine însăși, și forțele ei abun- 
dente merită cultivate — dincolo de orice întrebări 
privitoare la finalitatea exercitării unei profesii utile! 
Abia civilizaţia modernă este lipsită de o asemenea teh- 
nică vitală; iar aceasta nu numai din punct de vedere prac- 
tic, căci ea a pierdut chiar simpla idee a unei astfel de 

tehnici. Pentru a face afaceri mai bune, pentru a elibera 
complet forţele necesare în acest sens, se renunță și la 
ultima rămășiță a rânduielii sociale comunitare — care 
era menită să-i selecţioneze în mod semnificativ pe cei 
mai buni și reflecta aristocrația ce guvernează întreaga 
natură vie —, iar societatea este atomizată. În locul „ran- 
gului“ — o noţiune în cazul căreia sângele nobil și tra- 
diţia determină unitatea grupului — apare simpla „clasă“, 
grupul reunit după criteriul averii, al anumitor moravuri 
exterioare, dictate de moda timpului și al așa-numitei 
„culturi“. Orice tip de cultivare a trupului și a energii- 
lor sale nu are decât valoarea unei „relaxări“ după mun- 
că sau a refacerii forțelor pentru o nouă îndeletnicire 
utilă, dar nu contează ca un simplu joc care are valoare 
în sine și activează forțele vitale. Se pierde înțelegerea 
pentru exersarea funcţiilor vitale de dragul vieţii (și a gân- 
dirii de dragul gândirii, ca în dialectica anticilor) — așadar, 
nu de dragul muncii —, înţelegerea pentru orice tip de 
asceză vitală și spirituală, pentru repartizarea adecvată 
a mijloacelor formative tradiţionale și a zestrei spiritu- 
ale în funcţie de predispoziţiile grupurilor. Contingen- 
tul guvernează aici mecanic toate acestea. Totul nu este 
decât o „glumă“, iar „seriozitatea propriu-zisă“ revine 
numai și numai afacerilor și muncii. Chiar „sportul“ mo- 
dern nu e decât destindere după muncă, iar nu expresia 
unei vitalităţi libere, căreia i-ar fi destinată să-i slujeas- 
că și munca.” 

Teoria biologică face însă doar apologia acestei va- 
riaţii primare a ierarhiei valorilor după „fapte și temeiuri“. 


% Trebuie totuși spus că „tineretul“ nostru este pe punctul 
de a recâștiga această idee. Văd în acest fenomen unul dintre cele 
mai sigure semne de depășire lentă a spiritului burghez modern. 

3 Vezi nota precedentă. 

Aceasta se datorează ideii că „viaţa“ în genere nu mai 
trebuie să fie un fenomen originar în centrul noii con- 
cepţii despre lume plăsmuite de la Descartes încoace, ci 
doar un complex de procese mecanice și sufletești. În 
înţelegerea mecanicistă a vieţii, fiinţa însăși e concepută 
sub chipul unei „mașini“, iar „organizarea“ ei ca o sumă 
de instrumente utile, care se deosebesc doar gradual de 
cele produse în mod artificial. Dacă ar fi așa, firește că 
nici vieţii nu i s-ar mai putea atribui o valoare autono- 
mă, diferită de valorile utile, adică de suma valorilor utile 
ale acestor „organe“; atunci chiar ideea unei tehnici au- 
tonome avieţuirii, principial diferită de tehnica mecanică, 
este lipsită de sens — ba chiar aceasta ar cere de multe 
ori cultivarea unor aptitudini opuse în raport cu cele care 
sunt adecvate celei mai bune tehnici mecanice. Cu aceas- 
ta merge mână în mână ideea de bază ce s-a impus în bio- 
logia modernă, unde a ajuns de domeniul evidenţei că, 
în ansamblul lor, chiar și manifestările, mișcările și ac- 
ţiunile fiinţei se perfecţionează, iar organele și mecanis- 
mele inervării, aflate în slujba lor, se perpetuează numai 
în măsura în care sunt „utile“, adică au o anumită valoa- 
re de conservare a mașinăriei trupului. Chiar „mișcările 
de probă“, pe care, dacă le privim fără prejudecăţi, le ve- 
dem generând mișcări utile eficiente și care, în măsura 
succesului lor, reprezintă o mică selecţie“, apoi gestu- 
rile expresive”, care, fără a se raporta la „scopuri“ (în 
mod obiectiv), „exprimă“ pur și simplu bogăţia sau 


3 Vezi în această privinţă H. S. Jennings, Comportamentul 
animalelor inferioare (traducere în germană, Leipzig, 1910). 

35 Cf. O. Kohnstamm, Zweckrătigkeit und Ausdruckstătig- 
keit (Acţiuni cu finalitate și acțiuni de expresie), Arch. Z. der ges. 
Psychologie, vol. XXIX (1913). 

sărăcia vieţii, „mișcările instinctive“ care, înainte de a sluji 
la conservarea individului, slujesc speciei, manifestările 
ludice ale energiei vitale pure, toate sunt reduse în plan 
teoretic la „mișcări utile“, fie că este vorba despre miş- 
cări care au fost cândva utile, iar acum și-au pierdut acest 
caracter, fie despre cele a căror utilitate nu este încă trans- 
parentă din punct de vedere științific, fie despre începu- 
turile embrionare ale unor asemenea mișcări. 

Dar aceste perspective biologice — al căror eșec prin- 
cipal nu poate fi demonstrat aici — se prelungesc în plan 
teoretic și în problema genezei civilizației și culturii. Și 
aici trebuie să existe pretutindeni motiveale utilității, care 
să fi dus la perfecţionarea uneltelor, la știință, la apari- 
ţia limbii, la cultivarea religiei și a artei.%€ 

Astfel, practica vieţii se îmbină strâns cu teoria, iar 
aceasta din urmă pare s-o justifice pe prima, pe când, în 
realitate, teoria însăși este determinată de acele mutații 
valorice. 

Patru caracteristici de bază are acea concepţie despre 
viaţă care a devenit dominantă îndeosebi în Anglia, nu — 
așa cum se crede greșit — pentru că ar reprezenta origi- 
nea filozofiei utilitariste și mecaniciste începând cu Bacon, 
ci pentru că este un vlăstar al acestei filozofii, după cum 
se poate demonstra. Cele patru caracteristici ale acestei 
concepţii care a cucerit mai mult sau mai puţin lumea 
culturii sunt următoarele: 

1. Ea consideră fiecare ansamblu vital (fie el individ, 
organ, rasă, specie etc.) drept suma unor părți care ge- 
nerează procesul vieții abia prin conlucrarea lor; de pildă, 
individul ca „un stat celular“. 


7% Despre eroarea de principiu a acestei idei vezi cartea mea, citată 
mai sus, Formalismul în etică și etica materială a valorilor, partea 
I şi a II-a. Cf. tot acolo teoria mea despre voință în partea I. 

2. Pune din capul locului „organul“ sub semnul żin- 
strumentului creat din materie moartă și numit „util“ 
chiar de la început; de aceea ea vede în tehnica produ- 
cerii uneltelor o „continuare nemijlocită“ a procesului 
generator de organe (caz tipic Herbert Spencer). 

3. Reduce toate „fenomenele de creștere și dezvoltare“ 
la niște tendinţe de „conservare“, astfel încât ele devin 
epifenomeneale proceselor de conservare, respectiv „adap- 
tări la mediu“. Ea reduce toate tendinţele în care indivi- 
dul pare să se sacrifice pentru contemporanii lui, precum 
și pentru generaţia următoare, la acele tendinţe prin care 
individul sau majoritatea indivizilor își conservă existen- 
ţa; altfel spus: consideră procesele procreării ca pe o ac- 
tivitate individuală, iar substanţele și energiile necesare 
în acest sens drept părţi, respectiv funcţii parţiale ale in- 
divizilor și ale funcţiilor individuale. 

4. Pune conceptele de „viaţă“ și de „organism“ într-o 
relaţie conform căreia organismul fizic n-ar fi decât lo- 
cul și purtătorul fenomenelor vitale ce trebuie resusci- 
tate de o forță unitară autonomă, iar „viaţa“ ar fi doar 
o însușire inerentă a complexiunii, și anume a substan.-. 
telor și energiilor ce compun organismul, o însușire care 
dispare odată cu complexiunea acestora. De aici expre- 
sia grosolană de așa-zisă „substanţă vie“. 

Numai pe baza acestor principii se poate înțelege și 
evaluarea ce trebuie văzută ca fiind etosul dominant al 
industrializării: prioritatea valorilor utilității și a valori- 
lor uneltelor în fața valorilor vieţii și ale organelor — o 
regulă prioritară ce se vădește până în cele mai mărunte 
evaluări concrete și-și are rădăcinile în resentiment, în 
resentimentul celor mai puţin capabili să înfrunte viaţa 
faţă de cei mai capabili, al celor parţial morţi faţă de cei 
vii! Rădăcina comună a tuturor acestor principii este însă 

pretutindeni aceeași: conceperea proceselor vitale cu aju- 
torul imaginilor şi categoriilor provenite, toate, din modul 
în care omul — ca tip care și-a stabilizat evoluţia și nu 
se mai poate dezvolta ca vieţuitoare — prelucrează ma- 
teria moartă — altfel spus ca proiectare a structurii ci- 
vilizaţiei umane a utilității în universul naturii vii.” Dar 
aceasta nu este decât o varietate de „antropomorfism“, 
anume antropomorfismul „inteligenţei“ specific umane, 
care într-un anumit sector al categoriilor și formelor sale 
de gândire ilustrează doar una dintre funcţiile vieţii, anume 
cea a tipului stabilizat. Universul este plasat la baza în- 
tregii vieţi, ca un „mediu“ al acesteia, așa cum „poate fi 
înţeles“ el de această inteligenţă; el apare ca un lacăt pen- 
tru această cheie, altfel spus ca un univers „mecanic“. 
Astfel, toate varietățile de organizări nu sunt concepu- 
te ca factori constitutivi ai mediului, la fel de diferiţi și 
ei, ci doar ca adaptări, gradual diferite, la mediul... uman; 
iar formele de conștiință, în fapt esenţial diferite, forme- 
le de plante, animale, oameni, ca simple trepte sau sta- 
dii preliminare în drumul către „inteligenţa“ umană. 
Subordonarea fenomenelor vieţii prin intermediul prin- 
cipiilor mecanicii nu este decât ultima expresie știinţi- 
fică a acestui demers. Căci aceste principii nu reprezintă 
inteligenţa pură sau conceptul sumativ de „rațiune“, ci 
pe cea aflată deja în slujba creării instrumentelor de că- 
tre oameni." Așadar, raționalismul filozofic de orice tip, 


Y Cf. cartea mea Geniul războiului și războiul german, Ca- 
pitolul I. 

38 Aceste probleme au fost văzute corect, în neobișnuit de mul- 
te privințe, de H. Bergson în cartea sa L'6volution créatrice (Evo- 
luţia creatoare). Credem însă că putem arăta că, deducând 
inteligenţa, el face greșeala de a nu separa principiile logicii pure 

cel care consideră principiile mecanice drept pură legis- 
laţie rațională, iar corelativul lor, universul redus la prin- 
cipii mecanice, drept „lumea“ care include toate ființele, 
se dovedește a fi de fapt un „antropomorfism“. În rea- 
litate, universul mecanic este doar expresia pură și de- 
săvârşită a principiilor de selecție, conform cărora omul 
întrebuințează fenomenele pentru a da unitate mediu- 
lui său, adică expresia unei preferințe generice pentru lu- 
cruri mobile certe, reprezentate de fapt aprioric de „om“. 
În realitate, universul mecanic este doar o mică parte „n“ 
a universului „u“ care constituie corelativul întregii lumi 
vii și care, la rândul lui, nu este decât o părticică a uni- 
versului „U“, văzut ca un corelativ al spiritului univer- 
sal. Acel „u“ este numai „universul muncii umane“.%? 

Acum urmează să privim conţinutul principiilor amin- 
tite doar din punctul de vedere al consecinţelor pe care 
acestea le au în privinţa evaluării și să arătăm că — dacă 
sunt false — și această eroare are la bază, ca sursă sufle- 
tească, tot resentimentul. 


Despre 1. Fiinţa vie ca sumă a unor părți 


Dacă această idee ar fi principial corectă, consecința 
ar fi că unităţile de viaţă pe care le întâlnim, individul, 


de principiile logicii aplicate în fizica mecanicistă. Astfel, el tre- 
buie să încerce obţinerea unui lucru imposibil de realizat, anu- 
me să deducă din tendințele vieţii şi principiile logicii „pure“. 
Dar odată cu principiile logicii pure nu sunt date nici pe departe 
principiile mecanicii și principiul cauzalității mecanice. Vezi în 
această privinţă Formalismul..., partea a II-a, ultimul capitol. 

3 O fundamentare mai exactă a celor de mai sus se găsește 
în cartea mea Phänomenologie und Erkenntnistbeorie (Fenome- 
nologie și teoria cunoașterii). 

organul, țesutul, celula, dar și specia, varietatea etc., așadar, 
atât unităţile intraindividuale, cât și cele supraindivi- 
duale, nu reprezintă altceva decât agregări contingente. 
Unitatea lor ar fi, prin urmare, o sinteză la nivelul con- 
științei; o sinteză generată de forţe fizico-chimice, dar 
subiectivă dacă facem abstracție de acestea. Pentru a trans- 
forma această legătură dintre celule în unitate a unei fi- 
inţe, ar trebui, așadar, să ne întoarcem la „eul“ conștient. 
Imaginea astfel rezultată este aceea a unui uriaș sistem 
de mișcări, coerent în mod riguros și continuu (întin- 
zându-se de la plămânul și creierul meu până la soare și 
stelele fixe), un sistem ale cărui unităţi organice sunt de- 
terminate abia de faptul că eurile dotate cu inteligență 
(res cogitantes) se slujesc de anumite sisteme parţiale ale 
acestor mișcări. Unde nu se găsește un asemenea eu, nu 
avem — conform acestei idei — decât complicate proce- 
se de mișcare în cadrul cărora, în calitate de contempla- 
tori subiectivi, „resimțim“ în mod fals trăirile sufletești! 
Așadar, puncte gânditoare într-un angrenaj uriaș! 

După cum se vede, tot ce nu înseamnă altceva decât 
viaţă și valoare vitală este deja eliminat din această cu- 
rioasă imagine. Lumea aceasta este o sumă de logicieni 
aflaţi într-un mecanism uriaș — lipsiţi de sânge și instinc- 
te, fără dragoste și ură. 

Iată simbolul enorm, caricatura omului modern! 

De vreme ce toate aceste unităţi sunt doar sume ale 
unor părți, și valoarea întregului depinde de suma va- 
lorilor părților. Un om sănătos e cel care are cât mai multe 
celule sănătoase; un popor sănătos e cel care are cât mai 
mulți cetățeni sănătoși etc. Orice progres se va baza pe 
faptul că scopul oricărei activităţi rezidă în numărul ma- 
xim de unităţi vitale și în posibilitatea lor de existenţă. 

Aplicat la oameni, acest principiu include fără discu- 
ţie democratismul. Prin democratism“ înțeleg principiul 
conform căruia țelul oricărei activităţi cu valoare pozi- 
tivă este conservarea unui număr cât mai mare de oa- 
meni. Așadar, aici este exclusă în primul rând existenţa 
unei solidarități originare între părțile umanităţii, astfel 
încât destinele acestor părţi să afecteze și întregul, iar di- 
feriţii indivizi, diversele popoare, rase etc. să fie solidare 
cu întregul într-un grad diferit. O „solidaritate“ de acest 
tip ar fi legată negreșit de faptul că unitatea vitală ar con- 
stitui un simplu element care ar premerge părților, fi- 
ind inerentă lor, chiar dacă ar avea o intensitate diferită. 

Principiul sumelor se află deci în contradicţie cu prin- 
cipiul solidarităţii.*! Conform acestei idei de bază, rela- 
ţia dintre individ și comunitate devine, atât la nivelul 
sentimentului, cât și al ideii, o relaţie ce eludează com- 
plet ceea ce se află sub dominația principiului solidari- 
tăţii. Sub imperiul acestui principiu fiecare simte și știe 
că, în totalitatea ei, comunitatea îi este inerentă; își simte 


4 Prin acest cuvânt nu înţeleg democraţia politică a unei anu- 
mite epoci. Aceasta se prea poate să fie chiar purtătoarea unui aris- 
tocratism al valorilor. Cf. studiul „Die Zukunft des Kapitalismus“ 
(„Viitorul capitalismului“ ) din volumul Despre răsturnarea va- 
lorilor. Cf. apoi „Bemerkungen zum Geiste und den ideellen 
Grundlagen der Demokratien der großen Nationen“ („Observaţii 
despre spiritul și fundamentele ideatice ale democrațiilor marilor 
naţiuni“ ) în cartea mea Război și edificare, Leipzig, 1916. 

4l Pe tărâm bilogic principiului solidarităţii îi corespunde teza 
fundamentală că, în principiu, orice parte a unei celule fecunda- 
te poate deveni orice organ și poate interveni pentru oricare, dacă 
ea nu a căpătat în prealabil o anumită sarcină în urma formării, 
deja încheiată, a organelor. În legătură cu principiul etic al soli- 
darităţii cf. Formalismul..., partea a Il-a, și Despre fenomenolo- 
gia și teoria sentimentelor de simpatie. 

sângele ca parte a sângelui care circulă în ea, iar valori- 
le sale drept componente ale valorilor prezente în spi- 
ritul comunităţii. Simţirea și voința comună sunt aici 
purtătoarele valorilor generale; individul este organ al 
comunităţii și, totodată, reprezentantul ei, iar onoarea 
acesteia înseamnă onoarea lui. Acum, în locul unei ast- 
fel de sălășluiri reale a întregii comunităţi în fiecare in- 
divid apare ideea că această comunitate este o alcătuire 
bazată doar pe interacțiunea dintre indivizi, iar valori- 
le comunitare nu sunt decât sume ale valorilor investi- 
te în indivizi, valori care circulă de la un membru al 
comunităţii la altul numai în urma comunicării și a po- 
văţuirii deliberate, respectiv a recunoașterii și a „contrac- 
tului“ deliberat. Sau mai simplu spus: în locul 
„comunităţii“ și al structurii ei apare „societatea“, o le- 
gătură interumană arbitrară, artificială, bazată pe pro- 
misiune și contract.*? 

De fapt „societatea“ nu este atât genul proxim al „co- 
munităţilor“ unite prin legături de sânge, tradiţii și viaţă 
istorică; orice „societate“ e mai curând doar restul, rezi- 
duul care rezultă din procesele interne de destrămare a 
comunităților. Când unitatea vieţii comunitare nu mai 
reușește să cultive indivizii ca organe vii ale corpului ei, 
apare „societatea“ ca o unitate bazată doar pe contract. 
Când „contractul“ se reziliază și-și pierde valabilitatea, 


12 Folosesc acești termeni în sensul dat de F. Tönnies în 
Gemeinschaft und Gesellschaft (Comunitate și societate), ed. a II-a, 
1912. Pornind de la tipurile de date fenomenale specifice eului 
celuilalt, am căutat să redefinesc în lucrarea mea Despre fenome- 
nologia și teoria sentimentelor de simpatie... Halle, 1913, tipu- 
rile esenţiale de legături interumane: „comunitate“, „societate“, 
„masă“. Cf. apoi cartea mea Formalismul în etică şi etica mate- 
rială a valorilor, partea a Il-a. 

apare „masa“ complet neorganizată, unitară numai prin- 
tr-un stimul senzorial momentan și prin contaminare re- 
ciprocă. Morala modernă este însă esențialmente o 
morală socială, iar majoritatea teoriilor ei este clădită și 
ea pe această idee fundamentală: de pildă, îndeosebi prin- 
cipiul potrivit căruia fiecare poate fi răspunzător, vino- 
vat sau răsplătit doar pentru sine și acţiunile sale — 
așadar, negarea unei coresponsabilităţi originare; toate 
tipurile de „teorii contractuale“ ; apoi teoriile că statul, 
limba, buna-cuviinţă sunt iniţial niște născociri, iar cu- 
noașterea vieţii sufletești a altuia se reduce la raționamen- 
te prin care se face analogie cu trăirile propriei persoane, 
că simpatia este un sentiment și un comportament care 
se subordonează tendinței de autoconservare și care pot 
fi înţelese abia pe baza acesteia și încă multe altele. 

În toate acestea, membrii respinşi $ și expulzați de „co- 
munitatea mai veche“, acei paria ai vechii „comunităţi“, 
au determinat la rându-le, prin sentimentele și ideile /or 
de bază, imaginea diriguitoare generală despre om și de- 
spre tipurile relaţiilor sale.* Înseși căsnicia și familia, aflate 
faţă de toate celelalte comunităţi în același raport în care 
se găsește microcosmul cu macrocosmul și în care sunt 
prefigurate și prezente la o scară mai redusă toate ele- 
mentele unei posibile vieţi comunitare, au fost degrada- 
te în mod artificial tot mai mult, până ce au devenit o 
chestiune de contract civil. 


® Cine vrea să ia act de justificarea istorică a acestei teze să 
citească Burgbezul lui Sombart. Folosind uimitor de multe exem- 
ple concludente, Sombart arată modul în care, pretutindeni, ati- 
tudinile fundamentale ale piraţilor, aventurierilor, făuritorilor de 
planuri, evreilor, coloniștilor, străinilor, ereticilor etc. continuă 
să determine tot mai mult și concepția economică a economiei 
normale. 

Dacă privim orice „comunitate“ de pe pământ, con- 
statăm că formelor fundamentale de viaţă comunitară le-a 
fost recunoscută o valoare superioară tuturor intereselor 
sau convingerilor subiective și intenţiilor individuale, iar 
orice lezare a acestor „forme“ este interzisă și pedepsi- 
tă, fără a se ţine seama de intenţia subiectivă a indivizi- 
lor și de faptul că acest lucru le poate spori fericirea sau 
suferinţa. Astfel, căsătoria are valoarea unei „legături“ 
obiectiv sacre — sub orice formă ar apărea ea într-un loc 
sau altul —, o legătură ce nu trebuie să aibă o primă jus- 
tificare în fericirea sau suferința soţilor, în intențiile și 
sentimentele pe care le au unul faţă de altul; ea are va- 
loarea unei forme consacrate, graţie căreia indivizii trec 
dintr-o generaţie în alta și care nu se află nicidecum în 
slujba fericirii și a plăcerii /or; ea are exact valoarea a ceea 
ce, de pildă, în limbajul bisericesc se numește „sacrament“. 
Și astfel, peste tot unde există comunitate, formelor vie- 
ţii li se atribuie o valoare proprie, care este independen- 
tă de gradul de apreciere a intereselor, de fericirea și 
suferinţa indivizilor. Această evaluare dispare în „socie- 
tatea“ care stă să înceapă! Așa cum filozofia modernă 
desemnează toate „formele“ din natură dreptsinteze pur 
subiective ale conștiinței (de la Descartes încoace), con- 
testându-le semnificaţia obiectiv-reală, tot astfel și valoa- 
rea „formelor comunitare“ devine pentru ea dependentă 
de realizările acestora cu privire la suma fericirii indivi- 
zilor; în aceste condiţii ele devin oricând susceptibile de 
schimbări sau de „reforme“ oarecare, iar arbitrarul în- 
locuiește veneraţia faţă de ele. 

Tot printr-o consecinţă a viziunii fundamentale, prin- 
cipiul majorităţii devine dominant în stat și în politică. 
Voința statului trebuie să reprezinte voinţa majorităţii, 
nu voinţa „celor mai nobili“ prin naștere și tradiţie; po- 

trivit viziunii dominante în comunităţi, în voinţa statu- 
lui se manifestă și se oglindește în primul rând voința 
ansamblului comunitar. 

Toate acestea arată victoria resentimentului în morală. 
Cine este conștient de o valoare oarecare, datorită căreia 
e superior celorlalți, nu va dori să treacă „drept unul și 
numai unul“ (așa cum cere Bentham, un clasic al demo- 
craţiei). O asemenea pretenţie nu pot emite decât cei ca- 
re-și resimt în cel mai înalt grad lipsa de valoare și vor 
să devină pe cât posibil egali cu ceilalți. Continui să fii 
totuși „unul“, și când nu mai ești nimic! 


Despre 2. Organ și instrument 


Dacă organismul este un mecanism complicat de tipul 
unei mașini, organele sale pot și trebuie să fie văzute și 
ele ca felurite instrumente care nu diferă în esență de cele 
artificiale, fabricate de om în folosul său, ci doar în func- 
ţie de gradul lor de complexitate. Prin urmare, mâna și 
cuțitul (sau toporul) nu sunt esenţial diferite. Într-adevăr, 
atunci se poate spune că instrumentul reprezintă în fond 
doar „o prelungire și o extindere“ a organizării natura- 
le și că prin intermediul lui se realizează valori de aceeași 
esenţă, natură și dimensiune cu cele rezultate din evo- 
luţia organizării, că în principiu legile care domină per- 
fecţionarea instrumentelor și a organizării sunt aceleași, 
că prin ele se ajunge și la același rezultat: „adaptarea la 
mediu !“ De exemplu, aceasta este ideea călăuzitoare ce 
guvernează biologia și sociologia lui Spencer.** 


+ Felul în care Spencer ajunge în mod necesar prin aceasta la 
pacifism este arătat în cartea mea Geniul războiului și războiul 
german, Leipzig, 1915. 

Acum este însă ușor să observăm că aici se face o con- 
fuzie între imagine și lucrul propriu-zis, iar aceasta ab- 
solut indiferent dacă se consideră că formarea organelor 
se realizează cu ajutorul unei inteligente selective, ordo- 
natoare și motivate sau se bazează pe procese pur me- 
canice. În ambele cazuri organul este imaginat ca fiind 
compus din părţi bine determinate din punct de vede- 
re spaţial; în ambele cazuri organului i se atribuie doar 
semnificaţia unui mijloc de „a adapta“ organismul la un 
mediu considerat constant și închis — mediul naturii 
moarte, ce ne e dat în chimie și fizică. Ambele sunt in- 
juste în privinţa „organului“. 

Orice formare a organelor, văzută în funcţie de al- 
cătuire, creștere, regenerare etc., nu se produce așa cum 
am proceda noi dacă am avea sarcina (de nerezolvat) de 
a forma un organ. Aceasta înseamnă transpunerea pro- 
cesului înțelegerii noastre referitoare la materia moartă 
în procesul efectiv al apariţiei vieţii, adică „antropomor- 
fism“, aplicat vieţii, dar și omului însuși (ca parte a lu- 
mii vii).*5 Nu putem arăta aici că esenţa oricărei formări 
de organe nu se bazează pe agregarea părţilor unei plu- 
ralităţi de substanţe determinate din punct de vedere spa- 
tial și calitativ, ci pe efectul formativ al unui agent care, 
aparţinând unei diversităţi nonspaţiale, acţionează în spa- 
țiu și penetrează substanţele până în ultimele lor elemen- 
te — neprejudiciind determinarea lor chimică și fizică —, 
fără a leza principiul energiei, dar împotriva sensului de 
evoluţie al principiului entropiei. 


43 De curând J. v. Uexküll a lămurit excelent acest aspect în 
cartea sa Bausteine zu einer biologischen Weltanschauung 
(Pietre pentru construirea unei concepții biologice despre lume), 
München, 1913. 

În orice caz, formarea organelor poate fi înțeleasă nu- 
mai dacă se consideră că la nivelul fiecărui organ acţio- 
nează întregul fiinţei unitare și că — așa cum deja Kant 
definește corect esența organismului — există nu doar 
„părţi pentru întreg“, ci și „întreg pentru părţi“ și dacă 
se presupune ca suprem principiu al formării de organe 
pentru toate fiinţele faptul că — făcând abstracţie de li- 
mitele pe care organele deja formate le impun activităţii 
vitale unitare și direcțiilor de acţiune stabilite prin na- 
tura acesteia — oricare dintre organele perfecţionate poate 
proveni din orice parte determinată spaţial a embrio- 
nului.** Conformacestui principiu biologic, formarea de 
organe este însă esențial diferită de orice confecţionare 
de instrumente, care, potrivit naturii ei, se produce, și 
este chiar „rentabilă“, numai atunci când agentul vital 
nu mai poate crea un organ nou, altfel spus când s-a sta- 
bilit un tip care a devenit relativ incapabil de o dezvol- 
tare pur vitală. 

În al doilea rând însă, formarea de organe nu este „o 
adaptare“ la un mediu natural mort, deja dat, căci ace- 
laşi proces în cadrul căruia se formează organul determi- 
nă totodată esenta și structura „mediului“ sau a „naturii“ 
ce poate deveni într-adevăr obiect al adaptării unui tip 
cu ajutorul instrumentelor. Mediul natural la care omul 
s-a adaptat cu uneltele sale și, în ansamblu, cu întreaga 
sa civilizaţie tehnică nu este „dat“, pentru activitatea 


1 Un principiu echivalent a formulat de curând Oskar 
Hertwig în Beiträge zur Vererbungslebre (Contribuţii la teoria 
eredității). Cf. şi argumentele pe care le oferă în privința naturii 
mecanice a proceselor vieţii H. Driesch în lucrarea sa Philosophie 
des Organischen (Filozofia organicului), 1908. Nu putem totuși 
să-l urmăm pe Driesch în fundamentarea sa pozitivă. 

vitală din om, drept ceva la care acesta ar trebui să se 
adapteze (pasiv), ci este deja selectat dintr-o sumedenie 
de fenomene prin direcţiile de acţiune ale acestei activi- 
tăți vitale. În ele însele aceste fenomene nu au încă struc- 
tura determinată pe care le-o conferă formele de bază 
ale intuiţiei și inteligenţei umane. Eroarea fundamenta- 
lă — descoperită principial deja de Bergson — a teoriei 
mecaniciste despre viaţă este aceea că fenomenele vieţii 
trebuie înţelese ȘI explicate prin concepte și forme in- 
tuitive proprii unei „inteligențe“ care s-a format ea în- 
săși numai în slujba activităţii vitale specific umane și care 
este complet dependentă de direcţiile ei de acţiune. 

n timp ce în realitate forma și direcţia activităţii vi- 
tale a diverselor tipuri, dezvoltându-se continuu, se stră- 
duiesc să iasă în afară, într-un univers incomensurabil 
care înconjoară „natura“, în sensul totalităţii de fenome- 
ne definite prin spaţiu, timp și cauzalitate mecanică, așa 
cum existenţa doar „bănuită“ înconjoară orizontul pri- 
virii noastre — asemenea navigatorului sau descoperito- 
rului care înaintează plin de curaj pe marea încă 
neconturată de geografi —, și în timp ce „adaptarea“ cu 
ajutorul instrumentelor se produce și are sens doar 
atunci când activitatea vitală stagnează, iar mediul nu mai 
poate fi extins cu adevărat prin formarea unor organe 
noi — acea concepţie care se întoarce la resentimentul 


+ Vezi H. Bergson, L'évolution créatrice. În privinţa relatiei 
dintre organizare și mediu J. v. Uexküll oferă de curând opinii 
mai judicioase în cartea sa Umwelt und Innenwelt der Tiere 
(Mediul înconjurător și universul interior al animalelor). Cf. şi 
teoria lui despre „universurile marcate“ în Pietre pentru construi- 
rea unei concepții biologice despre lume. Referitor la raportul din- 
treorgan și instrument cf. şi explicaţiile lui C. Lloyd Morgan din 
cartea sa Instinct și deprindere. 

celor relativ morţi faţă de cei vii caută de la bun început 
să închidă viaţa în limitele pe care aceasta și le-a creat 
singură, dar abia în cursul evoluţiei sale, și încearcă să 
înţeleagă formarea organelor ca pe o „adaptare“ la „me- 
diu“ bazată doar pe stagnarea de mai lungă sau mai scurtă 
durată a activităţii vitale și a formării de organe. „Me- 
diul înconjurător“ la care noi, oamenii, ne adaptăm in- 
strumentele este de fapt doar colțul pe care și l-a ales din 
întregul univers organizarea noastră vitală, fără a fi însă 
un întreg care să ne cuprindă deopotrivă pe noi și res- 
tul fiinţelor și la care acestea să se fi „adaptat“. 

Călăuzită de resentiment, concepţia modernă despre 
lume inversează lucrurile. Ea speculează à baisse, așa cum 
face orice gândire structurată pe o depresiune vitală, și 
caută să înţeleagă tot ce e viu prin analogie cu materia 
moartă; să înțeleagă viaţa în genere ca pe un incident în- 
tr-un proces universal mecanic, organizarea vie ca pe o 
adaptare întâmplătoare la un mediu înconjurător mort, 
bine stabilit; ochiul prin analogie cu ochelarii, mâna prin 
analogie cu lopata — organul prin analogie cu instrumen- 
tul! Nu-i de mirare că această concepţie vede din contră 
în civilizaţia mecanică ce continuă să fie doar o conse- ` 
cinţă a activităţii vitale relativ stagnante (și, prin urma- 
re, un surogat în absenţa formării organelor) triumful, 
continuarea și extinderea activităţii vitale, recunoscând 
însă adevăratul „ţel“ al oricărei activităţi vitale în „pro- 
gresul“ ei definit, iar „sensul“ vieţii în desăvârșirea ne- 
limitată a inteligenţei cumpănite. 

Faptul că valoarea specifică a utilității instrumentu- 
lui este plasată atât deasupra „valorii vieţii“, cât și „a cul- 
turii“ nu este decât o consecinţă a acestei concepţii 

fundamentale privitoare la raportul dintre organ și instru- 
ment.$8 

Ba chiar, în ultimă instanță, această mutație a valo- 
rilor nu este urmarea, ci cauza acestei concepţii false de- 
spre lume. Fiinţa umană inferioară din punct de vedere 
vital și relativ stagnantă, „cea care iese în pierdere“, este, 
ceteris paribus, cea care pune unealta mai presus de va- 
lorile vitale care firește că-i lipsesc! Ea este miopul care 
face elogiul ochelarilor, ologul care laudă bastonul, căţă- 
rătorul prost care preamăreşte colţarul ori coarda pe care 
alpinistul mai bun i-o ţine cu braţele sale. Spunând aceas- 
ta, nu susţinem nerozia oribilă că omul n-ar trebui să-și 
creeze unelte, iar civilizaţia, în genere, ar fi o eroare. Fi- 
ind tipul de animal cel mai stabil din punct de vedere 
biologic, omul trebuie să creeze o civilizaţie, care astfel 
trebuie să-l despovăreze, în măsura în care i-o permit 
energiile mai nobile, forțele subordonate lui și, în fine, 
forțele naturii moarte. Dar acest lucru este valabil doar 
în limitele respective, adică atâta timp cât instrumentul 
este în slujba vieţii individuale și a vieţii în plan mai larg. 
Consecința resentimentului nu este evaluarea pozitivă 
a instrumentului, ci admiterea pentru acesta a unei va- 
lori egale cu cea a organului! 

Poate că nu există un alt aspect asupra căruia oamenii 
inteligenţi și bine intenţionaţi din epoca noastră să fie 
în mai mare măsură de acord decât acela că în dezvol- 
tarea civilizaţiei moderne lucrurile au devenit stăpânul 
și făuritorul omului; ceea ce e și mașina pentru viață sau 


x“ 


48 Noi considerăm valoarea culturii „superioară“ celei a vieții. 
Dar aici nu trebuie să ținem seama de tot acest domeniu al va- 
lorilor. Cf. Formalismul în etică și etica materială a valorilor, par- 
tea I și a Il-a. 

natura pentru om — natura pe care omul voia să o do- 
mine și de aceea a încercat s-o reducă la mecanică; „lu- 
crurile“ au devenit tot mai inteligente și mai puternice, 
tot mai frumoase și mai mari, în timp ce omul care le-a 
creata ajuns tot mai mult o rotiţă în angrenajul propriei 
mașini. 

Se relevă însă prea puțin faptul că această situaţie, una- 
nim recunoscută, este consecinţa unei fundamentale rãs- 
turnăvi a evaluării, o răsturnare ce-și are rădăcinile în 
victoria judecăților de valoare ale celor cu o vitalitate scă- 
zută, ale celor mai de jos oameni, acei paria ai speţei uma- 
ne, iar resentimentul este rădăcina acestei răsturnări! 
Întreaga concepție mecanicistă despre lume (în măsura 
în care ea își atribuie semnificația unui adevăr metafi- 
zic) nu este decât imensul simbol intelectual al revoltei 
sclavilor în morală.*? Doar o cedare (o cedare care să de- 
vină constitutivă) a dominaţiei vieţii asupra materiei, a 
dominaţiei spiritului și, întâi de toate, a dominaţiei voin- 
ei asupra automatismului vieţii poate explica, în ultimă 
instanță, evoluţia și extinderea concepţiei mecaniciste de- 
spre lume și a evaluărilor corespunzătoare ei ce au creat 
această concepţie.5 


+ Bineînțeles, aici nu este vorba despre a contesta valoarea 
perspectivei mecaniciste asupra naturii ca atare, ci se pune la în- 
doială doar falsa demnitate gnoseologică a acesteia atâta timp cât 
ea fie e considerată din punct de vedere metafizic, fie e redusă la 
apriorismul intelectului „pur“. Despre adevăratul sens al acestei 
perspective asupra naturii cf. cartea mea Fenomenologia și teo- 
ria cunoaşterii. 

50 Să fie o întâmplare faptul că realizarea cea mai însemnată 
a resentimentului din epoca modernă, Revoluția Franceză, coin- 
cide cu dominaţia extremă a concepţiei mecaniciste despre lume? 
Pornind de la această disertaţie, am arătat în cartea mea Cauze- 
le urii față de germani, Leipzig, 1917, că resentimentul a jucat 
un rol și în evoluția urii față de germani. 

Cine se ridică deasupra erorii acestei reprezentări fun- 
damentale despre relaţia dintre organ și instrument poa- 
te înțelege o sumedenie de fenomene ale epocii noastre, 
care se bazează, toate, pe această premisă: 

În primul rând, toate fenomenele negative consecu- 
tive unei industrializăvi unilaterale. Cel care consideră 
civilizaţia instrumentului drept o perfecţionare a formării 
organelor trebuie să dorească, firește, o dezvoltare ne- 
limitată a industrializării. Toate daunele pe care ea le pro- 
voacă vieţii — de exemplu, munca femeilor și a copiilor, 
tendinţa de disoluţie a familiei, formarea megalopolisu- 
rilor cu urmările ei nesănătoase în domeniul locuințe- 
lor, prejudicierea constitutivă a energiei vitale pentru 
întregi sectoare de activitate din pricina toxicității lega- 
te de procesele tehnologice, specializarea vieţii umane 
până la condiţia de simplă rotiță în slujba mașinilor, creș- 
terea numărului contractelor de căsătorie, ba chiar a po- 
sibilităţii de a face bani și avere în mod independent de 
calitățile vitale, dizolvarea unităților naţionale — vor con- 
tinua să poată fi privite în acest caz drept „daune“ mai 
mult sau mai puţin „trecătoare“, pe care tocmai o creș- 
tere și mai pronunţată a industrializării trebuie să le anu- 
leze din nou. Aceasta este, de pildă, metoda prin care, 
cu o strictă și admirabilă consecvență, Herbert Spencer 
încearcă să justifice industrializarea. 

Lucrurile stau complet diferit dacă abandonăm aceas- 
tă eroare fundamentală! Atunci fiecare progres al indus- 
trializării nu este necondiţionat, ci are valoare numai cu 
conditia de a nu prejudicia pe termen lung valorile vie- 
ţii. Atunci va trebui să spunem, de pildă: menţinerea să- 
nătăţii rasei și, în cadrul acesteia, a grupurilor în funcţie 
de capacitatea lor vitală și de însușirile și energiile lor „no- 

bile“, valoroase din punct de vedere vital, este o valoare 
autonomă în raport cu realizările lor utile și merită să 
aibă prioritate, chiar dacă aceasta implică o încetinire a 
dezvoltării industriale. Unităţile familiale și ale naţiunii 
trebuie să fie cultivate și sprijinite chiar și atunci când, 
după cum s-a dovedit, acestea încetinesc progresul in- 
dustrial și răspândirea civilizaţiei. Grupurile în care se 
divizează un popor merită să fie favorizate în repartiţia 
bunurilor și a demnităţilor nu în funcție de contribuţia 
lor la producerea bunurilor plăcute și utile, ci, în primul 
rând, în funcţie de importanţa istorico-politică pe care o 
au pentru edificarea și menţinerea condiţiilor de domi- 
nație a valorilor vitale la nivelul poporului. Agricultura 
este o îndeletnicire mai valoroasă în sine decât industria 
și comerțul; ea merită să fie susţinută și încurajată toc- 
mai pentru că aduce cu sine un mod de viaţă mai sănă- 
tos, care antrenează în egală măsură toate energiile; iar 
pentru că face ca unităţile naţionale să fie independen- 
te de străinătate, merită să fie susţinută și cultivată chiar 
dacă — din punct de vedere pur economic — progresul 
industrializării este, efectiv, mai rentabil. Același lucru 
este valabil pentru conservarea speciilor de animale și 
plante, a pădurilor, a peisajelor în faţa tendințelor pus- 
tiitoare ale industrializării. 

Dacă privim în ansamblu reevaluarea raportului din- 
tre organ și instrument, observăm că spiritul civilizaţiei 
moderne nu reprezintă, cum crede Spencer, un „pro- 
gres“, ci un declin în dezvoltarea umanităţii. El repre- 
zintă dominaţia celor slabi asupra celor puternici, a celor 
isteţi asupra celor nobili, a simplelor cantităţi asupra ca- 
lităţilor. El vădește un fenomen de decadență prin 

faptul că înseamnă, de fiecare dată, o cedare a fortelor 
centrale, călăuzitoare din om în faţa anarhiei aspirații- 
lor sale automate — o uitare a scopurilor din cauza dez- 
voltării unor simple mijloace. Și tocmai aceasta înseamnă 


decadenţă. 

